V  ^XM 


DE  SANCTI  AVITI  VIENN.E  EPISCOPI  OPERIBUS 

COMMENTARIUM 


THESIM 

FACULTATI    LITTERARUM   PARISIENSI   PROPONEBAT 
VICTOR  CUCHEVAL 

SCHOI..r:     NOIUIALIS     OLIM     ALl'JIM'S 

atl  <ioctoi-is  graaunx  pronaoAenaiis. 


PARISIIS 

API>I)  AUGUSTUM  DURAND,  BIRLIOPOLAM, 

Vla  «Bicta  des  dros,  9- 


"  V)  l^ 


V-\o' 


.t^ 


.MnCOCLXlIl 


M^:3)^ 


>5. 


— <^^^( 


Digitized  by  the  Internet  Archive 

in  2011  with  funding  from 

University  of  Toronto 


http://www.archive.org/details/desanctiavitivieOOcuch 


DE  SAlNCTI  AVITI  VIENNE  EPISOOPI  OPERIBUS 

COxMMENTARIUM 


Parisiic.  —  Rx  lypis  llENNiJYF.n  ol  Fir.ii,  via  dicla  du  Koulevard,  7. 


DE  SANCTI  AVITl  VIENN/E  EPISCOPl  OPERIIIUS 

COMMENTARIUM 


THESIM 

FACULTATI    LITTERARUM   PARISIENSI   PROPONEBAT 
VICTOR  CUCHEVAL 

SCHOL.I!     NORMALIS     ULIM     AI.l'MNrS 


ad.  doctoris  grad.iiirLvproinoveix<J.Tis. 


PARISIIS 

APUD  AUGUSTUM  DURAND,  TUBLIOPOLAM, 

Via  ilicta  des  Gres,  9. 

JIUCCCLXIIl 


THE  INSTITUTE  OF  MFDIAEVAL  STUDiES 

10  ELMSLEY  FLACE 
TORONTO  5,  CANADA, 


NOV  1 4  1931 


OITIMO     ET    CAIUS.SIMO    SOCERO 

L.-A.  PRETET 

Pll    AMORIS    PIG^US 


DE  SANCTI  AVITl  VIFJN.E  F.PISCOPI  OrFlilBUS 

COMME^TARUTM 


.      PROCEMIUM. 

Neminem  fugit  quantam  personam  episcopaies  viri, 
quinlo  post  Christum  saeculo,  in  Gallia  sustinuerint,  quum 
devictarum  gentium  patroni  et  defensores,  tum  barbaricae 
feritatis  et  Ariani  erroris  expugnatores  fortissimi.  Nonnulli 
etiam,  derelictam  a  cunctis  litterarum  provinciam  usurpa- 
vere,  et  condendis  sacris  sive  profanis  carminibus  operam 
dederunt.  Inter  lios  eminet  sanctus  Avitus  Viennce  episco- 
pus^  qui,  exeunte  quinto  post  Ghristum  saicuio  et  inci- 
piente  sexto ,  apud  Gundobadum  Burgundionum  regem 
et  arianse  hseresis  fautorem  vixit,  et  qui,  religione.ii  quam 
vel  libris,  vel  homiliis  vel  epistolis  tuitus  erat,  versibus 
quoque  celebrandam  curavii.  De  quo  jam  dicetur. 

CAPUT  I. 

SANCTI    ALCIMI    ECDICII    AVITI   VIENNENSIS    EPISCOPI    VITA. 

Quum  de  Aviti  vita  nihil  ad  nos  pervenerit  prseter  codicem 
quemdam  ms.  viennensem,  qui  plura  absurde  quam  sane 
referl^  ex  ipsius  episcopi  operibus  haurienda  sunt  qusecum- 
que  nobis  novisse  hcet,  atque  hinc  aut  iUinc^  colligenda  vel 
minima  quseque,  per  quse  non  stabit,  si  in  fascicuH  morem 
ea  conjunxeris,quin  prsecipua  beatiepiscopi  gesta,  quantum 
satis,  cognoscamus. 

Alclmus  Ecdicius  Avitus  annum  circiter  451  natus  est, 
genere  patricio,  familia  arvernensi,  patre  et  avo  senatori- 
bus  romanis :  ipse  eadem  dignitate  se  ornatum  fuisse  adeo 
non  negat  etsi  episcopus,  ut  in  epistola  Fausto  etSymmacho 
senatoribus  Urbis  scripta^  senatoris  romani,  in  aha  Apol- 
linari  fratri  episcopo  missa\  senatoris  cathoHci  nomen  ultro 
usurpet,  iiludque  etiam  in  poemate  De  laude  Virginitatis^ 
pro  familiari  titulo  vindicet. 

Ipsius  pater  Isicius  vel  Hesychius  ex  uxore  Audentia 
quatuor  iiberos,  duos  autem  filios  quorum  minor  Avitus, 


^  Ejus  codicis  aiictor  Adone  junior  est  et  ex  ejus  Chronico  plurim.i 
descripsit. 

^  Praecipue  e  Gregorii  Turonensis  Historia  Francorum,  lib.  II;  ex 
Adonis  Viennensis  episcopi  Chronico  ;  e  collatione  episcoporum  praeser- 
lirn  Avili  Viennensis  episcopi,  coram  rege  Gundo1)ado  adversus  arianos. 

•^  Epist.  XXXI. 

''  Episl.  XXV. 

""  De  laudfi  Virginitatis,  vers.  G50,  6!)1. 

major  vero  Apollinaris  ValenligB  episcopus*  fiiit,  duasque 
fllias^  genuerat.  Poslea  tamcn  ab  ea  discessit,  ut  pie  caste- 
que  viverent  ambo,  et  ad  episcopalem  Viennae  sedem, 
mortuo  beato  Mamerto,  evectus  est. 

Jam  alii  ex  eadem  tamilia  viri,  sacerdotii  munera,  forsi- 
tan  Viennae  quoque,  erant  amplexi  :  quod  ipse  Avitus  his 
versibus  testatur,  Fuscin?e  sorori  missis  : 

Non  atav os  iam  niinc  libimel  proavosque  retexam, 
Vita^  sacerdotes  qiios  reddidit  inclyla  dignos  : 
Pontificem  sacris  adsumptiitn  respice  patrem  : 
Quumque  tibi  genitor,  vel  avunculus  undique  magni, 
Post  fasces  placeant  populorum  sumere  fascem  -^ 

Qui  fuerint  isti  atavi  proaviqiiey  quos  lioc  obscuro  no- 
mine  signat  Avitus,  ignotum.  Forte  autem,  hoc  avuncuH 
vocabulo  notatur  Sidonius  Apolhnaris,  Augustonometi  epi- 
scopus.  Etenim  nobihssima  Aviti  familia  ex  illo  Avito  sena- 
torearvernensi  et  ad  imperium  romanum,  adjuvanteTheo- 
dorico  Visigothorum  rege,  evecto,  orta  esse  videtur.  Cujus 
principis  filiam  duxerat  Sidonius*  :  huic  autem  affinem  sc 
esse  jactat  Avitus  dum,  epistola  Apollinari  Sidonii  fijio 


^  Adonis  Viennensis  episcopi  in  Chronico  oetatc  sexta  :  «  Avilus 
«  Viennensis  episcopus,  eloquentia  ct  sanctilate  preecipuus  et  ejus  fra- 
«  ter  Apollinaris  Valenliae  episcopus  rairaculis  insignis,  Isicii  senatoris 
«  primum  viri,  postea  Viennensis  episcopi,  duo  lumina,  clarissimi 
«  filii.  » 

"^  E  duabiis  Aviti  sororibus  major  nalu  in  juventa  obiit.  Quam  novi- 
mus  tantum  epistola  xi,  in  qna  Apolliriaris  episcopus  de  celebralo 
Viennse  defunctse  sororis  anniversario  loquitur,  et  Aviti  ad  eumdem 
responso  (epist.  xu).  iMinor  natu  autem  Fuscina  ex  ortu  reiigiosa^  vita; 
devota  est.  Hujus  gratia  Avitus  carmen  De  Virginitalis  laude  composuil. 

^  Poema  De  laude  Virginitatis,  vers.  655. 

*  Gregorius  Turonensis,  H,  xxi  :  «  Sidonius  vir  secundum  sa^culi 
«  dignitatem  nobilissimus,  et  de  primis  Galliae  senaloribus,  ita  ut  filiam 
«  sibi  Aviti  imperatoris  in  matrimonio  sociaret.  » 

niissa,  enm  priiis  proditionis  insimulatum,  poslea  vero 
insontem  ab  Alarico  rege  nuntiatum  esse  his  verbis  la)ta- 
tur^  :  «  Animum  namque,  ut  ait  vester  poeta,  subiit  cari 
«  genitorisimago,  utmemoria  retractavi,  usque  ad  nostras 
«  quamlibet  dispari  protessione  personas,  quamdam/^amz- 
«  tum  communiiim  sortem  parilitate  laborum  invidia  exse- 
c(  quente  perduci.  lUa  tamen  in  Dei  nomine  etiam  nobis 
«  suppetit  quae  illis  consolatio  fuit  :  quod  toto  aemulorum 
((  nisu,  toto  circumlatrantisundique  livoris  dente  tentato, 
«  quoliescumque  appeti  visa  est,  criminationi  subjacuit 
c(  familia  nostra,  non  crimini.  » 

Pari  nobiiitate,  si  ad  teminas  respexeris,  erat  Avitus 
qui  ad  Fuscinse  sororis  memoriam  revocat  mulierum  illu- 
strium  et  Severianae  et  Aspidse,  Fuscinse  et  Euphrosynae 
quum  nomina,  tum  virtules,  dum  studet  earum  exemplis 
illam  ad  obeunda  castissime  religiosse  vitse  officia  adhortari. 

Ubi,  apud  quem  institutus  fuerit  Avitus  et  educatus  nos 
pr^eterit  :  at  eum  Yiennse  baptizatum  fuisse  a  sancto  Ma- 
merto  constat,  quem  ipse  prsedecessorem  suum  et  spirita- 
lem  a  baplismo  patrem  nuncupat^;  et  in  eadem  urbe  doc- 
trinae  stipendia  esse  emeritum  credere  non  absurdum  est, 
quum,  hoc  in  loco  circiter  heec  tempora  floruerit,  et  Utte- 
rarum  iudum  exercuerit  inclylissimus  rhetor  Sapaudus. 
Hoc  aut  quolibet  alio  magistro  usus,  probatissimos  veteris 
Romae  scriplores  etmaxime  poetas  evolvisse  et  perdidicisse 
videtur;  quippequi  versus  elegantescondiderit,  Yirgilium- 
que  ultro  sectetur,  et  ipsis  in  epistolis  et  in  carminibus 
Maronis  ct  ahorum  verba  versusque  saepissime  adhibeat. 

Qui  virginitatis  laudes  in  longo  poemate  cecinit,  eam 
non  servavit  ipse,  quum  liberos  ex  se  genuisse  confiteatur. 


*  Epist.  XLY  viro  illustri  Apolliaari. 
-  Homilia  de  Rofjationibus. 

Quae  fuerit  autem  illiiis  uxor,  ignotum  :  al  illum  non  jam 
adepto  episcopatu,  priusquam  autem  sacerdotii  munera 
amplecteretur,  eam  duxisse,  et  deinde  ea  abstinuisse,  veri- 
simileest,  ut  ipsius  pater  egerat,  ut  plurimis  ejusdcm  tem- 
poris  episcopis  mos  erat  agere.  Attamen  aliquid  vitii  (quid 
sit  autem,  nescimus)  in  procreandis  liberis  fuisse  testantur 
ipsius  Aviti  verba  sequentia,  quibus  non  esse  sibi  formidini 
contendit  minas  cujusdam  viri,  quem  virgine  Deo  devota 
abusum  severe  objurgaverat^  :  «  Quocirca  licet  diversas  in 
c(  me  iterum  flammas  evomat,  et  ad  romanae  forsitan  Ec- 
{(  clesiae  audientiam  vocet,  et  si  adhuc  placet,  etiam  filios 
«  liabere  me  dicat,  nec  minas  suas  assentatione  placabo, 
«  nec  fatigationes  itinerum  verebor,  qui  civiciscriminibus 
«  in  patria  plusfatigor,  nec  multos  filios habere  me  negabo, 
(f  qui  iinum  ex  eis  peperisse  jam  doleo.  » 

Utcunque  res  se  habeant,  mortuo  patri'  Isichio  Yiennse 
episcopo,  circiter  490,  Avitus  successit,  annos  quadraginta 
natus,  et  assidua  sanctae  Scriptura?  lectione,  singuiarique 
fidei  cathoHcse  studio^  ad  dura  pontificatus  munia  ita  bene 
formatus  et  institutus,  ut  mox  inter  omnes  inciaruerit  et 
quasi  novus  EcclesiaB  Pater  eminuerit. 

Erat  enim  Avitus,  ut  usurpentur  priscorum  scriptorum 
verba,  cc  fidecatholicus,  eloquentia  facundissimus,  ingenio 
c(  acerrimus,  sacrarum  litterarum  expositor  suavissimus, 
c(  Htterarum  et  secularium  doctissimus,  et  in  metris  facil- 
c(  limus^  fl  necnon  pietate  ardens,  misericordia  erga  pau- 
peres  et  captivos  prgeclarus,  milis  ingenio  et  mansuetus 
dum  tantum  cc  moestos  solari,  cunctantes  fovere,  certantes 
((  placare,  jurgia  dissoivere  opus  est  \  >)  at  ita  veritati 
adstrictus,ut  cc  impios,  hortatu,  ingenio,  monitismeritisque 

^  Epist.  xLix. 

^  Agobardus  Lugduneiisis  episcopus  adversus  legem  Gundobadi. 

^  Epitaphium  beati  Aviti. 


—  6  — 

«  siibigeret\  >)  in  hfereticos  forliter  invehcretur,  ipsosque 
principes  Arii  fautores,  omisso  proprise  sakitis  respectu, 
lacesseret  ultro,  ad  verumque  Deum  revocare  tentaret  in- 
territus. 

Quum  enim  sub  rege  Gundobado  ariano  errori  adstricto 
viveret,  pericuhim  erat  ne  regis  animum,  salva  sua  fide 
otTenderet,  aut  fidem  suam  illaeso  rege  imminueret  :  neu- 
trum  autem  evenit.  Nempe  Gundobadus  qui  ingenio  erat 
mitis,  et  coHoquiis  inter  cathohcos  et  arianos  episcopos 
habitis  adesse  sequo  animo  consueverat^  Aviti.  hbertatem 
adeo  non  segre  tuht,  ut  illum  maximi  semper  fecerit.  Non 
aulem  se  convertendum  ei  praebuit,  hcet  Avitus  muha 
saepissime  fuerit  conatus,  disputantemque  regem  convi- 
cerit  enoris,  nutantem  ha^rentemque  gravissimis  etiam 
verbis  nonnunquam  objurgaverit,  prgecipue  quum  Gun- 
dobadus  errorem  suum  confessus,  timens  autem  ne^,  si  con- 
verteretur,  rebeHarentBurgundiones,ut  clam  chrismaretur, 
ab  eo  expetivit^. 

Quum  autem,  ubiad  inspiciendas  Aviti  epistolas  ventum 
erit,  in  partes  rem  digerere  et  copiosius  perpendere  nobis 
sit  in  animo  quanto  studio  Avitus  et  quam  variis  artibus 
convertere  Gundobadum  sit  conatus,  et  ceteris  sacerdotii 
sui  muneribus  perfunctus,  nunc  tantum  pauca  ejus  vitae 
gesta  quae  per  epistolas  innotuere,  breviter  et  summatim 
attingamus. 


*  Epitaphium  beati  Aviti. 

2  «  Tu  vero,  quum  sis  rex  eta  nullo  adpreheiicli  formides,  seditionem 
«  pavescis  populi,  ne  Crealorem  omnium  in  populo  fatearis.  Relinque 
«  hanc  stultitiam,  et  quod  corde  te  dicis  credere,  ore  profer  in  piebe... 
«  metuens  enim  populum,  o  rex,  ignoras  quia  satius  est  ut  populus 
«  sequatur  fidem  tuam  quam  tu  infirmitati  faveas  populari?...  Nam 
«  Deus  non  irridetur :  nec  enim  diligit  eum  qui  propter  terrenum 
«  regnum,  eum  non  confitetur  in  saecula...  »  (Gregorius  Turonensis, 

I[,  XXXIV.) 

Noii  uuini  omittcudum  est  qualem  se  erga  italicos  capti- 
vos,  annum  circiter  494,  gesserit.  Medio  scilicet  Theodorici 
Ostrogothorum  regis  adversusOdoacrum  bello,et  praccipue 
dum  dura  obsidione  Ravenna  cingebatur,  Burgundiones 
repetitis  incursibus  Liguriam  ita  populabantur  ut  innu- 
merossecum  captivos  abducerent.  Gujus  regionis  calamita- 
tibus  permotus  Theodoricus,  sanctum  Epiphanium  ^  Ticini 
episcopum  Gundobado  misit  qui  captivos  redimeret ;  at 
quum  Epiphanius  cunctos  exsolvere  deficiente  pecunia 
non  posset,  Avitus,  contracta  sua  et  amicorum  pecunia 
unde  quam  plurimos  vindicaret  in  libertatem,  a  Gundobado 
efflagitavit  impetravitque  ut  reliquos  ad  sex  miliia  gratis 
dimitteret. 

Aliquot  annos  post  (499),  quum  arma  nec^occulte  ad- 
versus  Gundobadum  pararet  Ghlodovseus  Francorum  rex, 
cui  jam  Avitus  conversionem  epistola  memorabili  496) 
erat  gratulatus%  catholici  Burgundiee  episcopi,  seu  data 
imminentis  belU  occasione,  seu  solo  fidei  studio  impulsi,  a 
Gundobado  petiverunt,  qui  tum  Sarbiniaci  morabatur,  ut 
arianos  convincendi  coUoquio  iicentiam  ipsis  faceret.  Qui- 
bus  annuit  Gundobadus;  et,  ipso  adstante,  habita  est  cra- 
stina  die  Lugduni  liaec  collatio.  Qua  in  occasione  Avitus, 
licet  nec  setate  nec  sede  episcopali  pra3Staret,  ab  universis 
tamquam  eloquentissimus  est  electus,  ut  communem  ca- 
thoUcorum  causam  patronus  defensorque  diceret.  Quam 
quidem  adeo  facunde  et  diserte  Iractavit  «  faciem  habens 
c(  angelicam  tanquam  et  sermonem  »  ut  regem  ejusque 
oratores  ad  siientium  redegerit  (ita  saltem  rem  se  habuisse 
vetus  scriptor  refert),  et  quamvis  in  errore  perstaret  Gun- 

^  Ennodius,  e  Vita  sancti  Epiphanii,  cujuset  ipse  comes  fuerat.  In- 
super  epistola  vni  Aviti  Eustorgio  Mediolani  episcopo  et  ejusdem  epi- 
stola  X  Magno  episcopo. 

'^  De  liac  epistola  copiosius  dicetur  cap.  iii. 

dobadus,  plurimos  adslantes  ad  veram  fidem  converterit^ 
Ceterum,  quum  his  temporibus  ariana  pestis  quse  Orien- 
tem  quondam  invaserat,  quasdam  Italiae  regiones,  regnante 
Theodorico,  et  GalHae  fere  majorem  partem  corrumperet, 
illam  tam  assidueet  constanter  orationibus  seriptisque  Avi- 
tus  impugnavit  ut  per  Galliam  brevi  celebratus  fuerit  tan- 
quam  acerrimus  et  facundissimus  haeresis  adversarius. 

Maxima  igitur  laetitia  exsultavit  Avitus,  quo  die  Sigi- 
smundus,  Gundobadifiliusetregnihseres,  arianum  errorem 
detestatus  est,  et  lidem  est  amplexus  catholicam.  Quanto 
gaudio,  Remigii  instar,  ferum  barbarum  jussit  colla  sub- 
mittere !  Quantasque  Deo  gratias  egit,  quum  parentis  exem- 
pla  secuti,  ipse  Sigismundi  filius  Segisficius,  et  parva  ad- 
modum  soror,  se  convertendos  ei  prsebuerunt,  gentilitium 
errorem  deposituri  ^!  Fractam  enim  et  mortali  vulnere  ic- 
tam  attritamque,  nec  falso^  sentiebat  haeresim,  quam  per 
tot  annos  sine  intermissione  erat  aggressus.  Metuens  autem 
ne  prosperis  rebus  vitiaretur  catholica  fides  quse  in  adversis 
integra  permanserat  et  pura,  non  commisit  ut  securitate 
torpesceret  sua.  Ideo  a  Sigismundo  rege,  quem  continuis 
confirmabat  epistohs,  impetravit  ut  concilia  provincise  quae 
in  priore  Ecclesia  quotannis,  biennio  saltem  haberentur. 
Hinc  in  sua  dioecesi,  concilium  Epaonense,  in  quod  plurimi 
convenere  episcopi,  prseses  summus  rexit. 

Priori  concilio  Lugduni  habito  jam  aflfuerat  Avitus,  non 
autem  ei  quod  sub  Sigismundo  rege,  de  excommunicando 
Stephano  qui  «  defuncta  conjuge,  sororem  uxoris  suae  sibi 
(( illicito  consortio  copulaverat^  »  factum  est.  Etenim  ejus 

*  Gollatio  episcoporum  adversus  arianos  (Sirmondi  opera,  in-folio; 
1690,  Parisiis). 

2  Nihil,  exceplo  lilulo,  exstat  ex  homilia  quam  hac  in  occasione 
Avitus  habuit. 

'  Ms.  Codex  viennensis. 

nomeii  inter  episcoporum  nomina  non  invenitur  quos  Si- 
gismundus,  Stephani  amicissimi  partes  ampiexus,  cxsulare 
Sardiniam  jussit.  Itaque  nec  ea  poluit  rerum  miracula  ef- 
iingere  quae  simplex  narrat  hisloriarum  scriptor,  nec  aquam 
per  sarcuhim,  medio  aestu  e  terra  ehcere,  nec  febrem  regis 
ira3  poenas  morbo  dantis,  commodatacuculla  rogante  regina 
ievare  (Bollandi.  V  febuario). 

Tristiora  autem  at  veritati  magis  consentanea  quae  de 
Sigismundo  feruntur.  Nempe  iste  princeps  cujus  pium  ani- 
mum  Avitus  tantis  celebraverat  laudibus,  a  quo  nuper  im- 
petraverat  ut  monasterium  Agaunense  instauraretur  et 
verae  fidei  restitueretur  *,  patriam  immanitatem  adeo  non 
exuerat  ut  filium  Segisricium  levissimis  causis  occidi  jus- 
serit  (522).  Notanda  sunt  Gregorii  Turonensis  2  verba  quo 
facihus  inteUigatur  qualis  esset  iste  Sigismundus  de  quo  in 
mehus  mutato  Avitus  tantopere  gloriabatur  :  «  Una  solen- 
c(  nitatum  die,  quum  puer  (Segisricius)  super  eam  (novam 
c(  Sigismundi  uxorem)  vestimenta  matris  agnosceret,  com- 
c(  motus  feile  diceret  ad  eam  :  Non  enim  eras  digna  ut  liaec 
((  indumenta  tua  terga  contingerent,  quse  dominae  tuee, 
((  id  est  matris  mese  fuisse  noscuntur!  At  illa,  furore  suc- 
«  censa,  instigat  verbis  dolosis  virum-dicens :  Hic  iniquus 
c(  regnum  tuum  possidere  desiderat,  tequeinterfecto,  usque 
c(  in  Italiam  dilatare  disponit,  scilicet  ut  regnum,  quod 
c(  avus  ejus  TheodoricusMtali^e  rex  tenuit,  et  iste  possideat. 
c(  Scit  enim  quod,  te  vivente,  non  potest  id  implere,  et  nisi 

c(  tu  cadas,  ille  non  surgat.  His  incitatus sopitum  vino 

c(  dormirepost  meridiem  filium  jubet,  cui  dormienti  lorum 
c(  sub  coilo  ejus  positum  ac  sub  mento  ligatum  tralien- 

*  Hac  in  occasione  homiliam  iiabuit  ciijus  prima  tanlum  verl)a  ad  nos 
pervenerunt. 

^  Gregorius  Turonensis,  Historia,  III,  v  et  vi. 

*  Per  matrem  Amalbergam  Theodorici  filiam. 

ft  tibus  ad  se  invicem  duobus  pueris,  sufFocatus  est.  Quo 
«  facto,  pater  sere  jam  po^nitens,  super  cadaver  exanime 
((  ruens,  flere  coepit  amarissime.  » 

Poenitentem  igitur  regem  et  scelus  suum  in  monasterio 
Agaunensi  exsecrantem ,  consiliis,  adbortationibus,  sola- 
tiisque  adjuvit  Avitus,  et  Lugdunum  redire  jussit.  At  buc 
reversus  est,  ut  ait  Gregorius  Turonensis,  (c  ultione  divina 
((  e  vestigio  eum  prosequente. ))  Duobus  enim  post  annis 
occisus  est  a  Chlodovsei  fibis  (524),  et  BurgundiaFrancorum 
ad  breve  tempus  facta  est. 

Sigismundi  mortem  ((vehementer  doluit^  ))  Avitus,  non 
diu  autem  alumno  suo  superfuit.  Raptum  enim  deflens 
principem  quem  ad  meHorem  fidem  revocaverat  et  in  quo 
maximas  de  religione  spes  reposuerat,  malaque  lugens  quse 
procellse  more  in  Burgundionum  regnum  irruperunt,  quinto 
februarii  mensis  die,  anno  525,  quatuor  et  septuaginta  an- 
nos  natus,  a  vita  decessit,  ejusque  festum  ilio  quo  mortuus 
est  die  celebrat  memor  Ecclesia  \ 

^  Adonis  ex  Chronico. 

^  «  Sepultus  est  Viennae  in  ecclesia  Apostolorum,  ad  sinistram  par- 
a  tem  domus,  in  capite  longioris  macerise  (Codex  ms.  viennensis.), 
hoc  inscripto  epitaphio  quod  antiquissimum  et  certissimum  de  eo  te- 
stimonium  subscripsimus  : 

Quisquis  mortificum  tumuli  dum  cernis  honorem, 

Cespite  concludi  totum  deflebis  Avitum, 

Exue  sollicitas  tristi  de  pectore  curas. 

Nam  quem  plena  fides,  celsae  quem  gloria  mentis, 

Quem  pietas,  quem  larga  manus,  quem  fama  perennat, 

Nil  socium  cum  morte  tenet.  Quin  propice  sancti 

Gesta  viri.  Primum  florescens,  indole  quanta 

Spreverit  antiquo  demissos  stemraate  fasces, 

Maturum  teneris  aniraum  dum  praestat  in  annis, 

Et  licitum  mundi,  voti  virtute  relegat. 

Nec  mora,  pontificis  sic  digna  insignia  sumit, 

Augeat  ut  soliti  felicia  coepta  laboris. 

Nec  tamen  ob  summi  culmen  tumefacitus  honoris 

Erigitur,  seque  ipse  aliis  plus  aestimat,  imo 
Subjicitur  magnus,  servat  mediocria  summus. 
Dislribuit  parcus,  pascit  jejunus,  amando 
Terret,  et  austeris  indulgentissima  raiscet. 
Cunctantes  suasu  juvit,  solamine  raoeslos, 
Jurgia  dissolvit,  certantes  fcedere  junxit. 
Dissona  veridicam  inficiunt  qna3  dogmala  legem, 
Hortatu,  ingenio,  raonilis  merilisque  subegit, 
Unus  in  arce  fuit,  cui  quolibet  ordine  fandi 
Orator  nullus  similis,  nullusque  poeta^ 
Claraant  quod  sparsi  per  crebra  volumina  libri. 
Qui  vixit,  vivit,  perque  orania  saecula  vivet. 


CAPUT  II. 

DE    AVITI   HOMILIIS    ET    OPERUM   FRAGMENTIS. 

Quum  inter  maxima  priscorum  episcoporum  officia  es- 
sel;,  non  modo  fidem  adversus  hgereticos  catholicam  tueri, 
sed  etiam  populos,  aut,  ut  verba  Aviti  usurpem,  oves  suas 
religionem  edocere,  praecipue  studuit  Avitus,  ut  sermones 
homihasque  de  lide  ssepissime  in  pubUco  haberet.  Id- 
circo,  quotiescunque  solemne  quid,  redeunteanno  reverte- 
batur,  aut  festa  dies  incidebat,  apud  popuium  episcopus 
verba  faciebat,  nec  parva  erat  apud.  sequaies  eloquentise  ses- 
timatio.  Permulti  enim  episcopi  ab  eo  ssepe  petebant  ut  in 
ipsorum  basilicis  concionaretur.  Ipse  testatur  apud  populum 
lugdunensem  in  dedicatione  basihcse  dixisse ;  necnon  ad- 
sunt  liomiharum  tituii  quibus  constat  in  variis  et  iocis  et 
temporibus,  ut  in  dedicatione  basilicee  Genevae,  in  basiiica 
sancti  Petri  apud  Tarantasios,  in  basihca  sanctorum  Agau- 
nensium,  in  instauratione  ipsius  monasterii  vel  passione 
martyrum  et  ahas^  esse  locutum. 

Plures  autem  reperire  estsermonum  titulosquos  in  dioe- 
cesi  habuerit.  Hi  omnes  vel  ad  edocendos  fidei  ritus  vei  ad 
exphcandos  sacros  iibros  spectant.  Scriptas  fuisse  lias  iio- 
milias  testatur  Gregorius  Turonensis ,  iibrumque  unum 
liomiliarum  ipsius  tempore  exstitisse  \  Idem  liis  verbis 
asserit  Avitus  in  carminumProoemio  :  «  Paucis  liomiliarum 
((  mearum  in  unum  corpus  redactis,  hortatu  amicorum  di- 
((  scrimen  editionis  intravi.  »  Inde  conjicere  licet,  plurimas, 

*  Gregorius  Turonensis,  II,  xxxiv. 

\el  ante  carminum  libros,  vel  iisdem  jam  cditis,  proniin- 
tiatas  tuisse  nec  editas. 

Quse  fuerit  Aviti  eioquentia  ex  duabus  oratiouibus  qua3 
ad  nos  pervenerunt  iutegrae,  et  prsesertim  ex  ipso  homi- 
liarum  nomine  judicandum  est. 

Etenim,  prseceptum  unum  quod  auditores  religionem 
suam  doceat,  arripit,  tractat,  penitusque  exhaurit.  Quum 
sanctas  Scripturas  diutius  pervolverit  et  didicerit,  et  in  se 
ipsum,  ut  ita  dicam,  h^equenti  usu  quasi  infuderit,  ita  lo- 
quitur  ut,  quibus  ipse  in  intimo  corde  sensibus,  iisdem  au- 
dientes  imbuantur,  et  e  Dei  templo  egrediantur  doctiores 
et  ad  persoivenda  sua  officia  promptiores.  Yerum  et  since- 
rum  scihcet  adimplevit  homiha^  nomen  qui  cum  suis  au- 
ditoribus  convenerit^  et  sermonem  cum  iiiis  non  concionem 
apud  illoshabuerit. 

Quod  si  ad  verborum  compositionem  respicias,  in  elo- 
cutione  plurimum  peccasse  Avitum  confitendum  est.  Jam 
diu  effluxerunt  exculta  latini  sermonis tempora,  nec  usquam 
reperire  est  etiam  beati  Augustini  elegantem  nec  inconcin- 
nam  etsi  barbaram  ahquando  aUiiudinem.  Jam  nunc  in 
media  Galha,  inter  Francorum  immanitatem  et  Ostrogo- 
thorum  ferilatem,  in  ipso  Burgundiorum  regno,  sexto  post 
Christum  natum  saeculo  vivimus  et  movemur.  Non  apud  eru- 
ditosauditores  in  his  perpolitis  Lugduni  aut  Massihae  prio- 
ribus  schohs  informatos,  sed  apud  barbaros  totam  morum 
et  iingusepatria^rusticitalem  nondum  oblitos,  loquitur  Avi- 
tus.  Non  igitur  vituperationem  subit  qua  sui  temporis  ponti- 
fices  insectabatur  Yincentius  Lerinensis,  quod  non  simplici 
at  eiegantiore  et  absconditiore  sermone  in  orationibus  suis 
uterentur,  ita  praecipiens :  «  Disciplinatum  et  gravem  de- 
((  bere  esse  sermonem  pontificis,  ut  in  omnium  audientium 
((  pectus  cum  quadam  delectatione  descendat  \  »  Itaque 

^  \)e  viia  contemplativa^  xxiii. 

eodem  sermone  qiio  aiulitoies,  iititur  Avitus,  nec  pompam 
verborum  curat  quae  Yieiinenses  effugeret,  sed  linguam 
eorum  auribus  aptam,  ab  omnibus  usitatam  adbibet,  et, 
dum  quse  vebt  dicere,  quisque  intelligat,  oper®  pretium 
fecisse  arbitratur.  Liceat  ergo  solcecismos  fecisse  episcopo 
qui  barbaros  vel  rusticos  edocet,  liceat  verba  nova  et  fera 
apud  novos  et  feros  usurpavisse  :  liceat  exclamasse  : 

Barbanis  hic  ego  sum  qiiia  sic  intelligor  illis  ; 

liceat  maxime  ad  ea  verba  confugisse,  quse  novse  religio- 
nis  discipiinam  et  prsecepta  quaeque  aptissimo  modo  et 
eodem  utilissimo  explicare  valerent. 

Non  tamen  deest  quoddam  bene  dicendi  studium,  non 
desunt  ornamenta,  sed  ambitiosa  plerumque  et  subtiliora 
quse  oratori  his  in  temporibus  loquenti  non  vitio  sed  laudi 
sunt  vertenda.  Multoetiam  prsestat  Avitus  ceterishujusaeta- 
tis  scriptoribus  :  quem  si  cum  Ennodio  comparaveris,  non 
absurdius  videbitur  eum  ab  utriusque  aequalibus  cum  ipso 
latinitatis  magistro  Gicerone  fuisse  coliatum.  Etenim  in- 
terdum  contendit,  ut  e  barbarie  sese  expediat,  et  ad  ur- 
banitatem  et  elegantiam  sese  evehat,  at  saepissime  irritos 
cecidisse  conatus  suos  luget,  communi  rusticitate  obrutus. 
Non  absimilem  eum  misero  cuidam  esse  dicas  qui  in  pa- 
ludes  iutosas  «  sensit  delapsus  »  et  e  coeno  plantas  eveliere 
nititur;  atdum  alteram  sublevat,  alteram  altius  immergit, 
virgultisque  et  arundinibus  undique  premitur.  Gui  si  res 
ita  bene  feliciterque  vertit,  ut  paiudem  egrediatur,  limosus 
totus  et  luto  circumstante  horridus,  aegre  excedit. 

Attamen  aliquot  auditores  reperire  erat,  qui,  nisi  rectum 
judicium  aut  probse  linguse  scientiam  et  consuetudinem,  at 
parum  facilem  aureui  dicenti  afferreut.  Exstat  enim  Aviti 
ad  rhetorem  quemdam  Yiventiolum    epistola^  qui  eum 

*  F.pist.  Li.  Homilia  de  qiia  agitiir  interiit. 

accusaverat,  in  homilia  qua  ad  populum  iugduncnsem  in 
dedicatione  basilicaB  fuerat  concionatus  a  in  barbarismum 
«  incurrisse.  ))  Gulpam  non  illepidc  excusat  Avitus  quum, 
ipsi  cc  si  qua  in  annis  viridioribus  fuerint  litterarum  studia, 
c(  omnia  ferat  setas,  »  et  castigantem  sua  vice  ignorantia} 
arguit.  Nempe  Yiventiolus  Avitum  reprehendebat  quod po- 
titur  media  longa  syllaba  dixisset,  Virgilium  in  hoc  verbo 
scilicet  non  secutus,  qui  syllaba  ipsa  correpta  usus  est  di- 
cens  :  «  Yipotitur\  )>  Ut  vero  se  tueatur  Avitus,  exemplum 
ipsius  Virgilii  prsetendit,  Maronemque  ultro  incusat  in  qui- 
busdam  locis  syllabarum  naturam,  poematis  necessitate  et 
artem  minime  secutum,  invertisse,  quale  illud  :  cc  Noneri- 
((  mus  regno  indecores  ^, ))  vel : «  Fervere  Leucaten  '^ )) ,  et  addit : 
((  Nulhis  liltevatorum  inficias  ierit,  productas  naturahter 
c(  penultimas  syllabas  ab  oratore  ponendas.  Virgihus  usus 
c(  licentia  poetarum,  secundum  ea  quaesupra  diximus,  cor- 
c(  ripiens  me(iiam  syllabam  pr^esumpsil,  id  est  potitur.  » 
Mox  Avitus  ipsum  poiin  verbum  arripit,  additque,  quum 
secunda}  personae  media  sit  Ionga,/?o/m5,  personae  tertia3,  id 
c^ipotitur,  m.edia  similiter  longa  sitnecesse,  ut  sortior,  sor- 
tirisj  sortUur,potirery  potlreris,  potiretur  ^.  c^  Geterum,  si 


1  jEneis^  III,  vers.  55. 

^  JEneis,  VII,  vers.  231. 

=^  ^neis,  VIII,  vers.  677. 

*  Mneis,  VI,  vers.  513. 

-'  His  verhis  utilur  in  Godicesuo  Quicheraltius  :  «  Secundain  perso- 
«  natn  instantis  non  reperio,  sed  quum  Servius  ad  jEneidos  III,  vers.  56, 
«  damnet  potiris,  tacitc  probare  videtur  poteris  ut  oreris.  » 

Simili  ratione  ssepius  usurpatum  est  \)\'o  potireris  vei  potiretur  pote- 
reris  el  poCeretur  ;  fjuale  hoc  Ovidii  : 

Tuque  tuis  armis,  nos  te  poteremur,  Acbllle. 

(Adde  Auso.  epist.,  Uer.,  XXXV,4;  Gatullus,  64,  102;  Val.  Flaccus, 
vn,  54.) 

(c  teiiia}  persoiice  ut  potltur  breveni  ponas,  idem  facere  co- 
c(  geris  et  secundae,  ut  poleris  dicas  quod  uliquc  ab  omni 
((  exemplo  atque  usu  integritas  latinitatis  excludit.  » 

Necnon  maligniter  et  ingeniose  ipsius  Yirgilii  exemplum 
objicit  dicentis  :  c(  Ausoque  potiti^  »  Et  a  Viventiolo  petit 
ut  rationem  quam  sequi  debeat,  rescripto  exponente,  iste 
tradere  veiit. 

Ex  illa  epistoia  apparet,  nempe 

Non  nostrum  inter  eos  tautas  componere  lites, 

auditores  nonnullos  fuisse  qui  non  unice  ad  sancta  re- 
ligionis  prsecepta,  sed  etiam  ad  orationis  artem  nume- 
rosque  animum  intenderent,  et  itadelicatis,  etsi  immerito, 
iuisse  auribus  ut  oftenderentur  utrum  produceretur  ab  ora- 
tore  syllaba  an  corriperetur. 

Praeterea,  nonne  mirandum  est,  linguajam  ila  vitiata, 
ut  Jatinitas  novis  et  feris  verbis  aucta,  priscis  et  indigeti- 
bus  spoliata,  barbarismis  horrida  et  solcecismis,  vix  intel- 
ligi,  imo  agnosci  possit,  ipsum  pronuntiandi  genus  et  te- 
iiorem  et  prosodiam  paene  integra  permansisse,  ut  qui  verbis 
pravis  non  offenderetur,  idem  insueto  sono  laederetur  et 
dicentem  accusaret  erroris?  An  sonus,  sermonis  scilicet 
formaextranea,  habendus  est  tanquam  hnguarum  vis  pro- 
pria,  quae,  dum  cetera  intereunt  vel  invertuntur,  diulius  per- 
manetsincera  vei  paulum  immutata?  Anne  validae  arboris 
trunco  conferendus  est  qui,  dum  prisca  cadunt  foiia  et 
rami,  novaque  subeunt,  manet  aeternumquemanebit,  et,  ut 
proavos  quondam,  ita  nepotes,  sua  olim  operiet  umbra? 

Permulta  supersunt  homiliarum  fragmenta  quaeservavit 
Codex  Flori  Diaconi  ecclesiae  lugdunensis.  At  quum  iste 

1  /Eneis,  VI,  vers.  024. 

sancti  Pauii  epistolas,  ex  veterum  aliquot  Patrum  i  scriptis 
exponere  aggressus  esset,  eas  tantum  ex  Aviti  homiliarum 
libro  sententias  excerpsit  in  quibus  Avitus  Pauli  verba  usur- 
paverat.  Unde  fit,  utlia;c  fragmenta  nihil  hoc  nostro  studio 
dignum  continere  videantur. 

Atduse  tamen  homiiiae  permanserunt  integrae  quarum  ai- 
tera  historiae  utilis,  instituendarum  Rogationum  causas  et 
occasionem  et  tempora  refert.  Quo  anno  istam  Avitus  pro- 
nuntiaverit,  incertum  est;  at  habitam  fuisse  ante  exactum 
quintum  sseculum  conjicere  licet,  quum  haec  instilutio  ab 
anno  473  circiter  coeperit,  et  multos  Yiennenses  Rogationum 
condendarum  causam  et  originem  memoria  servare  asserat 
Avitus  in  oratione  sua^ 

Narrat  enim  incendia  crebra,  terrae  motus  assiduos,  no- 
cturnos  sonitus,  feras  silvestres,  aut  saltem  ferarum  species 
ludificantes  ocuiis  et  usquein  mediam  urbem  incursanles, 
ex  iongo  tempore  animos  omnium  ita  terruisse  ut  grave  et 
portentosum  quid  jam  imminere  existimaret  quisque ;  at, 
quum  festa'  dies  Pascha  appropinquaret,  laborum  opem, 
maiorumque  finem  cunctosexspectavisse.  Longe  aiitervero 
res  sese  habuisse ;  in  ipsa  scihcet  vigiliarum  nocte,  ad- 
stante  in  ecclesia  frequentissimo  popuio,  aedem  pubiicam 
terribiii  incendio  conflagrasse,  diffugisse  cunctos,  terrore 
trepidos,  sibimet  et  fortunis  commune  malum  metuentes. 
Perstitisse  solum  coram  festivis  altaribus  Mamertum  Vien- 
nee  episcopum  et  ita  supplicibus  votis  Deum  oravisse  ut 
moxincendii  vis  compressafuerit,  populusque  in  basilicam 
modo  vacuam  gratissimus  redierit.  Hinc  antistitem  Roga- 

^  Haec  Flori  magistri  exposilio  in  episloias  sancti  Pauli,  ex  decem 
omnino  Patribus  delibata  est,  Gypriano,  Hilario,  Ambrosio,  Paciano, 
HieronymO;,  Epiirem  diacono,  Paulino,  Leone  papa,  Fuigentio  et  Avito. 

^  «  Et  quidem  lerrorum  temporis  illius  causas  mullos  nostrum  reco- 
«  lere  scio.  » 

2 

tionum  instllueiKiariim  consilium  animo  concepisse  et  ce- 
lebrandarum  causa,  elegisse  triduum  inter  clicm  dominlcam 
et  solemnem  Ascenslonis  sacrre  cultum.  Inde  istam  insti- 
tutionem  adoptavisse  nonnullos  primum,  mox  universos 
Galiiae  episcopos,  postea  totum  paene  orbem  terrarum,  et 
postquam  primum  omnia  a  Mamerto  instituta  psalmorum 
otTicia  imitati  essent,  diversa  autem  tempora  servassent, 
paulatim  idem  triduum  ante  festum  Ascensionls  esse  quo- 
que  secutos. 

Avitum  non  vana  hic  jactitasse  plurima  demonstrant.  Ita 
enim  ipsi  Mamerto,  quiim  in  eo  essent  Gothi  ut  Arvernorum 
regionem  invaderent,  scribit  Sidonius  Apolllnaris  :  «  Solo 
a  tamen  invectarum  te  auctore  Rogationum  palpamur  auxi- 
0  Ho  ;  quibus  inchoandis  instituendisque  populus  Arver- 
c(  nus,  etsi  non  eftectu  pari,  affectu  certe  non  impari  coeplt 
«  Imitari,  et  ob  hoc  circumfusis  necdum  dat  terga  terrori- 
c(  bus  *.  ))  Idem  testatur  concihum  Lugdunense  secundum, 
quod  ad  omne  Burgundiae  regnum  pertinet,  canone  sexto, 
quo  jubetur  Litanias  Rogationum  ante  Ascensionem  Do- 
mini  sancti  in  triduo  ab  omnibus  ecclesiis  seu  parochiis 
ceiebrari.  Eadem  prsecipit  canon  septimus  et  vicesimus  con- 
ciUi  AureHanensis  primi,  quod  anno  511  habitum  est  ct 
ad  Francorum  regnum  totum  spectat. 

Ex  ista  Rogationum  origine  constat  eas  non  unice  insti- 
tutas  tuisse,  quod  vulgo  creditur,  ut  prosperse  fruges  a  Deo 
impetrarentur ;  at  eorum  finem  tum  fuisseut  precibus  as- 
siduis,  iacrymis,  jejuniis  et  eleemosynis  placaretur  Deus, 
etfidelium  peccatis  ignosceret,  irseque  suseflagella  a  suppU- 
cibus  amoveret :  postea  tantum  accidisse,  ut,  non  ea  modo, 
sed  aeris  et  corporum  salubritas,  et  fecunda  tum  pluvia, 
tum  siccitas,  frugumque  ubertas  a  summo  numine  pete- 
rentur. 

*  Sidonius  Apollinaris,  lil).  Vfl,  epist.  i. 

Altera  autem  homilia  quee  integra  ad  iios  pervenit  et  de 
Rogationibus  habita  est  quoque,  priore  longe  inferior  est. 
Ea  exphcantur  tantummodo  nonnulla  prophetaj  Amos  loca 
e  quibus  praicepta  haurit  Avitus  quae  ad  rectam  probse  vila) 
rationem  chrislianus  quisque  adhibcre  debcat. 

Multa  exstant  tragmenta  homiharum   vel  Rogationum 
causa  vel  ahis  in  occasionibus  habitarum,  quibus  demon- 
stratur  quo  docendi  populos  et  ad  Dei  amorem  adducendi 
stu(ho  flagraret  Avitus.  Brevioraautemsunt  quam  ut  quid 
ex  his  excerpatur,  exceptis  tamen  quae  de  ordinatione  epi- 
scopi  ciijusdamesiconciomius.  His  enim  in  illos  invehitur 
qui  episcopatum  turpiter  appetebanl,  et  dum  pravos  am- 
bitus  objurgat,  illo  testalur  malo  jamdiu  sacrorum  hono- 
rum  affectationem  h^-borare.  «  Jam  quid,  exclamat  Avitus, 
((  de  iUis  dicatur  quos  pretiositatem  gratiae,  pretii  vihtate 
((  mercantes,  usque  ad  jacturam  pecunise,  verecundiae  jac- 
a  tura  producit?  quorum  acclamationibus  mihtant  con- 
•((  ducta  mendacia,  quorum  prurientes  scalpentibus  pra3co- 
c(  niis  aures  mercenarius  clamor  inflammat.  Quique  non 
((  reminiscentes  Simonem  Magum  divini  muneris  dispen- 
«  sationem  pretio  vohiisse  mercari,  cum  pecunia  sua  non 
((  in  sacerdotium  sed  in  interitum  deputantur...  Si  quis 
((  episcopatum  appetit. . .  si  districtus  esse  voluerit,  legat  non 
((  percussorem  (episcopum  esse  debere);   si  iiumanus,  non 
((  vinolentiim;  si  sobrius,  non  avarnm;  si  subditus,  non 
«  abjectum ;  ai  servus,  non  elatum;  simiseYicovs,  non  re- 
((  missum;  si  terribihs,  non  cruentum.  »  Quae  novissima 
praecepta,  sapientia  quidem,  ea  tamen  parte  ad  feram  aita- 
tem  spectant,  quum  virum  episcopum  jubeant  neque /^er- 
cussorem,  neque  viyiolentum^  neque  cruentum  esse. 

Nunc  ad  ea  Aviti  opera  respiciendum  est  quae  vel  omnino 
perierunt  vel  brevissimis  tantum  fragmentis  nobis  sunt 
nota.  Qua3phirima  numero  fuerunt  et  olim  vakie  probata. 

Gregorius  enim  TLironensis  affirmal  libriim  unum  Avili 
esse  De  mundi principio\  Agobardus  Lugdunensis  De  dia- 
logo  Aviti  cuni  Gundobado  Burgundionum  rege  loquitur 
dicens  :  «Qui  cum  eodem  Gundobado  frequenter  de  fide 
(c  altercans  et  dialogos  in  prajsenti  conficiens,  et  epistolls 
(f  absenti  respondens,  plura  et  clara  ingenii  sui  et  virtutis 
«  opera  reliquit^.  »  Idem  his  verbis  testatur  Ado  Yiennen- 
sis  :  ((  Scripsit  enim  dialogum  (adversus  arianos)  haeresim 
((  illam  oppugnans  tidelissimo  et  doctissimo  immortalique 
((  ingeniO;,  ad  Gundobadum  Burgundionum  regem^  ^)  Fie- 
bant  enim  ssepissime  de  reUgione  collocutiones  sive  cum 
Gundobado  ipso,  sivC;,  illo  prsesente^  cum  ejus  sacerdotibus, 
ut  narrat  Avitus  epislola  ad  Sigismundum  regem  missa*. 
Has  sine  dubio  Avitus  nonnumquam  rogante  Gundobado 
litteris  mandavit,  vel  cathoUcse  fidei  opem  laturus,  scriptas 
edidit. 

Ado  Viennensis  duos  libros  adversus  l^estorium  et  Eu- 
tychem  ab  Avito  scriptos  memorat  :  «  Item  aUos  libeUos 
((  duos  contra  Nestorium  et  Eutychem  auctores  erroris 
((  luculenlissimo  et  castigalo  satis  sermone  (scribit)^.  >y  At 
verisimiliter  hoc  nomine  ab  eo  indicanlur  duse  epistolffi 
amplissimae  in  quibus  Avitus  errores  istorum  apud  Gun- 
dobadum  diligenter  impugnat.  Quod  manifestius  etiam 
apparebit,  si  quis  prolata  ab  eo  nonnulla  fragmenta  Yer- 
sari  in  his  epistolis  animadverterit. 

Avitus  vero  videtur  librum  unum  adversus  phantasma 
scripsisse,  id  est,  adversus  eos  qui  existimabant  Ghristum 
non  verum  corpus,  sed  corporis  tantum  habuisse  speciem, 

^  Gregoriiis  Turonensis,  Historia  Francorum,  II,  xxxiv. 

2  Agobardus,  adversus  legem  Gundobadi,  n°  Xlll. 

^  Ado  io  Clironico  aetale  sexta. 

*  Epist.  XXI  doniino  Sigismundo. 

^  Ado  in  Clironico  aetale  sexta  (loco  jam  citato). 

qui  Eutychianorum  error  communis  est.  Quem  errorem 
Avitus  epistolissecundaet  tertia  ad  Gundobadumjam  laces- 
siverat.  Unum  autem  fuisse  librum  qui  phantasma  aggre- 
deretur  demonstrant  fragmenta  longissima  duo  qua)  in  epi- 
stoHs  supra  dictis  vix  quseras. 

Pra^terea  adversus  Faustum  scripserat  Avitus  ut  ejus 
erroribus  de  Ghristi  gratia  adversaretur.  Monacus  quoque 
Hariulfus,  in  primo  et  decimo  seeculo  quaesliones  Alcimi 
Aviti  de  Pentateucho  memorat,  quas  disjungi  necesse  est  a 
quinquecarminum  hbris  quum  Hariuifus  easdem  qucestio- 
nes  cum  sancti  Gypriani,  Hilarii,  Hieronymi  et  Augustini 
qucestionibus  de  iisdem  Juda^orum  hbris  conjungat. 

Phires  insuper  operum  titulos  memoranl  varii  in  variis 
temporibus  scriptores,  at  existimare  hcet  eos  diversas  Aviti 
ad  Gundobadum  regem  de  rehgione  epistolas  aut  diversa 
opera,  diversis  tituhs  nolavisse  itaut  plurima  opera  non  ab 
illo  scripta,  iUi  attribuerent,  dissimihbus  vero  nominibuS; 
utscriptoribus  opus,  eadem  signarentur. 


CAPUT  III, 


DE     AVITI     EPISTOLIS. 


Pluiasuntepistolarumgenera.  Unuin  est,  si  cuiscribenti, 
suas  epistolas  in  lucem  posterius  edere  et  omnibus  commu- 
nicare  jam  est  propositum  :  quas  auctor  studiose  tractat, 
non  tantum,  ut  amicum,  cui  inscriptae  sunt,  res  recenter 
actas  Yel  varios  rumores  edoceat,  sed  etiam  ut  ejusdem 
primum    commoveat    admirationem ,    deinde    ceterorum 
plausus,  fingendi  arte  etdicendi  lenociniis  consequatur.  Ese 
sunt  Plinii  Secundi  epistolse,  jucundae  quidem  et  ingenio, 
elegantia  et  suavitate  excellentes,  sale  suffusae,  sed  etiam 
putida3,  ambitiosis  ornamentis  tumidee  et  nimis  exquisitse. 
Protinus  enim  perspicuum  est  legenti,  neque  cum  uno  sed 
cum  multis,  neque  cum  amico  sed  cum  lectoribus  variis 
rem  fuisse,  neque  ad  Montanum  vel  ad  Minucium  tantum^ 
sed  ad  eruditos  omnes  viros  scriptorem  epistolas  misisse. 
Etenim  vel  levissimum  aliquid,  vel  lectiuncula,  vel  lepide 
dictum   factumve   in    narrationem    extemplo  convertitur 
callide  et   venuste  scriptam  ,    vel  in  [ihilosophicam  dis- 
putationem,  aut  tantum  in  sententiolas,  pertritas  et  prse- 
posteras  quidem,   si  ad  unum    tantum   virum  spectant, 
jucundas  autem  utilesque,  quum  inter  lectores  reperire  sit 
qui  ambitione  aut  avaritia,  aut  illo  quod  depingitur  vitio, 
laboret. 

Aliud  autem  genus  epistolarum  est  quse  res  vel  civiles, 
vei  beliicas,  privatas  publicasve  agitantetad  unum  perti- 

nent.  Ec€  Giceroiiis  epistolge.  Quum  ex  tempore  siiit  ortae, 
breves  sunt  simplicesque,  et  earum  oratio  est  acris,  rapida, 
et,  ut  ita  dicam,  «  nata  rebus  agendis.  » 

ScBpius  Yero  accidit,  ut  hsec  duo  epistolarum  gcnera  in 
uuum  coalescant,  et  plurimus  auctor  scriptas  de  gravibus 
rebus  litteras  colligat  ipse  etin  publicum  proferat.  At  faten- 
dum  est,  eum,  quamvis  uni  scriberet,  et  unum  varia 
edocere  cuperet,  alios  etiam  respexisse,  et  ita  opus  finxisse 
ut  multis  placeret,  vel  tantum  eas  elegisse  qua3  utiles  uni- 
versis  aliqua  parte  futurse  essent.  Ese  fuisse  videntur  Aviti 
epistolge. 

In  primis  christianarum  rerum  sseculis,  multi  epistolis 
componendis  curam  suam  impendebant.  Nec  mirum  : 
magnis  enim  regionum  intervailis  disjuncti  episcopi  necesse 
erat  epistolis  edocerentur  quidquid  apud  ceteros  in  ahis 
orbis  partibus  ageretur,  et  quo  rerum  statu  essent  magnae 
de  reiigione  qusestiones  controversiseque;  quisque  ahos  de 
suae  provincise  sorte,  de  principum  populorumque  animis, 
de  fidei  conditione  rursus  moneret,  vel  quserentibus  res- 
ponderet,  vel  dirimeret  consultantium  dubitationes  ;  ila  ut 
quidquid  lilteris  mandarent,quumillicuiepistoiainscripta, 
tum  ceteris  chrislianis  esset  utile. 

Inde  totepistolarum  voluminaabepiscopis  ipsiscoliecta. 
At  vaniloquenlia,  ignoscenda  quidem,  cunclorum ,  etiam 
sanctissimorum  animis  molliter  subrepit.  Idcirco  in  eorum 
numero  nonnullse  quoque  inveniuntur  minoris  momenti, 
imo  indigna3,  si  ad  earum  pondusrespexcris,  quse  servaren- 
tur,  at  quas  magoi  faciebat  auctor,  quum  eas  maxima  dili- 
gentia  perpolivisset  et  orationis  leporibus  ornare  esset  co- 
natus,  ut  legentes  recrearet,  et  nisi  utile  duici,  at  dulce  utili 
misceret.His  se  eruditum,  eloquentem,  festjvumque  osten- 
tare  gestit,  dum  alibi,  austeris  et  magni  momenti  rebus  im- 
phcatus,  minoranegligit,  et  rerum  pondus,  nonautem  styli 

eleganliam  curat.  Inde  ad  Plinii  Secundi  exempium,  qui 
plurimi  his  intemporibus  fiebat,  tot  epistolse,  nulloservato 
rerum  vel  temporum  ordine,  animos  incendendi  gratia, 
dispositse,  hinc  apud  Symmachum  et  Sidonium  ApolHnarem 
tot  volumina,  quotmusse  quondam  fuerant,  quot  praesertim 
libros  PJinius  Secundus  ediderat. 

Avitus  quoque  epistolas  suas  in  novem  libros,  ut  ait 
Gregorius  Turonensis  \  ipse  diduxerat.  Ex  eis  vero  quatuor 
et  octoginta  tantum  (si  ex  earum  numero  quatuor  aliorum 
responsa  ad  Avitum  detraxeris)  supersunt,  ita  permixta^in- 
discretaeque,  ut  tolius  operis  formam  naturamque  ex  illis 
dijudicare  liceat.  NonnuUse  scilicet,  vel  ad  reges  de  religione 
aut  de  rebus  publicis,  vel  ad  episcopales  viros  seu  de  lide, 
seu  de  tlieologicis  quaestionibus,  vel  ad  sodales,  de  httera- 
rum  cultu  aut  de  levioris  momenti  negotiis  sunt  missse.  In 
multis  quidem  deprehenditur  htteratus  vir  qui  magni- 
loquentiam  aut  venustatem  affectat  :  in  cunctis  autem 
apparet  quahs  et  quantus  vir  pro  tempore  fuerit  Avitus, 
quanta  vigueritetiam  apud  externosfama,  et  quanto  studio 
Ecclesise  tutelam,  rectamque  administrationem  sit  am- 
plexus.  His  etiam  multa  de  Ecclesise  societatisque  condi- 
tione  et  de  rerum  christianarum  statu  edocemur. 

Nunc  autem  eas  propius  introspiciamus,  quamdam  dispo- 
sitionem  in  his  ipsis  adhibere  conati,  quas  de  induslria 
auctor  mixtas  confusasque  edidit,  nec  cunctas  amplexi  at 
eas  potissimum  quse  ad  rerum  historiam  pertineant. 

I 

Avitus   catkolicse    lidei    defensor.  Publicus 
gallic?e  Ecclesise  patronus. 

Inter  Aviti  epislolas  multa^  sunt  ad  regem  Burgundionum 
*  Historia  Francorum,  xxxiv. 

Gundobadum  missae,  quas  hoc  iiomine  signari  vix  conve- 
niat^  quum  de  thcologia  in  eis  unice  disputetur,  et  eashhro- 
rum  vocabulo  appellaverit  plurimus  auctor,  et  inter  Aviti 
Ubros  reposuerit. 

Nos  aulem  hic  esse  impeditos  et  animi  dubios  confiteamur 
necesse  est ,  quum  nec  nos  de  istis  rebus  controversias 
aggredi  deceat,  nec  ii  simus  qui  de  iliis  reiigionis  difficul- 
tatibus  apte  convenienterque  disserere  valeamus.  Hos 
tantum  sequamur,  doctos  scihcet  Historia^  Litterarum  gal- 
hcarum  scriplores  quorum  maxima  in  talibus  quaestionibus 
poUet  auctoritas. 

Etenim  in  prima  quae  inscribitur  epistola,  quamque 
jubente  Gundobado  ad  ipsum  scripsit  Avitus,  «  ulrum 
«  Spiritus  sanctus  creator  an  creatura  credendus  sit^  » 
antistes  docta  argumentandi  ratione  et  sanctis  Scripturis 
fretus,  Spiritum  sanctum  confirmat  et  divinum  esse  et 
creatorem,  mox  a  Gundobado  petit  ut  errores  abjiciat 
suos,  ne  «  suspendatur  a  professione  quum  jamdudum 
«  in  confessione  teneatur.  »  Quod  autem  votum  irritum 
cecidit ,  quum  ,  quamvis  Trinitatis  aequahtatem  ,  ut  ait 
Gregorius  Turonensis ,  contessus  sit  Gundobadus ,  et  ut 
clam  chrismaretur  rogaverit,  fidem  conceptam  noluerit 
publice  profiteri. 

In  ahisepistolis  (ii,  ni),  doctrinam  Eutychis  Avitusvehe- 
mentissime  impugnat,  et  scribendarum  earum  hsec,  auctore 
Agobardo,  causa  fuit  maxime  miranda.  Gundobadus  sciii- 
cet,  qui  fidem  cathoiicam  in  his  rebus  diligebat  quse  aria- 
norum  doctrinse  non  contradicebant,  Eutychis  errorem 
abolere  aggressus,  et  imperatorem  Anastasium,  quocum 
erat  maxime  famiharis,  ab  eo  sequendo  avertere  conatus, 
ab  Avito  petivit  ut  adversus  Eutychis  doctrinam  vahdis- 
sima  quseque  coiligeret  argumenta. 

Regi  paruit  Avitus,  et   rem  ab  omni  parte  expedivit, 

prcieterquam  quod  Eutychi  doctrinam  Nestorii  attribuit, 
negantis  Mariam  esse  Gsotoxov,  sed  Xpt.o-T6Toxov  esse  tan- 
tummodo  affirmantis,  dum  Eutyches  Virginem  Mariam 
jactaret  esse  nec  Dei  nec  Ghristi  matrem,  quum  carnem  de 
coelo  Ghristus  habuisset,  nec  ea  fuisset  iUi  a  Maria  mini- 
strata.  In  aUum  autem  errorem  labitur  Avitus  quum  reli- 
giosarum  apud  Graecos  de  Trisagio  disputationum  causas  et 
originem  narrat.  Quum  enim  post  hsec  verba;  Aywfs  6  Qeoq, 
aYio;  [(jjypoq^  c/.yioq  aGocvaTo;,  et  ante  :  EleYio-ov  Ti|jLa?,  a  Fou- 
lone  episcopo  fuisset  interjectum  6  o-TaupwBsU  §!.'  r\\^h,  po- 
pulus  vero  rebeliasset,  existimat  Avitus,  sed  falso,  divinam 
naturam  et  Trinitatem  a  Grsecis  Ghristo  negari.  Nolebant 
conlra  hanc  precem  Trinitati  addictam  ita  mutari;,ut  cru- 
cem  et  mortem  passa  esse  tota  videretur,  hisque  assen- 
tiebantquiaiiudetiamaddentesitacanebant:Xp!.a-T£Sao"t.X£u, 
6  (TTauptoBe^,  etc. 

Non  incusandi,  imo  excusandi  sunt  isti  et  alii  Avili  de 
haereticorum  opinionibus  errores.  Non  est  ejus  culpa,  sed 
temporum,  non  viri,  sed  communis  ignorantiae.  Barbaris 
enim  et  feris  gentibus  circumdati  episcopi,  sua  et  praesentia 
tantum  curare  possunt  et  noverunt.  Externa,  quamvis  ad 
rehgionem  pertineant,  ignorant  omnino,  vel  falsis  opinio- 
nibus  immixta  et  vitiata  accipiunt.  Jamdudum  effluxit  docta 
Ecclesiaeaetas,nuncsubeunlrusticitatisetignorantiaes8ecula. 
Has  enim  Aviti  epistolas  nullus  e  gallis  antistibus  repre- 
hendit,  nullus  erroris  arguiL.  Quiaetiam  admirabiles  vocat 
Gregorius  Turonensis  additque  :  «  lUas  sicut  tunc  haere- 
((  sim  oppressisse,  ila  nunc  Ecclesiam  Dei  sedificare^   » 

Quibus  in  epistoUs,  si  quidquid  ad  reUgionem  pertinet, 
omiseris,  Ucet  tamen  aliquid  animadvertisse  quod  ad  verbi 
Missce    interpretationem  speclat,    iUosque  omnes   prave 

^  Gregorius  Turoneusis,  11,  xxxiv. 


-  27  - 

JLidicasse  demonstrat,  hoc  vocabulum  non  de  iatina  sed  de 
grseca  vel  hebraica  lingua  flexum  esse  affirmantes. 

Petit  enim  ab  Avito  Gundobadus'  :  «  Quid  vel  unde 
«  dictum  sit  verbum,  «  non  missnm  facitis?  ^)  apud  Mar- 
«  cum,  cap.  vii,  v.  11;  «  vos  aulem  dicitisrSi  dixerit  homo 
«  patri  suo  aut  matri  corban  tibi  profuerit\  et  jam  non 
«  missum  facitis  quicquam  facere  patri  aut  matri.  » 

Respondet  Avitus  :  a  Hoc  verbum  non  missum  facitis, 
c(  nihil  aUud  est  quam  non  dimitlitis  :  a  cujus  proprielale 
cc  sermonis,  in  ecclesiis  |»alatiisque  sive  pra3toriis,  missa 
cc  fieri  pronuntiatur,  quum  popuius  ab  observatione  dimit- 
c(  titur.  Nam  genus  hoc  nominis  etiam  in  sseculariis  au- 
«  ctoribus,  nisi  memoriam  vestram  peroccupationes  iectio 
cc  desuela  subterfugit,  invenietis.  » 

Hinc  constat,  hoc  verbum  nec  externum  nec  exolicum 
sed  latinum  esse,  et,  quod  nemo  hactenus  prodiderat,  non 
in  ecciesiis  modo,  verum  etiam  in  palaliis  praeloriisque 
usurpari  nomen  Missce  consuevisse,  quum  popuius  a  con- 
ventu  dimitteretur.  Ab  liac  igitur  missa  seu  missione  po- 
puli,  qu8e  re  peracta  fiebat,  transiata  vox  fuit  ad  signili- 
candas  res  ipsas  quse  gerebantur.  Nam  et  missse  matutiiiai 
et  vespertinse  appeilatce  sunt  iiturgiae  seu  solemnia  officia, 
quae  matutinis  aut  vespertinis  horis  celebrabantur  \ 

Gujus  autem  generis  hoc  verbum  esset  iu  principio,  in- 
certuni  est,  utrum  participium  cumnomine  subaudito,  an 
nomen  femininum.  Hic  vero  verbum  Avitus  nominis  more 
usurpatum  esse  tanquam  missionem  testatur. 

Quinta  ad  eumdem  Gundobadum  Aviti  epistola  nos  do- 
cet,  iiium  regem  tunc  obitum  filise  deflere,  quae,  regi  de- 

1  Epist.  1. 

^  Corbany  id  est,  hebraica  lingua,  munus  illud  specialiter  quod  obse- 
quio  devotae  oblalionis  offertur  (apud  Avitum). 
^  Sirmondi  nolae  ad  Avitum. 

spoiisa,  et  regina  mox  futura,  paternis  iii  eedibus  anle  nu- 
ptias  decesserat.  Quod  vero  vel  sponsa^  vel  sponso  nomen 
fuerit,  silentio  praetermittit.  Quam  quidem  mortem  non 
magno  Gundobadum  dolore  oppressisse  existimandum  est, 
quamvis  eum  solari  susceperit  Avitus,  quum  idem  asserat 
regem  flere  pietate  ineffahili  funera  germanormn^  id  est 
Chilperici,  Clotiidae  patris,  et  Gundomari,  quorumipse  au- 
ctor  fuerat,  et  quum  i^idi pietas  ineffabilis  wou  impediverit, 
quin  terlium  fratrem  Godegisilum  postea  morti  traderet 
Gundobadus. 

Quam  quidem  epistolam  Avitus,  servandse  nominis  fama^ 
gratia,  utinam  non  scripsisset  l  Etenim  licebat  ei  mortem 
puellse  deflere,  et  tritas  vulgaresque  ad  patrem  de  filiae  acerbo 
exitu,  rhetorum  more,  consolationes  scribere;  non  autem, 
tam  foeda  facinora  ad  memoriam  revocare,  imo  laudibus 
extollere  conveniebat.  At,  ne  in  reprehensione  videar  nimis 
acer,  ipsum  dicentem  audiamus  :  «  Flebatis,  ait  Avitus, 
c(  quondam  pietate  ineffabili  funera  germanorum,  seque- 
cc  batur  fletum  publicum  universitatis  afflictio,  et  occuUo 
c(  divinitatis  intuitu,  instrumenta  moestitige  parabantur  ad 
c(  gaudium.  Minuebat  regni  felicitas  numerum  regalium 
(X  personarum ,  et  hoc  solum  servabatur  mundo^  quod  suffi' 
c(  ciebat  imperio.  Iliic  repositum  est,  quidquid  prosperum 
c(  fuit  catholicse  veritati ;  et  nesciebamus  illud  tunc  frangi 
c(  tantummodo,  quod  deinceps  nesciret  inflecti.  »  Nonne 
haec  epistola  tam  insohla  est  ut  psene  absurda  videatur? 
Num  saniet  prudentis  ingenii  est  hsec  de  germanorum  nece 
inconsulte  memorare?  Num  probum  virum,  imo  episco- 
pum  decet,  illi  ipsi  qui  fratres  suos,  misera  ambitione  truci- 
daverat,  hanc  cadem  quasi  diviniconsiiii  prudentiam  osten- 
tare?  Non  enim  pro  se  tantum  Avitus,  sed,  ut  ipse  ait,  pro 
dominis  et  conservis  suis  sacerdotibus  Gundobado  scribit ; 
unde  fit^  ut  non  suo  tantum,  at  cunclorum  nomine  tanta 

facinora  excusatione  detendal.  Fatendum  cst  igitur  Avi- 
tum  in  summam  reprehensionem  tunc  incurrisse,  nec  ul- 
lam  esse  deiicto  veniam^  quum ,  si  qua  necessilale  coa- 
ctus  fuerit  regem  de  filia3  morte  solari,  non  esset  necesse  ita 
de  fralrum  sorte  dicere  ut  illorum  necem  cruento  fratri 
gratulari  viderelur. 

Necnon  plurimae  sunt  Aviti  ad  Sigismundum  regem, 
Gundobadi  filium  epistoise.  Earum  autem  longe  aiia  est 
senlentia.  Maxima  enim  apud  hunc  principem  gratia  vale- 
batAvitus,  quem  assiduishortationibus  impuleratut  fidem 
amplecteretur  catholicam.  Eum  de  rebus  Ghristianis  monet; 
modo  memorat  quse  cum  arianis  sacerdotibus,  Gundobado 
prsesente,  disputavit,  nec  dissimulat  se  his  controversiis 
nihil  unquam  profecturum  *;  modo  rogat  ut,  sallem  Ge- 
nevse  (ubi  Sigismundus  regnabat),  hareticos  arianos  pho- 
tinianosque  a  sequendo  errore  deterreat,  provideat  que  «  ne 
(c  contagium  aliense  calliditatis  fraude  puUulet^;  >)  modo 
petit  ut  fidem  ipse  tueatur  suam\  Timere  enim  videtur  ne 
priorem  ardorem  excipiat  negligentia,  Isetaturque,  quum 
Sigismundus  Utteris  suis^se  veritati  maxime  adstrictum 
esse  asserit. 

Dignse  sunt,  ad  quas  attentum  animum  converlas,  tres 
ad  imperatorem  Anastasium  sub  Sigismundi  regis  nomine 
Aviti  epistolae^  Anastasius  enim,  ut  ceteri  Orientis  impe- 
ratores  erga  barbararum  gentium  i'eges  agere  consueve- 
rant,  Sigismundo  comitivam  militarem  et  patriciaturn, 
honoris  causa,  donaverat.  Gratias  de  missis  his  dignitati- 
bus  persolvit  Anastasio  Avitus  Sigismundi  nomine,  et  tam 

*  Epist.  XXI. 
^  Epist.  XXIX. 
^  Epist.  Lxxxi. 
^  Epist.  Lxxxii. 

^  Epist.  LXIX,  LXXXIII,  LXXXIV. 

cumulate,  et  magnifice   easdem  agit,  ul  nihil  turgidius 
excogitari  queat.  «  Vester'  est  populus  meus,  sed  me  plus 
servire  vobis  quam  illi  pra^esse  delectat.  Tra^iit  istud  a 
proavis  generis  mei  apud  vos  decessoresque  vestros  sem- 
per  animo  romana  devotio,  ut  illa  nobis  magis  claritas 
putaretur,  quam  vestra  per  militiae  titulos  porrigeret  cel- 
situdo  :  cunctisque  aucloribus  meis  semper  magis  ambi- 
tum  est  quod  e  principibus  sumerent,  quam  quod  a  pa- 
tribus  attulissent.  Quumque  gentem  nostram  videamur 
regere,  non  aliud  nos  quam  milites  vestros  credimus  or- 
dinari.  Impartit  nos  gaudiorum  munere  vestra  prosperi- 
tas  :  quidquid  illic  pro  salute  omnium  curatis,  et  nostrum 
est.  Per  nos  administratis  remotarum  spatia  regionum  : 
patria  nostra  vester  orbis  est.  Tangit  Galliam  suam  iu- 
menOrientis,  et  radius,  qui  illis  parlibus  ordiri  creditur, 
hic  refulget...  Jubar  quidem  conspectus  vestri  contem- 
plalionenon  capimus  ;  sed  lucem  serenitatis  quam  ubi- 
que   diffunditis,  desiderio  possidemus.    Dominationem 
vobis  divinitus  praestitam  obex  nuUa  concludit,  nec  ulhs 
provinciarum  terminis  felicium  sceptrorum  diffusio  hmi- 
tatur  :  salvo  divinitatis  lionore  sit  dictum.  Non  minuit 
majestalem  vestram  quod  accurrere  non  omnes  valent  : 
satis  ad  reverentiam  vobis  debitam  sufficit,  qnod  omnes 
e  propriis  sedibusvos  adorant.  Virtute  orbi  Eoo,  felici- 
tate  regnatis  Occiduo  :  licet  vosubicumque  dihgi,  etiamsi 
non  daturomnibus  intueri.  Sed  quum  jam  istud  de  uni- 
versitate  dicatur,  conjicite  nunc  quantum  debeant  quos 
honoribus  fastigatis,  quos  socios  triumphorum  omnium 
successuumque  vestrorum  dignitatum  titulis  applicatis  : 
ut  sic  virtutis  vestra3  decora  nostra  sint,  et  ad  honorato- 
rum  ornamenta  pertineat  quidquid  gesserit  fons  hono- 
rum.  » 

*  Epist.  LXXXHI. 

Quoo  vana  ct  magiiilorjua,  ea  tantum  mcnle  cxcerpsimus, 
ut  his  demonstrarctur,  quam  falso  Galliiie  inclytus  quidem 
historiae  auctor  Faurielus  ex  istis  littcris  manitestum  csse 
et  deprehensum  existimavcrit  consilium  nescio  quod,  quo 
antistites  gailici,  jam  lapso  romano  imperio,  Gallia^  domi- 
nationem  ad  Orienlis  impcratores  transtcrre  voluissent, 
miratus  cur  hsBC  foede  incepta  gcrmani  duces,  etsi  super- 
hissimi,  tam  patienter  toleraverint.  Sine  dubio  confiten- 
dum  est  imperatores  Orientis,  missis  ad  barbaros  reges  his 
honorum  insignibus,  spem  ambitiosam  at  inancm  aiuisse, 
fore  ut,  ipsorum  imperio  obnoxios  se  barbari  faterentur. 
At,  quum  tam  inauditas  ct  mirificas  laudcs  aggerat  Avitus 
et  ampullas  ampullis  cumulet,  nihil  aUud  sibi  vult  quam 
grates  urbano  etgrandi  eloquio  persolvcre. 

In  his  et  aliis  epistolis  quas  ad  varios  sub  nomine  Sigi- 
smundi  scripsit  Avitus,  hoc  animadvert-endum  cst,  quodj, 
duobus  annis  ante  defunctum  Gundobadum,  anno  scilicet 
514,  regium  nomen  Sigismundo  jam  attributum  est  ct 
assignatum  :  quod  quidem  Marii  Ghronicon  retulerat,  his 
verbis  :  «  Florentio  et  Anthemio  consulibus  (515)  mona- 
cc  sterium  Agauno  a  rege  Sigismundo  constructum.  )) 

Quod  si  scriptam  ad  papam  Symmachum  qui  obiit 
anno  514  epistolam  (xxvii)  cum  sequentibus  ad  Sigismun- 
dum  missis,  quge  ad  festivitatem  beati  Petri  pertinent  (xxix, 
xxx),  qui  Genevensis  Ecclesise  tutela  et  patronus  crat,  con- 
junxeris,  concludctur  ante  patris  obitum  Sigismundum  in 
regniconsortium  venisse,  et  regnumGodegisiliavunculi  sui 
administrasse,  quiet  ipse  sedem  suam  Genevse^  posucrat. 

Nunc  autem  ad  longe  prsestantiorem  et  attenta  cura  di- 
gniorem  epistolam  respiciendum,  quam  Avitus  Ghlodova^o 


^  Ex  epislolis  ad  Anastusiurn  missis,  terlia  (lxxxiv)  tantiim,  ut  cx 
aliquot  verbis  constat,  post  Gundohadi  obitum  scripta  fuisse  videtur. 

regi  misit  (496),  ut  ei  vicloriam  ab  Alemannis  apiid  Tolbia- 
cam  reporlatam  gratularetur,  et  sacrae  fidei  adoptionem 
laudi  verteret.  Sed  jam  loquentem  inducamus  Avitum  ut 
ipsius  verbis  aptius  intelligatur  quid  de  hac  epistola  sen- 
tiendum  sit,  quam  alii  alio  modo  sunt  interpretati. 

c(  Invenit'  tempori  nostro  arbitrum  quemdam   divina 
c(  provisio.  Dum  Yobis  eligitis,   omnibus  judicatis,  vestra 

c(  fides  nostra  victoria  est Gaudeat  ergo  Grseciahabere 

c(  se  principem  legis  nostrse^;  sed  non  jam  quse  tanti  mu- 
c(  neris  dono  sola  mereatur  ilhistrari,  quod  non  desit  et 
c(  rehquo  orbi  claritas  sua.  Siquidem  et  occiduis  partibus 
«  in  rege  non  novo  novi  Jubaris  lumen  effuigurat.  Gujus 
c(  splendorem  congrue  redemptoris  nostri  nativitas  in- 
c(  clioavit  :  ut  consequenter  eo  die  ad  salutem  regenerari 
((  ex  unda  vos  pareat,  quo  natum  redemplioni  su^  coeh 
c(  mundum  Deus  accepit.  Igitur  qui  celeber  est  nataUs 
c(  Domini,  sit  et  vestri  :  quo  vos  scihcet  Ghristo,  quo 
((  Ghristus  ortus  est  mundo  :  in  quo  vos  animam  Deo,  \i- 
0  tam  praesentibus,  famam  posteris  consecrastis.  Quid  jam 
((  de  ipsa  gloriosissimaregenerationis  vestrse  solemnitate 
((  dicatur?  Gujus  ministeriis  etsi  corporahter  non  accessi, 
c(  gaudiorum  tamen  communione  non  defui;  quandoqui- 
c(  dem  hoc  quoque  regionibus  nostris  divina  pietas  gratu- 
cf  lationis  adjecerit,  ut  ante  baptismum  vestrum,  ad  nos 
c(  subhmissimse  pietatis  nuntius  perveniret.  Unde  nos  post 
c(  hanc  exspectationem  jam  securos  vestri  sacra  nox  reperit. 
c(  Conferebamusnamque,  nobiscumquetractabamus,  quale 
c(  esset  iUud,  quum  adunatorum  numerus  pontificum  manu 
c(  sancti  ambitione  servitii  membra  regia  undis  vitalibus 
((  confoveret,    quum  se  Dei  servis  inflecleret  timendum 


1  Epist.  xLi. 

*  Anaslasium  imp.  chrislianum  quidem  sed  non  satis  orlhocJoxum. 

ft  genlibus  caput  :  quuin  sub  casside  crines  nutritos  salu- 
cc  tari  galea  sacrse  unctionis  intlueret,  quuni  intermisso 
((  loricarum  tegmine,  immaculaii  artus  simiii  candore 
«  fulgerent.  Faciet,  si  quid  creditis,  regum  florenlissime, 
a  faciet,  inquam,  indumentorum  ista  mollities  ut  vobis 
«  deinceps  plus  valeat  rigor  armorum,  et  quidquid  felicitas 
«  usque  huc  prsestitit,  addet  hinc  sanctitas.  >> 

Quantaexsuhat  Igetitia  Avitusl  quanta  alacritate  novum 
illum  catiiohcse  fidei  defensorem  salutatl  ipsius  styhis 
etfertur  et,  quantum  vaiet  scriptor,  et  patitur  orationis 
corruptela,  insurgit. 

Sciiicet,  quum  omnes  Occidentis  principes,  seu  barbari  es- 
sent,  seu  haeretici,  quum  Theodoricus  in  Itaiia,  in  Gallia  au- 
tem  Yisigothorum  rex  Alaricus,  etBurgundionum  rex  Gun- 
dobadus  ariano  errori  essent  adstricti,  licebat  Avito  exsultare, 
et  ad  eum  ocuios  convertere  qui  catholicum  se  profitebatur. 
Ideo  exclamat :  «  Vestra  fides,  nostra  victoria  est.  »  Insuper 
etiam  ea  addit  :  «  Successus  feiicium  triumphorum  quos 
(.(  per  vos  regio  ilia  gerit,  cuncta  ceiebrant  :  tangit  etiam 
c(  nos  feiicitas ;  quotiescunque  illic  pugnastis,  vincimus.  » 
Quamvis  non  existimandus  sit  Avitus  liis  verbis  eum  ad 
invadendum  Burgundiae  regnum  invitasse,  tamen  ipsius 
catliolicorumque  omnium  vota  cum  eo  pugnatura,  si  quid 
armis  tentet,  pollicetur.  Quse  verba^  quum  tam  leves  fre- 
quentesque  essent  inter  Barbaros  bellorum  causae,  quum 
tanta  patientia  victi  victoris  dominationem  tolerareut, 
maximi  et  sunt  ponderis,  et  ita  ab  omnibus  existimanda. 
Etenim  ad  Francos,  non  tunc  primum,  gentes  catlioiicae 
respiciebant;  jam  ex  aliquot  annis  in  spe  magna  erant,  fore 
ut  Gaiiiae  principatum  illi  obtinerent,  tanto  odio  ha^reticos 
prosecutse,  ut  horum  dominationi,  barbarorum  etiam  saevis- 
simorum  imperium  anteponerent.  Jam  nonnulli  sui  erga 
Francos  studii  poenas  dederant,  ut  his  testatur  Gregorius 

Turoneiisis  :  «  Interea  quum  jam  {civciiev  484)  terrorFraii- 
c(  corum  resonaret  in  bis  partibus,  et  onmcs  eos  amorc 
«  desiderahili  cuperent  regnare^  sanctus  Aprunculus  Lin- 
((  gonica>  civitatis  episcopus  apud  Burgundiones  coopit 
((  liaberi  suspectus.  Quumque  odium  de  die  in  diem  cre- 
((  sceret,  jussum  est  utclam  gladio  feriretur.  Quo  ad  eum 
((  perlato  nuntio,  nocte  a  castro  Divionensi  per  murum 
c(  demissus,  Arvernis  advenit,  ibique,  juxta  verbum  Do- 
((  mini,  quod  posuit  in  ore  sanctiSidonii,  undecimusdatus 
c(  est  episcopus^  » 

Quod  si  jam  ex  anno  484,  catholicge  gentes  Francos  falsis 
numinibus  adstrictos  et  infirmos  adhuc  votis  non  secretis 
vocarent,  quanto  acriori  studio  in  anno  496  imperio  au- 
ctum  et  victoria  celebratum  Ghlodovaeum,  quin  etiam 
baptismate  cathohcum,  exoptare  debebant!  Idcirco  Avi- 
tus  scribit  :  ((  Quoliescumque  ilhc  pugnastis,  vincimus.  » 
Ex  illo  enim  tempore  quemdam  patronum  calholicis 
esse  novit  ad  quem  confugere,  si  opus  sit,  jam  possint; 
ex  illo  tempore  liostem  sibi  esse  Gundobadus  sentit, 
cum  quo  civium  suorum  pars,  forsan  nec  manu  nec  cor- 
pore  at  sane  animo  et  votis  pugnant.  Quapropter  im- 
minente  inter  Francos  et  Burgundiones  bello,  (septem- 
bri  499),  orantes  episcopos  catlioiicos,  ut  sibi  hceret  cum 
arianis  de  religione  colloqui,  objurgavit  subito  Gundo- 
badus  et  his  verbis  insectatus  est  :  cc  Si  vestra  fides  est 
((  vera,  quare  episcopi  vestri  non  impediunt  regem  Franco- 
c(  rum,  qui  milii  beilum  indixit,  el  se  cum  inimicis  meis- 
((  sociavit  ut  me  destruerent;  nam  non  est  fides  ubi  est 
((  appetentiaalieni,  et  sitissanguinis  populorum  :  ostendat 
((  fidem  per  opera  sua  !  o 

Quam  reprehensionem  Avitus  excipit  adeo  non  formi- 

*  II,   XXIII. 

dine  captus,  ut  contra  regi  ipsi  nriinari  vitieatur.  Unde 
tanta  audacia  nisi^  eliam  inscius,  Crilodovseo  confidat  : 
c(  Tunc  humiliter  respondit  domnus  Avitus,  faciem  habens 
c(  angehcam  ut  et  sermonem  :  Ignoramus,  o  rex,  quo 
c(  consilio  et  qua  de  causa  rex  Francorum  facit  quod  di- 
((  citis  :  sed  Scriptura  nos  docet,  quod  propter  derelictio- 
((  nem  legis  Dei  subvertunlur  regna,  et  suscitantur  inimici 
c(  omni  ex  parte  illis  qui  se  inimicos  adversus  Deum  con- 
c(  stituunt.  Sed  redite  cum  populo  vestro  ad  legem  Dei,  et 
c(  ipse  dabit  pacem  in  finibus  vestris,  nam  si  habetis  pa- 
c(  cem  cum  illo,  habebitis  et  cum  ceteris,  et  non  prsevale- 
c(  bunt  inimici  vestri.  -o 

Maximi  igitur  momenti  hsec  epistola  est.  Nos  enim  edo- 
cet  quanlum  Ghlodovaei  conversio,  augendo  ipsius  imperio 
sit  auxihata,  et  quanlis  plausibus  felicem  hunc  nuntium 
catholica  Galiia  acceperit.  Preeterea  videtur  Avitus  ex  suis 
verbis  in  sancti  Remigii  gloria^  partem  venire,  et  ipse  jam 
antea  operam  dedisse  utGhlodoveeus  ad  fidem  con  verteretur : 
«  Hoc  quoque  regionibus  nostris  divina  pietas  gratula- 
«  tionis  adjecit,  ut  ante  baptismum  vestrum  ad  nos  subU- 
c<  missimoe  humihtalis  nuntius  pervenerit.  )>  Qnod  intelhgi 
non  potest,  nisi  Avitus  ad  Chlodovseum  nonnullas  epistolas 
antea  scripsisset.  Quod  quidem  aliunde  conlirmatur.  Hinc- 
marus  enim,  tribus  saeculis  post,  ab  Adone  Viennensi  petit, 
ut  ipsi  mittatur  Aviti  epistola  beato  Remigio  Remensi 
scripta,  quam  monaciius  quidam,  Rolfridus  nomine,  apuil 
Adonem  se  legisse  assereret.  Quamvis  hsec  perierit,  tas  est 
conjecluram  facere  eam  ad  rem  tanti  ponderis  perlinuisse. 

Haec  aulem  ad  Ghlodov£eum  epistola  eumdem  Hincmarum 
erroris  arguit  qui  Ghlodovaeum  contendebat,  vigiliisPaschae 
sancta  unda  fuisse  consQcratum.  Affirmat  enim  Avitus,  et 
ea  quae  insuper  addit  eum  vere  dixisse  probant,  liunc  even- 
lum  (c  cum  Redemptoris  iiostri-nalivitate  convenisse,  ita  ut 

«  ad  salulum  eo  die  regeneratus  Tuerit  Ghlodovaeus,  quo 
«  natum  redemplioni  suoe  coeli  dominum  mundus  accepit.  » 
Inde  fit  ut  et  victoria)  adversus  Aiemannos  et  baptismatis 
annus,  scilicet  496,  idem  fuisse  videatur.  Necnon  inclyta  illa 
Remigii  ad  Ghlodovseum  verba,  his  Aviti  verbis  :  «  Quum 
c(  se  Dei  servis  inflecterettimendumgenlibuscaput,  »  quo- 
dam  modo  renovantur. 

Animadvertendum  est  quoque,  Avitum  inter  laelitiam 
religionis  commoda  non  oblitum  esse,  at  ab  rege  petivisse 
ut  :  «  Ullerioribus  quoquegentibus,  quas  innaturali  adhuc 
«  ignorantia  constitutas  nuUa  pravorum  dogmatum germina 
«  corruperunt,  de  bono  ihesauro  sui  cordis,  lidei  semina 
«  porrigat,  nec  eum  pudeat,  pigeatque,  eliam  directis  in 
«  rem  iegationibus,  adstruere  parlesDei  qui  tantum  ipsius 
«  partes  erexit.  » 

Quse  verba  pontifici  viro  optime  conveniunt,  et  Avitum 
vere  dignum  fuisse  ostendunt  qui  sancti  Bonifacii  consiiia 
pra30ccuparet.  Haec  estquoque,ut  ita  dicam,  ultima  foederis 
conditio  quod  cum  Francorum  rege  catliolicus  Galliae  epis- 
copatus  facit,  quodque  brevi  implebitur. 

Yictoriam  et  conversionem  Avitus,  religionis  et  catholi- 
corum  episcoporum  nomine  Ghlodovseo  gratuiatus  erat :  at 
non  semel  tantum  religionis  defensorem  et  tanquam  publi- 
cum  patronum  se  gessit.  Etenim  in  epistoia  xxxi  synodum 
adversus  papam  Symmachum,  Theodorico  rege  jubente, 
anno  Ghristi  502  habitam  insectatur,  et  gaiiorum  episco- 
porum  nomine,  Itaiise  episcopos,  quod  de  superiore  judicium 
inferiores  tuierint,  gravissimis  verbis  repreliendit. 

Scripta  est  Fausto  et  Symmacho  senatoribus  Urbis  haec 
epislola,  nec  Aviti  tantum  at  cunctorum  gaiiicanorum  fra- 
Irum  reprehensiones  ampiectitur  qui,  non  minus  per  man- 
data  quam  per  litteras,  viennensem  episcopum  liortati  erant 
ut  communem  causam  susciperet. 

Etenim  quamvis,  in  synodo  RomaB  anno  501  habita, 
damnatus  esset  pseudopapa  Laurentius,  Symmachus  papa, 
in  altera  synodo  Palmari  dicta,  impeditiis  adversariorum 
calumniis,ultro  quasijuriaheno  cedens,synodo  judicioque 
consacerdotum  se  subjecerat  ut  ipsius  integritas  omnibus 
innotesceret.  Perperam  id  sibi  judicium  sumpsisse  Itaha^ 
episcopos  censuerunt  antistites  galli  et  Avitus  prdecipue, 
nec  ullushis  temporibus,  excepto  sancto  Ennodio,  papai 
romani-super  alios  Occidentis  episcopos  prsestantiam  tam 
vehementer  tuitusest\  «  Non  facile  datur  intelligi  qua  vel 
«  ratione  vel  lege  ab  inferioribus  eminentior  judicetur. 
«  Narn  quum  celebri  praecepto  Apostolus  clamet,  accusa- 
«  tionem  vel  in  presbyterum  recipi  non  debere,  quid  iu 
«  praecipuum  generalis  ecclesiae  criminationibus  licere  cen- 
«  sendum  est?...  at  si  papa  Urbis  vocatur  in  dubium,  epi- 
«  scopatus  jam  videbitur,  non  episcopus  vacillare.   » 

His  litteris  subjungenda  sunt  epistokB  verba  ad  Sena- 
rium  Urbis  senatorem  anno517  scriptse^,  quibus  Avitus 
papam,  non  tanquam  episcopum  tantum  urbis  Romae, 
sed  tanquam  cunctorum  Occidentis  antistitum  maximum 
habuisse  videtur  :  «  Quia  scitis  synodalium  legum  esse,  ut 
«  in  rebus  quse  ad  Ecclesiae  statum  pertinent,  si  quid  fuerit 
«  dubitationis  exortum,  ad  romaiice  Ecclesice  maximum 
«  sacerdotem  quasi  ad  caput  nostrum  membra  sequentia 
«  recurramus.  Ex  consensu  antislitum  Ecclesia^.  viennensis 
«  ad  sanctum  Hormisdam,  seu  cjuicumque  nunc  ille  est, 
«  papam,  debitge  venerationis  obsequium  cum  sollicitudine 
«  destinavi.  » 

Publicum  quoque  viennensis  Ecclesiae  patrocinium  Avitus 
suscepit,  quum  discordise  utramque  Ecclesiam  romanam  et 

*  Sic  in  epistola  rxxx  :  «  Venerabilis  papse  urbis  nobis  hanc  negligen- 
«  tiam  succensentis,  niordacia  mihi  nonnumquam  scripla  perlata  sunt. » 
^  Epist.  XXXVI. 

constantinopolitanam  vexarerit.  Orta  erat  dissensio  quod 
Acacii  episcopi,postsententiam  excommunicationisasancto 
Felice  papa  lertio  anno  474  latam ,  animo  obstinalo  in 
hseresi  ac  schismate  exstincti,  nomen  e  sacris  tabuhs  nollent 
eradere  episcopi,  aGelasio,  Anastasioet  Symmacho  frustra 
saepius  moniti.  Qua  epistola  ad  Hormisdam^  missa  Avitus 
a  papa  petit  ut  gallicanam  ignorantiam  excuset,  et  quid 
etTecerint  susceptse  de  pace Ecclesiarum  legationes,  dicere  di- 
gnetur.  Hormisda  autem,  Avito  respondens,  non  eum  unum 
alloquitur  at  universos  provincise  episcopos,  aitque  missam 
fuisse  iegationem,  at  irrita  cecidisse  ejus  conamina.  Mox 
tamen  alteram  misit,  fortasse  Aviti  precibusad  id  impulsus, 
quum  in  papse  epistola  ad  Anastasium  scripta  legatur  : 
«  Pendent  anxia  corda  cunctorum  :  ah  ultimis  ad  nos 
«  Galliis  directa  legatio^  si  quid  de  unitate  redintegrationis 
((  sollicitudo  nostra  promovisset,  forma  secuta  consuluit.  » 

Hormisdae  ad  Avitum  responsum  non  epistolae  speciem 
affectat;  lianc  bullam  esse  pontificalem  potius  diceres,  tanta 
majestate,  tam  grandi  pro  temporibus  eloquio  Hormisda 
conversas  Pannonias,  Illyriam,  Thraciam  (id  est  ad  catho- 
licam  fidem  reversas)  nuntiat,  seque  uitro  scripturum  esse 
Avito  affirmat,  si  quid  fidei  utiie  advenerit,  et  in  primis,  si 
discordise,  inter  duas  Ecclesias  ortge,  fuerint  conciliatse. 

Attamen  erraret,  si  quis,  ex  his  Aviti  epistolis  et  verbis, 
inferret,  ab  ilio  romanum  papam  tanquam  uniim  et  siim- 
mum  totius orbis po7itificemimsse  habitum.  Maximo  quidem 
honore  viennensis  episcopus  quum  Hormisdam,  tum  dein 
Symmachum,  at  tanquam  summos  Occidentis  pontifices 
prosequitur.  Etenim  iicet  Symraachum  vocet  «  universalis 
Ecclesim  prmsulem^^  »  idem  Avitus  papam  Gonstantino- 
politanum,  et  papam  Hierosolymitanum  ita  ailoquitur,  ut 

^  Episl.  Lxxxvii. 
2  Epist.  XXVII. 

taiKjLiam  siunmos  Orleutis  pontiflces,  et  diguitale  ct  sanc- 
titate  rornano  jxipce  pares  exislimasse  Yideatnr. 

His  enimverbis  anno  519,  longum  discidium  inter  duas 
ecclesias,  Joanne  Cappadocio  auctore,  comprcssum  et  pacem 
redintegratam,  papse  constantinopolitano  gratulatur  Avi- 

tus'  :  « indicans  eam  cum  romano  antistile  vos  habere 

cc  concordiam,  quam  velut  geminos  apostolorum  principes 
c(  mundo  adsignare  conveniat.  Quis  enim  qui  vel  catholicus 
cc  dici  potest,  de  tantarum  ac  tahum  ecclesiarum  pace  non 
cc  gaudeat,  quas,  vehit  in  coelo  positum  rehgionis  signum^ 
cc  pro  gemino  sidere  mundus  exspectat  :  ......  Gustodite 

cc  igitur,  quasi  patres,  traditam  vobis  etiam  super  nos 
cc  Ecclesise  disciphnam.  Concordiae  vestrse  tantum  opus  est 
cc  magisterio,  quantum  et  exemplo.  Quam  caritatem  po- 
c  pulis  suadebimus,  si  hanc  in  nostris  rectoribus  nescia- 
ft  mus?  Quid  in  corpore  tirmum  videri  poterit,  quod  nutat 
cc  in  verticemancum?  Ergo  piam  redeuntibusdate,  ne  quis 
cc  intentione  pereat,  prgedicationem.  Prospicite,  ne  specu- 
c(  lata  signa  tam  fera  bestia  populetur,  si  ab  unitate  sensus 
c(  vestri  Boma  dissuUet » 

Parihumihtate  Avitus  papam  hierosolymitanum  Heham 
ut  se  et  ceteris  prsestantiorem  prosequilur,  dum  pro  missa 
sacrae  crucis  non  mole,  ut  ait,  sed  particula,  gratias  ei  agit^ : 
cc  Exercet  apostolatus  vester  concessosaDivinitateprimatus^ 
c(  et  quod  principem  locum  in  universali  Ecclesia  teneat, 
c(  non  privilegiis  solum  studet  monstrare,  sed  meritis.  « 

Si  quis^  igitur,integroac  libero  animo  hasepistolas,  modo 
papse  romano,  modo  papae  constantinopolitano,  modo  papa3 
hierosolymitano  scriptas,  et  submissa  illa  modestissimaque 
verba  perpendeat,  nonne  patebit  Avitum  tres  papas  ut 
prtestantissimos  totius  Ecclesiai  pontifices  veneratum  esse; 

^  Epist.  VII. 
^  Epist.  xxiii. 

rion  autem,  ut  quidam  ecclesiastici  scriptores  volunt, 
primas  partes  romano  antistiti  assignasse?  Quod  si  interen- 
dum  esset  cujus  (Avito  auctore)  pra^stantia  esset,  nonne 
primas  habuisse  videretur  is,  id  est  hierosolymitanus,  de 
quo  Avitus  ait  :  cc  Apostolatus  vester  principem  locum  in 
a  universali  Ecclesia  tenet,  j) 


II 


Avitus  in  iuteriore  dicecesi. 

Quanta  cura  episcopatus  munia  persolverit  Avitus,  quis 
fuerit  in  administranda,  seu  provincia  sua,  seu  dioecesi,  ex 
litteris  viri  licet  quoque  pernoscere. 

Quum  in  primis  consulere  debeat  episcopus,  ut  Dei  mi- 
nistri  sacris  suis  ofticiis  satisfaciant,  exemploque  suo  aHos 
bonas  artes  doceantexcolere,  non  munere  decessit  suo  Avi- 
tus,  at  contra  tardiores  sacerdotes  ad  justam  canonum  ob- 
servationem  revocandos  ssepe  curavit.  Ita  epistola  lxxx 
omnes  dioecesis  suae  episcopos  ad  conciUum  quoddam  con- 
vocat,  et  dum  luget  conventus,  quos  bis  per  annum  a  sacer- 
dotibus  fieri  seniorum  cura  decreverat,  non  haberi,  ita 
agendum  esse  prsecipit  in  posterum,  ut  singuHs  annis  con- 
ventus  jam  congregentur.  Interea  gravissimis  verbis  pre- 
catur  ne  quis  absit,  nisi  infirma  valetudine  oppressus, 
episcopisque  morbo  tardatis  imperat,  ut  duos  presbyteros 
integrae  vitae  ((  mandati  instructione  firmatos  »  pro  se  mit- 
tant  :  electara  octavam  iduum  septembrium  diem,  elec- 
tamque  parochiam  Epaonensem,  conventui  opportunissi- 
mum  locum,  nuntiat,  qui  quidem  adeo  ignobihs  rerum 
vicibus  evasit,  ut  eum  in  viennensi  provincia  versari  tan- 
tum  innotescat. 

Qiianli  momenti  fuerit  in  hoc  concilio  Avitus  qui  huic 
prsefuit,  oslendunt  ejusdem  ad  Victorium  GrationopoUta- 
num  episcopum  htterae  ante  concihum  scriplae,  quarum 
ipsa  vocabula  referunt  nonnulU  hujusconcilii  canones^ 

Plurimas  quoque  epistolas  reperire  est  qua3  ad  propriam 
dioecesis  administrationem  pertineant;  in  his  Avitus  non  tan- 
tum  sincerum  fidei  propugnatorem,  sed  etiam  mitissimum 
etclementissimum  suorum  patrem  se  gerit^.ScihcetVinco- 
mahim  quemdam,  qui  mortuae  uxoris  sororem  contraleges 
Ecclesise  duxerat,  rogante  Victurio^,  a  communione  fide- 
lium  primo  sejunxerat  ^;  mox  peccatum  confitentem  poUici- 
tumque,  fore  ut  a  sacrilega  conjuge  abstineret,  omni  poena 
liberat,  Victuriumque  orat  ^  ut  facilem,  ipsius  ad  exemplum, 
se  misero  praebeat.  In  alia  epistola^  episcopum  quemdam  re- 
prehendit,  quod  presbyterumjustitigelaicorumtraderevelit, 
eique  praecipit,  ut  laicos  et  prsesertim  clericos  non  tam  severo 
studio  consuescata  communione  catholicorum  separare. 

At  quum  audit  "^  a  juvene  quodam  temeratam  esse  virgi- 
nemDeo  devotam,  non  irae  temperatsuae,  nec  intercedentis 
Ansemundi  preces  recipit,  irao  gravissimas  poenas,  excom- 
municationem  scilicet,  juveni  minatur  nisi  eum  infamiae 
suae  poeniteat.  Nec  minore  cura,  cetera  Ecclesiae  jura  leges- 
que  tuetur  Avitus.  Accipiens  euim^sacerdotem  quemdam  a 
populo  esse  electum  dum  solummodo  in  consecrandis  epi- 

*  Epist.  VI. 

^  Hae  sunt  epistolae,  Euslorgio  (viii),  Caesario  (ix),  Magno  (x)  episcopis 
de  redimendis  caplivis  ilalicis  missse  de  quibus  supra  dictum  in  Aviti 
Vita. 

^  Epist.  xiv. 

*  Epist.  XV. 
^  Epist.  XVI. 
^  Epist.  Lxi. 
■^  Epist.  XLix. 
^  Epist.  Lxvi. 

scopis  populo  servatur  electio,  vehementer  indigiiatur,  et 
episcopum  qui  factum  relulerat,  hortatur  studiose,  ut  il- 
him  presbytcrum  ilhcita  praesumentem  castiget,  ultroque 
provideat  ne  in  posterum  ausum  quid  simile  renovetur. 

Qua  epistola,  ceterum  omissis  ahis,  demonstratur  epi- 
scoporum  electionem  eo  tempore  tam  frequenter  usitatam 
esse  et  populo  ita  contigisse  ut  ille  etiam  in  eligendis  sa- 
cerdolibus  pristinum  morem  vellet  aliquoties  servare. 

III 

Avitus  in  vita  privata. 

Quod  si,  relictiscunctis  episcopatus  et  vitae  publica^  mu- 
neribus  officiisque,  quaeritur  quis  fuerit  in  vita  privata  an- 
listes  ille  qui  tam  constantem  fidei  catholica3  propugnato- 
rem  se  gessit,  dignissimus  fuisse  videbitur  qui  a  suis  unice 
diligeretur,  adeo  facilem  mitemque,  comisque  et  hum-ani 
ingenii  se  prsestitit.  Quam  iiumanitatem,  mansuetudinem- 
que  declarant  multse  ad  varios  epistolaj^  sed  eae  prsesertim 
quas  ad  fratrem  Apollinarem  scripsit  Valentise  episcopum 
vel  ab  eo  accepit^,  Quarum  ex  numero  duse  in  primis  ad 
memoriam  sunt  revocandse,  quibus  sincera  utriusque  erga 
alterutrum  et  erga  sororem  pietas  manifestius  appareat^. 
Excusat  enimApollinaris  se  ad  diem  feslum,  in  quo  defunctse 
sororis  memoria'  honoribus  colebatur,  Yiennge  non  ad- 
fuisse,  somniumque  narral,  nocte  quae  festam  lucem  secuta 
est,  visum,  cujus  interpretatio  quse  sit,  dum  quserit,  reli- 
quati  foenoris  recordatus  est,  quasi  soror  mortua  provideret 
ne  quid   ipse  dehnqueret.  Hoc  autem  somnium  quo  ita 

^  Epist.   XVII,  Lii  Vivenliolo;  xxxv  Elpidio  Diaconi ;  xlvii,  xlviii, 
Lxxxv,  Lxxxvi  Heraclio  ;  lxxiv  Caertio. 

2  Epist.  XI,  XII,  XXV,  LIV,  LXII,  LXIII,  LXXVIII,  LXXIX. 

^  Epist.  XI,  XII. 

permotus  erat  his  narrat  antistes  :  «  Nam  in  ipsa  sancta 
c(  nocte,  in  visione,  nescio  quid  manibus  meis  ha^serat, 
c(  quod  consedensjuxta  me  fulgentissima,  sed  inusitato  co- 
cc  jore  rubra  columba  veliebat.  ))  Respondet  autem  Avitus 
se  narratum  somnium  atlente  legisse,  nec  lacrymis  tempe- 
rasse  :  sororem  enim  communem,  cujus  maturum  funus 
uterque  higet,  unum  ita  monendum  curasse  dum  alter  an- 
niversarium  depositionis  diem  debilis  prosequeretur.  Re- 
putans  igitur  ipse,  quanla  jam  nunc  felicitate  fruatur  soror, 
et  se  et  fratrem  solari  aggreditur. 

Quibus  in  epistolis  nescio  quid  pii  et  humani  est,  etsi 
puerilis,  quo  ostenditur  duos  illos  episcopos  sanctorum  no- 
mine  postea  dictos,  et  tanta  constantia  verse  religionis 
partes  tuitos,  sensu  tenero  et  delicato  fuisse  quoque  prsedi- 
tos,  nec  ista  caritate  caruisse  quse  privatorum  virorum  est 
ssepius,  sed  apud  eos  raro  offenditur  qui  publicarum  rerum 
curae  totos  se  devoverunt. 

Non  inhumane  neque  inurbane  erga  amicos  se  gerit 
Avitus,  sive  Apollinarem  Sidonii  lilium  calamitatibus  op- 
pressum  confirmat\  seu  operumsuorum  infirmitatem  mo- 
destissimus  scriptor  fatetur  nec  sine  quadam  superbiii 
excusare  videtur'^,  seu  alios  episcopos  orat  ut  feslse  diei 
adesse  velint,  seu,  quod  abfuerit  a  quadam  istius  modi  so- 
lennitate,  poscit  ut  sibi  veniam  concedaut^  Queeepistolae, 
breves,  modestae,  teneris  sententiis  plenae,  et  humano  viro 
et  episcopo  suntdignae;  imo  nonnunquam  salibus  et  jocis 
ita  miscentur,  quamvis  semper  honesta^,  ut  eas  nemo  nisi 
miratus  legere  possit. 


^  Epist.  XXII,   xxxiii,  XLV,   xLvi.   De  quo  et  de  quibns  dictum  est 
supra. 
^  Epist.  XIII  Contumelioso  ;  xxxviii  Euphrasio. 
^  Epislolae  festales,  lviu,  lix,  lx,  lxiv,  lv,  lvii,  liii,  lxxhi,  lxxv, 

LXXVI. 

Haec  enim  erat  istius  temporis  episcopis  consuetudo,  ut, 
qui  diem  festam  singulari  honore  celebrabat,  ceteros  ad 
istam  solennitatem  invitaret,  aut  illis  lucem  faustam  gra- 
tularetur,  muneraque  parvula  aut  potius  cibos  fructus- 
que  mitteret  absentibus.  Idcirco  in  epistola  ^  Maximo  Ge- 
nevae  Episcopo  scripta,  Avitus  se  hsec  munera  accepisse  re- 
spondet  jocaturque  quod  Maximi  (c  servus  Leonianus  eos 
((  cibos  esuriens,  multum  gemens,  minimum  sumens,  avido 
«  quidem  sed  vacuo  ventre  transmisit.  »  Illius  manus  tenaci 
corvorum  rostro  comparat  qui  Eliae  cibum  de  coelo  fere- 
bant,  nec  illum  attingebant,  servique  gulosam  aviditatem 
deridet  «  cujus  sitis  etiam  maximis  pateris  satiari  non 
cc  possit.  » 

Imo  in  alio  loco  Leonianum  eumdem  tingit  viro  illustri 
Sapaudo  scribentem,  qui  cujusdam  principis  convivio  io- 
terfuerat,  ejusque  pompam  amplissimis  descripserat  verbis. 
Quarum  litterarum  nisi  titulus  indicaret  epistolam  suh  no- 
mine  Leoniani  ab  Avito  viennensi  episcopo  dictatam,  nun- 
quam  ulius  existimaret  a  tam  severo  et  gravi  episcopo, 
eam  fuisse  scriptam  per  iudibrium  et  missam. 

Dolet  enim  Leonianus  quod  delicatis  cibis  omnino  careat 
nec  in  ecclesiatica  frugalitate  saturetur  :  «  Impleor  oleri- 
((  bus  et  inflor  napis,  abundo  leguminibus  sed  qua3  tellus, 
((  non  pontus  emisit.  Qualia  fuerunt  bonse  memoriae  quon- 
((  dam  ostrea  non  recordor.  Si  modicum  quid  vasculo  uno 
((  minimo  semipleno  vini  pallentis  apponitur,  et  hic  modus 
((  vel  regula  custoditur.  Multa  deposcens,  aut  inediam  pa- 
((  tior,  aut  aliquid  rapuisse  confingor.  Summa  importuni- 
(( tate  perago,  ut  tres  recentes  aliis  plus  prsesumam.  Ipsse 
((  etiam  paterse,  quas  confictis  casibus  frango,  quolidiana 
((  reparatione  decrescunt.  » 

^  Epist.  Lxv. 

Forsan  lios  sales  austeri  ingenii  quidam  juiJex  minime 
probabit :  at  eos  eo  consilio  memoravimus  quod  Aviti  indo- 
lem  aliqua  parle  ostendunt,  nec  horridiB  aut  nimis  severa} 
mentis  eum  fuisse  testantur. 

Inde  igitur,  quo  nostram  de  Avito  episcopo  sententiam, 
quam  jam  saepissime  in  lucem  promere  adhuc  tentavimus, 
maniCestiorem  indicemus  :  hse  Aviti  epistolse  illum  nos  do- 
cent  fortissimum  fuisse  verse  fidei  defensorem,  sapientissi- 
mum  et  mitissimum  antislitem,  necnon  tenerrima^  indolis 
etgratissimi  commercii  virum.  Superest  nunc  ut  de  poela 
tractemus. 


CAPUT  IV. 

1»   DE    SACRIS    IN    GENESIM    POEMATIS    ANTE    AVITUM. 
2°    DE    SCRIPTIS    AB    AVITO    CARMINIBUS. 

I 
^  De  aliqiiot  sacris  poematis  ante  Avitum. 

Dum  christiana  fides  varia  (brluna  adversus  Gentiles  de 
imperio  certavit,  fuerunl  ei  quum  oratores  qui  eam  scriptis 
defenderent,  veteremque  impugnarent  religionem,  tum 
episcopi  qui  firmarent  adhuc  lahantem,  adultamque  ordi- 
narent.  Ut  vero  rerum  potita  est  victrix,  non  defuerunt 
poetse  eam  carminibus  ceiehraturi.  Non  existimandum  esl, 
quamvis  jam  ita  defloruerint  litterse,  paucissimos  hos 
fuisse  :  tam  multos  autem  reperire  est,  ut  in  duas  partes 
sint  distribuendi,  in  lyricos  poetas  qui  novae  religionis 
laudes  et  majestatem  cecinerunt,  et  in  epicos  qui  ejusdein 
primordia  et  historiam  descripsere.  De  his  tantummodo,  et 
prsecipue  depoetis  qui  ante  Avitum  antiquissima  sacrarum 
Scripturarum  tempora  versibus  narraverunt,  paucis  dicen- 
dum  est. 

Repetitis  ictibus  quamvis  afflicta  prostrataque,  Gentilitas 
imis  pectoribus  inhaerebat  adhuc  vigebatque.  Profana 
multa  in  inscias  mentes  sese  insinuaverant ,  veterum 
sscriptorum  libris  praesertim  commendata.  Scrmone  enim, 
Ucet  corrupLo,  latino  tamen  utebantur  cuncti,  et  eodein, 
omnibus  lioiis,  ad  memoi'iam  revocabatur  romana  magni- 

tudo.  Nempe  romanos  poetas,  oratores,  philosophos,  assi- 
dua  versabant  manii,  el  qiiocumqiie  incedebant,  romanis 
insistebant  vestigiis.  Rutilius  Numatianus,  etiam  circiter 
420,  antiquije  Romai  laudem  carminibus  concelebrat  et 
christianam  tidem  fastidioso  deprimit  vcrsu.  'Idcirco  multi, 
tenera  religionis  cura  permoti,  e  primis  temporibus  conati 
sunt  profana  studia  ita  sacris  mutare  ut  gentilia  quaeque 
dediscerent  cerei  juvenum  animi.  Quum  maximus  quon- 
dam  poeta  Virgilius  carmine  suo  Romoc  initia  et  historiam 
cecinisset  ejusque  laudes  celebrasset,  christiani  studuerunt 
rehgionis  suse  historiam  et  initia  pueros  versu  docere.  Inde 
tot  poemata  de  mundi  primordiis  et  vetustissimis  scriptu- 
rarum  ssecuhs  scripta.  Ipsum  quinetiam  Virgihum  tentant 
ita  detorquere  ut  christiana  christianos  edoceat,  et  molle 
facetumque  suum  novse  rehgioni  commodet.  Hac  mente 
Goelius  Sedulius  ^  poema  suum,  centonem  scihcet  Virgiha- 
num  Theodosio  Augusto  istis  versibus  dedicat  : 

Dignare  Maronem 

Mutalum  in  melius  divino  agnoscere  sensu. 

Ante  Seduhum  (circiter  350)  muher  genere  nobilis  Valeria 
FaUoniaProba  virgihanos  centonesquoquead  testimonium 
Veteris  et  Novi  Testamenti  scripserat,  et  mira  patientia  (h- 
scerpserat  Virgihum  ut  is  mundi  originem  vei^  hominis 
peccatum,  vel  Ghristi  ortum  mortemque  et  ascensionem, 
miratus  quidem,  enarraret.  At  viri  tum  pia^  mentis^ 
quum  recti  judicii,  vanum  et  inane  hoc  inceptum  vitupe- 
rabant.  Gtiristiana  enim  quaeque  vix  versu  attingebantur, 

^  Coelius  Sedulius  (circiter  392)  Carmen  de  Incarnatione.  Hic  est 
cento  virgiiianus  non  ultra  cenlum  versus.  Quod  poema  fjuidem  videlur 
Sedulii  nomini  fuisse  falso  addictum. 

2  Isidorus  Ilisp.,  De  scriptoribus  Ecclesiw,  cap.  v,  liaec  dicit :  «  Cujtis 
«  quidem  non  miramur  sludium  sed  laudamus  ingenium.  » 

ne  peccaret  ad  extremum  Virgilius  el  rebeliaret  indocilis. 
Nihil  igitur  ex  istis  versibus  haurienduin,  quum  sic  nar- 
retur  Evam  hoc  delictum  admittere  quo  totum  humanum 
genus  hinc  pessumdatum  est  : 

Miraturque  novas  frondes  et  non  sua  ponia 
Causa  mali  tanti,  sumrao  tenus  alligit  ore. 

Girciter  idem  tempus  (330)  presbyter  hispanus  Juvencus 
Proba  sapientior,  Virgilii  vestigia  deserit,  et  historiam 
sacram  versu  narrare  uitroaggreditur.  Librum  unum  enim 
in  Genesim^  componit,  mox  additis  quatuor  historia)  evan- 
gelicae  Ubris  et  triumpho  Ghristi  de  morte*.  Postea,  Sedu- 

^  Liber  unus  in  Genesim  (1441  versus)  Juvenci  nomine  sed  falso  si- 
gnatus,  adeo  horridus  est,  et  libris  quatuor  historias  evangelicie  quae 
certissima  est,  adeo  absimilis. 

-  Tiiumphus  Chrisli  heroicus  Juvenco  quoque  sed  falso,  ul  videlur, 
addictus.  Gredilur  hoc  breve  carmen  in  xv  sseculo  fuisse  compositum. 
Multis  et  dicendi  virtutibus  eminet.  Hic  forsan  Miito  quaedam  invenit 
quum  effinguntur  daemones  arma  parantes  ne  Christus  in  Inferos  per- 
veniat,  mortuos  ad  sedes  beatas  secum  abducturus.  His  versibus  cerle 
ludi(  recentissimae  aetatis  et  minime  piae  mentis  poeta  : 

«  0  socii,  exclaraal,  jam  tempus  sumere  lela, 

«  Quandoquidem  hic  sanie  perfusus  raerabra  propinquat... 

«  Scandile  murum  alacres,  hostemque  a  limine  telis 

«  Arcete  objectis  multi  et  compage  serarum  ; 

«  Regalem  interea  nos  liic  lutabimur  armis 

«  Objicibus  crebris,  et  duris  veclibus  aulam.  » 

Agmine  faclo,  illi  summa  ad  fastigia  currunt, 

Yocibus  horrisonis  et  tecta  et  msenia  compleut. 

Ecce  autcm  Christus  per  tetra  silentia  rupit 

Lumine  sidereo,  ciaraque  in  luce  refulsit... 

Nec  mora,  cum  sonitu  postes  cecidere  sohitis 

Cardinibus,  magnamque  dedit  collapsa  ruinara 

Janua,  el  adraiUunt  concussa  palatia  Ghristura. 

Obstupuil  prior  ipse  Charon,  seque  abdit  in  ulva 

Etcanis  obslupuit  claudens  tria  Cerberus  ora... 

Primus  Adam  anle  alios  palmas  ad  sidera  laitus 

Extulil,  et  Dorainum  devota  est  voce  precalus  : 

«  Exspeclate  venis  miseris,  o  sancte  redemptor, 

«  Da  requiera  finemque  malis,  fer  ad  astra  redemptos.  » 

lius  (circiter  392)  carmen  Paschale,  seu  mirabilium  divi- 
norum  libros  quinque  edebat,  et  narralis  aliquot  Veteris 
Testamenti  miraculis,  mirabi  lia  Ghristi  vicissim  describebat. 
His  addere  necesse  estDracontium  qui  [Glrciier  MO)  cm^men 
deDeo  composuit,  in  quo,  dum  enumerat  quibus  beneficiis 
Deus  homines  cumulaverit,  orbis  labricam  ita  descripsit  ut 
saepius  huic  operis  parti  nomen  Hexameron  assignatum 
fuerit;  quod  vitiosum  quidem  est,  quum  haec  carmina,  si 
recte  ea  intelhgere  volueris,  a  ceteris  poematis  partibus 
non  sint  abjungenda. 

Nonnuihs  annis  postea  (circiter  449)  sanctus  Hilarius 
Arelatensis,  jubente  papa  Leone  sancto^  originem  orbis  et 
prima  tempora  in  250  versibus  narrabat;  postremo,  ut 
sacrorum  poetarum  qui  ante  Avitum  scripserunt  uUimus  et 
optimus  inducatur,  Glaudius  Marius  Victor,  rhetor  massi- 
hensis,  tres  commentariorum  in  Genesim  hbros  circiter  445 
edidit. 

Quum  autem  illa  carmina  condere  mente  agitarent  isti 
poetae,  ahis  propositum  erat,  ut  animos  profanarum  htte- 
rarum  ihecebris  et  versuum  lenociniis  captos  ad  sacrorum 
hbrorum  studium,  carminum  blandimento,  avocarent,  ahis 
autem,  ut  pueros  rehgionem  edocerent  suam,  iisdemque 
proba  proponerenl  exempla,  ahis  tantummodo,  ut  Dei 
optimi  maximique  laudes  et  plurima  in  humanum  genus 
beneficia  aptissimo  modo  iiiustrarent.  Dum  ceteri  poetse 
primis  tantum  versibus  quid  sibi  proposuerint  indicant, 

*  Paruimus  monitis,  tua  dulcia  jussa  secuti, 

Anlistes  Chrisli,  quae  dabas  ore  pio. 
An  ego  non  canerera  tanti  praeconia  patris, 

Munus  opusque  Dei,  dum  raiiii  lingua  foret  ? 
Rauca  quidem,  stridens  et  nullis  digna  coronis 

Ingeniumque  jacens,  sed  libet  alta  loqui. 

Adeo  autem  rauca  est  lingua,  ingenlumque  jacens  ut  multi  hoc  car- 
mea  a  sancto  Hilario  negaveriut  esse  compositum* 

4 

solus  Sedulius  prsef^itione  docet  copiosius  qua  mente  opus 
suum  siisceperit.  Haec  quamvis  longa  subscribenda  quo 
melius  intelligatur  quid  in  hac  setate  de  iioc  operis  genere 
senlirent  homines. 

Narrat  primo  Sedulius  se  studiis  secularibus  diu  occu- 
patum,  tandem  ad  mehora  a  Deo  misericorde  Yocatum 
fuisse;,  mox  addit  : 

c(  Ad  jaciendum  hujus  operis  fundamenlum  ob  hoc 
((  maxime  provocatus  accessi,   ut    ahos   exhortationibus 

((  veritatis  ad  fruges  bonae  messis  invitarem cur 

«  autem  metrica  voluerim  lisec  ratione  componere,  bre- 
c(  viter  expedire  non  differam.  Raro,  pater  optime\  sicut 
((  vestra  quoque  peritia  lectionis  assiduitate  cognoscit, 
((  divinae  munera  potestatis  stylo  quisquam  hujus  modu^ 
((  lationis  aptavit,  et  muiti  sunt,  quos  studiorum  secula^ 
((  rium  disciplina  per  poeticas  magis  delicias  et  carminum 
((  voluptates  obiectat.  Hi  quidquid  rhetoricae  facundiae  per- 
((  legunt^  negligentius  assequuntur,  quoniam  illud  non 
((  diligunt  :  quod  autem  versuum  viderint  blandimento 
((  meliitum,  tanto  cordis  aviditate  suscipiunt,  ut  in  alta 
c(  memoria,  sa3pius  hoc  iterando,  constituant  et  reponant. 
c(  Horum  itaque  mores  non  repudiandos  aestimo,  sed  pro 
c(  insita  consuetudine  vel  nalura  tractandos,  ut  quisque 
((  suo  magis  ingenio  voluntarius  acquiratur  Deo.  Nec  dif- 
c(  fert  qua  quis  occasione  imbuatur  ad  fidem,  dum  tamen 
«  viam  iibertatis  ingressus,  non  repetat  iniquse  servitutis 
((  laqueos,  quibus  antea  fuerat  irretitus.  Hae  sunt,  pater 
((  egregie,  operis  nostri  causae,  non  supervacuae  sicut  didi- 
c(  cisti ;  quae,  si  probabili  ratione  non  displiceaut,  benig- 
((  nitatis  tuae  donentur  favore.  y) 

Non  deerant  aut^m  timidai  mentis  viri,  qqi  hoc  Sedulii 

^  Dedicatio  operis  pagchalis  ad  Macedonium. 

vel  aliornm  inceptum  vitnperarent,  veriti  ne  severis  incom- 
modisqne  versuum  legibus,  arcta  veluti  compede  vincta, 
aut  corruperetur  sacrorum  librorum  simplicilas,  aut  sal- 
tem  majestas  deprimeretur.  Eorum  igitur  monitis  obse- 
quens  Sedulius,  suum  (quod  sane  mirandum  esl)  carmen 
in  pedestrem  sermonem  vertit  ipse,  novumque  librum  Ma- 
cedonio  non  sine  quadam  verecundia  liis  mittit :  «  Pra^ce- 
((  pisti,  reverende  mi  domine,  pascbalis  carminis  textum 
((  quod,  oflicio  purae  devotionis  simpliciter  exsecutus,  vobis 
((  obtnli  perlegendum,  in  rbetoricum  me  transferre  ser- 
((  monem.  Quod  utrum  placuerit,  ideo  geminari  volueris, 
((  an  quod  offenderit,  ut  potins  arbitror,  stylo  censueris 
«  liberiore   describi,  sub  dubio  videor  fluctuare  judicio. 
((  Sanctis  tamen  jussionibus  non  resiliens  injunctam  sus- 
((  cepi  provinciam.  » 

Attamen  versuum  suavitate  adeo  capjuntur  etiam  inviti 
hominum  animi,  ut  non  cessaverit  poetarum  qnamvis 
proscriptorum  proventus.  Geterum  idem  pium  est  cunctis 
propositum,  ut  ipsi  carminum  initio  testari  feslinant.  Ita 
enim  ait  Dracontius  : 

Qui  cupiunt  animis  placidum  rescire  Tonantem, 
Hoc  carmen  prae  mente  legant,  cJum  voce  recensent. 
Agnoscent  quod  tempia  poli,  quod  moenia  coeli, 
Auctorem  confessa  suum,  veneranter  adorent... 

Idem  dicit  Hilarius  Arelatensis  : 

Dignum  opus  et  justum  est  semper  tibi  dicere  grates, 
Omnipotens  mundi  genitor,  quo  principe  cuncta 
Natalem  sumpsere  diem,  atque  exorta  repenle 
Post  tenebras  slupido  spectarunt  lumina  coelo, 
Gens  hominum,  pecudesque  ferse,  milleque  volucres, 
Et  quae  per  liquidos  discurrunt  agrnina  campos. 

At  Glaudius  Marius  Yictor  filium  suum  edocere  religio- 

nem  tentat  et  alioruin  pueroriim  ut  sui  tcneros  animos  in- 
formare  studet : 

Da  melliflimm  In  prsecordia  verbum 
Noslra  tuum,  et  linguas  nobis  infunde  disertas, 
Dum  leneros  formare  animos  et  corda  paramus 
Ad  verae  virtulis  iter,  puerilibus  annis... 

Quum  tam  pia  sit  poetarum  iliorum  sententia,  huma- 
nam  laudem  gloriamque  carminum  virtute  partam  omnino 
despiciunt,  imo  non  curant,  id  unum  timentes  ne  ingenii 
vitio  quid  detrimenti  fides  christiana  capiat  : 

Quod  sl  lege  metri  quidquam  peccaverit  ordo, 
Peccarit  sermo  improprius,  sensusque  vacillans, 
Hinc  nullum  fidei  subeat  mensura  periclum  ! 

(ClAUD.  MaR.  VlCTOR.) 

Se  humilis  et  jejunae  venae  esse  sentiunt,  at  magna  et  su- 
bhmia  canentes  non  pudet  infirmitatis  suse : 

Pone  supercilium,  si  te  cognoscis  amicum, 

Nec  qugeras  opus  hic  codicis  artificis; 
Sed  modicae  contentus  adi  solemnia  mensae, 

Plusque  libens  animo  quam  saturare  cibo. 
At  si  magnarum  caperis  dulcedine  rerum, 

Divitiasque  magis  deliciosus  amas 

Illic  invenies 

At  nos  exiguum  de  paupere  carpsimus  horto 

Rubra  quod  appositum  testa  ministrat  olus^. 


Solus  Juvencus  immortalem  iaudem  se  consecuturum 
existimat,  et  se  ceterno  victurum  sperat.  Non  nimia  sui 

^  Sedulii  in  paschale  opus  Praefatio, 

3eslimatione,  sed  ex  fide  sua  et  ex  immortali  carminis  ma- 
teria  tantasibi  pollicetur  : 

Nobis  cerla  fides  aeternae  in  secula  laudis 
Immortale  decus  Iribuet,  meritumque  rependet. 
Nam  mihi  carmen  erunt  Christi  vitalia  gesta, 
Divinura  in  populos  falsi  siib  crimine  donum. 
Non  metus  ut  mundi  rapiant  incendia  secum 
Hoc  opus,  hoc  etenim  forsan  me  subtrahet  igni. 

[De  historia  evangelica  Prologus.) 

Id  unum  autem  studentj  ut  res  sacras  fide  incorrupta 
narrare  videantur.  Sobrii,  imo  jejuni,  curant  ne  maleriam 
suam  externis  profanisque  decorent  ornamentis.  Idcirco 
ambitiosa  quseque  recidunt,  quidquid  musa  solet  admittere 
repudiantes,  nuditatis  solius  adeo  studiosi,  ut  ab  his  dam- 
netur  Cl.  M.  Victoris  poema,  velut  indecoris  calamistris  in- 
ustum.  Gennadius  enim,  dumhoccarmen  christiano  modo 
et  pio  animo  scriptum  fatetur,  infirmitatis  et  levitatis  sen- 
tentias  arguit,  quod  profanis  iitteris  imbutus  auclor  Scrip- 
turarum  humiliori  intelhgentia  peccaverit^  Idcirco,  adeo 
non  pluribus  versibus  sacrse  historiae  gesta  exphcant,  ut 
contra  narrationem  amputent  et  brevioribus  contrahant 
sententiis. 

Hilarius  Arelatensis,  Scripturis  etiam  nudior,  artes  nar- 
rare  omittit  quibus  Eva  prior  et  Adamus  deinde  decipiuntur. 
Hsec  tantummodo  ait ; 

Postquam  primus  homo  vetito  se  pascere  ligno 
Non  timuit,  captusque  dolis  se  praebuit  angui, 
Stat  reus 

*  Historia  litterarum  apud  Gallos,  t.  II,  p.  244  :  «  Haec  ait  Genna- 
a  dius  (Galal.  illustrium  virorum) :  (is)  «  Quatuor  versuum  edidit  libros 
«  christiano  quidem  et  pio  sensu  :  sed  utpote  seculari  litteratura  homo 
«  occupatus,  et  nullo  magisterio  in  divinis  Scripturis  exercitatus,  levioris 
«  ponderis  sentenlias  figuravit.  » 


—  54  — 

His  tribus  Yersibus  includitur  quidquid  de  diluvio  re- 
lert  ; 

Poslquam  diluvii  cecidit  tumor,  unda  resedit, 

Ales  paciferae  folium  portavit  olivae, 

Jam  siccis  revolans  pennis  dedil  omina  pacis. 

Non  igiturpoema  sed  homiliam  Yersibus  aptaiam  condit. 

Juvencus  quoque  septem  versibus  diluvium  describit, 
attamen  eaerat  materies  quaecuncta  carminum  ornamenta, 
salva  christiana  fide,  posset  admittere.Fususquidemmagis 
in  hac  parte  Dracontius  est,  et  Mario  Victori  simiiior  :  at 
pkirima  sunt  loca  quorum  siccitatem  et  exilitatem  merito 
reprehenderes. 

Quod  ad  carmina  ipsa  attinet,  nudos  versus,  rudes  in- 
comptosque  ssepius  reperias.  Eorum  enim  auctores  fidei 
praecepta  studiosiore  animo  servant  quam  ut  poesis  legibus 
paruisse  dignentur.  In  prosodiam  igitur  saepissime  peccant. 
Apud  Dracontium  reperies  irfo/wm,  fiant,  thronum,  etc, 
apud  Juvencum  vlritim;  apud  plerosque^  et  praesertim 
apudHilarium  adeo  valet  csesura  ut  nec  mutari  syllaba  nec 
vocales  conjungi  possint. 

Sic  apud  Dracontium  «  projicere  nec  plasma  suum,  » 
aut  apud  Hilarium  : 

Assidet  in  sollo  et  terras  spectat  amicas... 
Inde  opifex  rerum  assumis  mollia  terrae, 
Atque  virum  formas^  cujus  de  cosla  cupito 
Fit  mulier  vullu  ;  mulier  de  costa  viri  fit... 
Nulla  est  veritas  usquam... 

Ex  omnibus  istis  poetis  qui  Genesim  versibus  ante  Avi- 
tum  explicaverunt,  pra^stantissimus  est  Claudius  Marius 
Victor,  quem,  ut  se  dederitoccasio,  cum  Avito  conferemus. 
Marii  autem  Victoris  carmina,  quorum  rara  erant  sine  du- 
bio  circiter  finem  quinti  secuU  exemplaria,  non  videtur 

novisse  Avilus.  Nempe  a  tractanda  eadem  materia  absti- 
nuisset.  Marius  enim  Victor,  et  origincm  mundi,  et  Adami 
peccatum,  diluvium,  necnon  Sodoma  ruinam  Lothique 
fugam  tribus  libris  narrat.  liiius  autem  versus,  licet  rudes 
incomptique  muitis  in  locis,  nonnuliis  tamen  eminent  vir- 
tulibus.  Non  deest  elegantia,  qnaedam  inventio,  vis  et  co- 
pia  dicendi,  probaque  interdum  latinitas.  Attamen  hujus ver- 
sibus  pra:stant  Aviti  carmina  de  quibus  nunc  disserendum. 

II 

De  scriptis  ab  Avito  poematis. 

Quum  Avitus  legenda  mittit  Apolliuari  episcopo  fratri 
quae  condiditcarmina,  se  nonnulla  antea  versu  dixisse  fate- 
tur  :  «  Adeo  Ut  si  ordinarentur,  non  minimo  volumine 
c(  stringi  possel  epigrammatum  muhiludo,  quod  dum  facere, 
c(  servato  causarum  vel  temporum  ordine,  meditarer,  oni- 
c(  nia  pgene  in  illa  notissimae  perturbationis  necessitate  dis- 
c(  persasunt ;  quae  quoniam  singiilatim  aut  requiri  difficile, 
c(  aut  inveniri  impossibile  foret,  abjeci  ea  de  animo  meo, 
c(  quorum  mihi  vel  ordinatio  saivorum,  vel  dispersorum 
c(  reparatio  dura  videretur.  Aliquos  sane  libellos  apud 
c(  quemdam  famiharem  meum  postea  reped  :  qni  licet  no- 
c(  minibus  propriis  tituHsque  respondeant,  et  ahas  tamen 
0  causas  inventa  materise  opportunitate  perstringunt.  Hi 
c(  ergo,  quia  jubes,  etsi  obscuri  sunt  opere  meo,  tuo  saltem 
cc  nomine  ilhistrabuntur.  )> 

Quibus  ex  Aviti  verbis  constat  eum  plurima  qnidem  car 
mina  quondam  fmxisse,  sed  ea  in  nolissima  perturbatione 
dispersa  fuisse  et  destructa.  His  de  bello  dixisse  videtur 
quod  inter  Godegiselum  et  Gundobadum  exortum,  expu- 
gnata  direptaque  urbe  Yienna,  et  occiso  in  ariana  quadam 

urbis  ecclesia  Godegiselo,  fuit  depositum.  Unumigiturhoc 
poema  in  quinque  partes  divisum,  quas,  ut  ait  ipse*,  de 
spiritalis  historise  gestis,  inter  occupationes  seria  et  magis 
necessaria  conscribendi,  etiam  iege  poematis  lusit,  vien- 
nensi  episcopo  adscribendum  est. 

Huic  jungendum  est  inclytum  illud  oUm  ad  Fuscinam 
sororem  de  laude  virginitatis  poema  quod  post  versus  qui- 
dem  de  mosaica  historia  conditos  composuit,  sed  ultimum 
fore  pronuntiat.  «  Quum  deceat  ipsius  professionem  seta- 
«  temque,  si  quid  scriptitandum  sit,  graviori  potius  stylo 
c  operam  ac  tempus  insumere.  » 

Hsec  duo  poemata  tantummodo  Gregorius  Turonensis 
(lib.  n,  cap.  xxxiv)  noverat,  haec  duolsidorus,  et  de  hissoHs 
mentionem  facit  uterque.  Attamen,  de  sex  ahis  poematis 
Aviti  nomine  signatis  interdum  commemoratur,  quorum 
tria  exemplaria  viderat  et  perlegerat  Sirmondus  e  socie- 
tate  Jesu,  et  quorum  primum  De  Exodo,  secundum  De 
Levitico,  tertium  De  NumeriSy  quartum  De  Deuteronomo^ 
quintum  De  Josua^  sextum  De  libro  Judicum  erat.  Hsec 
exemplaria  in  bibliotheca  Wolfgang  Lazii  Viennse  austriacae 
invenerat  Sirmondus  et  versus  adeo  rudes^  impolitos  ac 
mendis  scatentes^  et  ita  a  ceteris  Aviti  carminibus  discre- 
pantes  offenderat,  ut  nihil  ad  Avitum  hsec  pertinere  affir- 
maret,  adderetque  :  «  Vel  si  eorum  auctor  esset  Avitus, 
(.(  esset  religioni,  opus  quod  oblivione  auctor  premi  vo- 
«  luerat,  in  lucem  non  evulgare.  » 

Quos  versus  nos  nec  legisse,  nec  vidisse  fateri  superva- 
cuum,  at  persuasum  habemus  eos  ab  Avito  non  fuisse 
conditos,  nec  aliud  documentum  desideramus  quam  ipsam 
Aviti  professionem  et  ea  quse  supra  diximus,  Gregorii  et 
Isidori  testimonia. 

*  Epist.  XLY. 

Omnibus,  qui  ante  Avitum  sacra  poemata  concliderant, 
poetis  propositum  fuerat  juventutem  religionem  suam  et 
mosaicse  historiae  gesta  per  versuum  lenocinia  edocere  et  in 
virgiliani  operis  locum,  puriorem  musam  supponere  et 
christianae  fidei  aptiorem.  Eadem  de  suo  carmine  sentit 
Avitus.  Idcirco  Euphrasium  in  cujus  manus  devenerat 
((  opusculum  suum,  nec  vacanter  editum,  nec  omnimodis 
((  emendalum  )>  oratut  Apollinari  Sidonii  Apollinaris  fiHo 
tradat,  illud  insuper  addens  :  ((  Quocirca  volumen  per  vos 
((  temperatius  ingerendum,  si  supradictus  frater  vel  infan- 
((  tibus  legi  debere  censuerit,  possim  per  qua3cumque  ma- 
((  gnificentisesusescriptacognoscere.  Siautem  postflumina 
(c  fontium  paternorum,  ut  potius  reor,  paupertatem  venge 
«  tenuissimo  rore  manantis  abjecerit,  sine  verecundia  mea 
((  suaque  impietate,  sufficiet  me  reprehensionis  susb  cen- 
((  suram,  hinc  tantummodo  intellexisse  si  taceat^  » 

At  Avitum  non  fugit  quam  sit  difficile,  opus  susceptum, 
praesertim  si  ad  hujus  setatis  necessitates  respexeris,  aptis- 
simo  modo  tractare.  Heeret  enim  anxius  ne,  omissa  fide, 
profanum  absolvisse  carmen,  vei  salva  fide,  poetica  venu- 
state  destitutos  versus  condidisse  videatur.  Negotii  etiam 
difficultatem  adeo  non  elevat,  ut  contra  eam  adaugeat,  nec 
plane  innotescat  nobis  quid  pericuU  tanto  terrore  refor- 
midet.  Ita  enim  ait^  :  «  Quanquam  quilibet  acer  ille  doc- 
((  tusque  sit,  si  rehgiosi  propositi  stylum  non  minus  fidei 
((  quam  styU  lege  servaverit,  vix  aptus  esse  poemati 
((  queat.  Quippe  quum  licentia  mentiendi,  quse  pictoribus 
((  ac  poetis  aeque  conceditur,  satis  procul  a  causarum  se- 
((  rietate  pellenda  sit.  In  secuiari  namque  versuum  opere 

*  Epist.  xxxvm,  epist.  xlv  Apollinari,  se  grato  animo  accepisse  ait 
benignum  Apoliinaris  de  carminibus  judicium.  Epist.  xiii  Contumeiioso 
episcopo  se  opus  misisse  refert. 

'  Prselatio  ad  Apollinarem  fratrera. 

((  condendo,  tanto  qiiis  peritior  appellatur,  quanto  elegan- 

(f  tius,  imo,  ut  vere  dicamus,  ineptius  falsa  texuerit.  Taceo 

((  jam  verba  illa  et  nomina,  quse^nobis  nec  irt  alienis  qui- 

c(  dem  operibus  frequentare,  ne  dicam  in  nostris  conscri- 

((  bere  licet  t  quae  ad  compendia  poetarum,  aliud  ex  alio 

((  significantia  plurimum  valent.  Quocirca  secularium  ju- 

((  dicio,  qui  aut  imperitise,  aut  ignaviai  dabunt,  non  uti  nos 

((  licentia  poetarum,  plus  arduum  quam  fructuosum  opus 

((  aggressi,  divinam  longe  discrevimus  ab  humana  existi- 

((  matione  censuram.   Quoniam  in  asserendis  quibusque 

((  rebus,  vel  etiam  prout  suppetit,  explicandis,  si  quacum- 

((  que  ex  partepeccandum  est,  saiubrius  dicente  clerico  non 

((  impletur  pompa  quam  regula,  et  tutiuS  artis  pede,quam 

((  veritatis  vestigio,  claudicatur.  Non  enim  est  excusata 

((  perpetratione  peccati  iibertas  eloquii.  Nam  si  pro  omni 

ft  verbo  otioso,    quod  locuti  fuerint  homines,   rationem 

((  redhibere  cogentur,  agnosci  in  promptd  est,  illud  pericu- 

((  losius  iaedere,  quod  tractatum  atque  meditatum  et  ante- 

((  positum  vivendi  legibus,  loquendi  lege  pra3sumitur.  » 

Ex  hac  obscura  prsefatione,  sequetur,  si  recte  intellexe- 

rimus,  Avitum  religioso  metu  fuisse  deterritum  ne  nova  et 

profanis  scriptoribus  similia  excogitaret  et  ideo  timuisse  ne 

solita  versuum  venustate  poema  careret.  Utcunque  se  res 

habeat,  certum    et    definitum   argumentum   aggreditur, 

sacrorum  librorum  diligentissimus  observator.  At  quoties- 

cumque  nova  fingendi,  salva  fide,  se  dat  occasio,  exspatia- 

tur  ardens,  musse  liberiori  habenas  laxaturus.  Inde  tot 

excLirsus,  tot  procursiones  quibus  offenduntur  lectores,  at 

quibus  delectatur.  Hic  se  poetam  sentit,  hic  musge  indul- 

gere  sibi  licitum  esse  existimat  :  heec  loca  viris  secularis 

mus3e  studiosis  proponit. 


CAPUT  Y. 

DE    AVITI    CARMIINIBUS    IN    GENESIM. 
PARS    PRIOR  :    DE    PRIMIS    HOMINUM    PAREKTIBUS    CARMINA. 

In  quinque  poematis  sacrorum  librorum  auctoritatem  et 
testimonia  secutum  esse  Avitum  diximus.  Atduo  a  ceteris 
nunc  sejungere  licet,  quartum  scilicet  quintumque,  quura 
nec  alterum  tertii,  nec  alterum  quarti  sit  continuatio,  at 
utrumque  viribus  propriis  stet  et  secum  cohsereat.  Getera 
autem  ita  inter  se  nexu  pendent  ut  tres  unius  poematis 
libri  esse  videantur.  In  uno  enim,  Avitus  primum  Virum 
primamque  Mulierem  a  Deo  creatos  canit  et  in  sede  felici 
collocatos.  In  secundo  narrat  qua  ratione  a  serpente  de- 
cepli,  Dei  jussa  violaverint  primi  parentes.  In  ultimo 
autem,  iram  Dei  describit  et  quas  a  noxiis  Adam  et  Eva 
pcenas  exegerit  indignatus.  Inde  haec  tria  poemata  ita  oiieris 
lege  inter  se  juncta  stant  ut : 

Primo  nec  medium,  medio  nec  discrepet  imum, 

at  in  unum  merito  conflentur  sit  necesse.  Ab   liis  igitur 
singulariter  et  una  inspectis  incipiendum. 

I 

Aviti  poematum  libcr  primiis.  —  De  iiiitio  muntli. 

Non  inferendum  est  ex  poematis  titulo  Avitum  orbem 
intra  sex  dies   creatum  tantummodo  Ixic  descripsisse ,  et 

sacros  libros  fideli  et  adeo  timido  versii  esse  secutum,  ut 
cum  primo  fingendi  mundi  die  incipiat,  cum  ultimo  autem, 
et  fabricato  homine  desinat  opus.  Non  ila :  Dracontii,  et 
Marii  Victoris  solo  tritam  viam  deserit,  et  eis  incognita  in- 
greditur  loca.  De  primo  enim  homine  prsecipue  tractatet  ea 
breviter  attingit,  in  quibus  longius  isti  erant  immorati. 

Quod  operis  sui  sit  propositum,  solemni  modo,  etsi  labo- 
riosius,  exponit  Avitus,  verborum  et  sententiarum  ambitu, 
Virgihi  exordium  in  Georgicis  quodam  modo  imitatus.  At, 
quanto  pra3Stant  romani  poeta3  apti,  concinni  brevesque 
versus  !  Nonne  autem  mirandum  est  Maronis  carmina  adeo 
his  in  seculis  viguisse,  ut  eum  auctorem  christiani  poetae, 
etiam  inviti,  sequantur.  Religiosum  quidem  opusea  mente 
versu  condere  plerumque  aggressi  ut  profanse  musae,  id  est 
Virgihi,  sacra  integraque  musa  locum  excipiat,  mox  ultro 
ipsum,  ut  supra  vidimus,  VirgiHum,  vel  in  centones  dis- 
cerpunt,  vel  calhde  detorquent  propriisque  immiscent 
carminibus,  ita  ut,  quem  ex  omnium  corde  evellere  et 
eruere  student,  idem,  in  ipsorum  pectore,  quamvis  repu- 
gnent,  primas  obtineat. 

Paucis  versibus,  nec  omni  virtute  carentibus,  Avitus, 
qu9e  de  creato  orbe  retulerunt  sacri  hbri,  contrahit : 

Jam^  Pater  omnipotens,  libranlis  pondere  verbi, 
Undiqne  collectis  discreverat  arida  lymphis, 
Littoribus  pontum  constringens,  flumina  ripis. 


Puichra  repentino  vestila  est  gramine  tellus  : 
Accepere  genus,  sine  germine  jussa  creari, 
Et  semen  voluisse  fuit.  Sic  ubere  verbo 
Frondescunt  silvae  :  leneris  radicibus  arbor 
Duravit  vastos  parvo  sub  tempore  ramos. 


^  Lib.  1,  vers.  14-50. 

Ergo  ubi  complelis  fulserunt  omnia  rebus, 
Ornatuque  suo  perfectus  constilit  orbis, 
Tum  Pater  omnipotens  aelerno  Jumine  laelum 
Contulit  ad  terras  sublimi  ex  aelhere  vultum, 
Illustrans  quodcumque  videt :  placet  ipsa  tuenti 
Artifici  factura  suo  ;  laudatque  Grjeator 
Dispositum  pulchro  quem  condidit  ordine  mundum. 

Illis  versibus,  ut  opinor,  poetam  se  esse  probat  Avitus, 
lorigeque  alium  ac  monstraverat  epistolarum  oratio.  Si  ma- 
culis  aliquot  vir  nimis  emunctse  naris  ofFenditur,  est  tamen 
quod  tollere  velis.  Concinnis  elegantibusque  pedibus  stat 
versus,  verbumque  illud  :  Et  semen  voluisse  fuit^  Lucanus 
forte  non  repudiaret. 

Non  discrepant  verba  qu£e  Deus  profert,  dum  creandi 
hominis  consilium  instituit,  qui  ipsius  Numinis 

Induat  ^  interius  formosa  in  mente  figuram... 
Qui  regat  aeterno  subjectum  foedere  mundum, 
Bruta  domet,  legem  cunctis  ac  nomina  ponat, 
Astra  notet,  coelique  vias  et  sidera  norit... 
Accipiat  rectos  in  coelum  tollere  vultus. 

His  haud  prave  Avitus  Yirgilium  Ovidiumque  sequitur, 
quorum  aiter  dixerat: 

Coelique  vias  el  sidera  monstrent ; 

Alter  autem : 

Os  homini  sublime  dedit,  coelumque  tueri 
Jussit  et  erectos  ad  sidera  tollere  vultus. 

Protinus  autem  in  vitium  labitur  Avitus,  dum  narrat 
iquomodo  Deus  hominem  effinxerit.  Hic  enim  depre- 
henditur   quae   optimos   etiam  invadit,  ubi  defloruerunt 

^  Lib.  I,  vers.  58-70. 

lilteroOjjudicii  corrujjlela.  Istis  nempe  in  seculis,  scriptores 
sui  impotentes,  modum  retinere  jam  non  valent,  id  unum 
studentes,  ut  sibi  nova,  mirabilia  snbtiliaque  dicentibus 
applaudatur.  Idcirco,  quotiescumquc  se  dedit  occasio  acutis- 
sime  cogitatos  et  politos  condendi  versus,  eam  cupidissime 
amplectuntur,  inrerumtenuitatem  tamavide  descendentes, 
et  circa  singula  adeo  morati,  ut  materiam  nisi  exhaustam, 
lectoremque,  nisi  nauseantem  deserant.  Sic  Avitus  legenti 
fastidia  movet,  dum  quinquaginta  versibus  Deum  ostendit 
hominis  corpus  fabricantem.  Vel  minima  qua^que  depin- 
git ;  frontem,  nasum,  aures,  linguam,  costas,  pulnionem, 
ungnesque  ipsos  qui  secti  recrescunt,  nihii  omittit.  Prse- 
cepta  dicas  de  sculplura,  in  quibus  percensentur  singula 
quteque  corporis  humani  membra ,  quae  artifex  vicissim 
arte  sua  informare  debeat.  Nimia  igitur  hac  descriptione 
in  culpam  incidit  Avitus,  im.o  libentissime  incurrit,  et 
hujus  modi  comparatione  gloriatur,  nedum  hanc  horreat, 
dicens  : 

Non  aliter  qiiam  nunc  opifex,  cui  artis  in  usu  est 
Flexere  laxatas  per  cuncla  sequacia  ceras,, 
Et  vultus  implere  manu,  seu  corpora  gypso 
Fingere,  vel  segni  speciem  componere  massa ; 
Sic  Pater  omnipotens  victurum  protinus  arvum 
Tractat,  et  in  leulo  medilatur  viscera  cceno  ^ 

Impedimenla  ludibrio  habuisse  videtur  dum  ea  versu 
condit  quse  versuum  jugum  invita  patiuntur ;  at,  inter  hos 
conatus  perit  vis  poetica,  superest  tantunj  versiticatiOj 

Jam  informatus  homo  erectis  stat  plantis  et  omnia  circa 

1  Lib.  I,  vers.  76.  Eodem  loco  in  eamdem  culpam  inpidit  Masenius 
jesuita  qui  Sarcotheam.  edidit:  elenim  dum  creatum  hominem,  maxime 
in  hoc  Avitum  secutus,  describit,  tamdiu  in  singulis  minutatim  enu- 
merandis  haeret,  ut  non  poetam  sed  medicum  de  corporis  humanistruc- 
tura  loqui  existimes. 


-  63  ^ 

se  circumspicit,  novumque  mundum  coelique  figuras  mi- 
ratur.  Ha3C  admiratio  recenter  effictum  decethomincm,  sed 
pluribus  oportebat  versibus  eam  de[)ingi.  Dracontius  fri- 
gidioris  sanevenoe  poetahocaptius  intellexit,  et,  narrata  in 
paucis  versibus  hominis  fabrica,  insuper  addit : 

Et  vocem  cornpago  dedit,  nova  machina  surgens, 
Auclorem  iaudare  suum  gavisa  quod  esset. 
Tunc  oculos  per  cuncla  jacit :  miratur  amoinum 
Hic  florere  locum,  sic  puros  fontibus  amnes 
Qualuor,  undisonas  stringenti  gurgite  ripas 
Ire.  per  arboreos  saltus,  campos  que  virentes 
Miratur :  sed  quid  sit  homo,  quos  factus  ad  usus, 
Scire  cupit  simplex,  et  non  habet  unde  requirat... 
Nam  consorte  carens^  cum  quo  conferret,  egebat. 

(Carmen  De  Deo.) 

Idem  dixerat  Marius  Victor,  sed  brevioribus  verbis.  Idem 
adhuc  apud  Miltonem  reperias.  Adam  enim  se  a  Deo 
creatum  fuisse  angelo  Raphaeh  narrat,  illaque  eleganter 
ait  quse  ad  verbum,  quantum  possumus,  his  infra  carmi- 
nibus  transtuhmus : 

Ceu  sopita  gravis  fugisset  corpora  somnus, 

Me  sensi  in  picla  resupinum  molliter  herba. 

Suave  halans  tepido  manabat  pectore  sudor, 

Quem  sol  fumantem  radiis  ferventibus  hausit. 

Protinus  ad  coekim  miranlia  himina  verlo, 

Atque  imniensa  poli  lustro  convexa,  sed,  ecce 

Sponte  sua  se  membra  movent,  rectusque  supinas 

Ad  sedes  velutj  tendens,  v^stigia  firmo. 

Tunc  collem  aspicio  vallemque  nemusque  profundum  K.. 

Atquemadmodum  in  depingendis  Adam  sensibus  Avitus 

1  Paradise  lost,  VIll,  253, 

As  new  wak'd  from  soundest  sleep 
Soft  on  the  flow'ry  herb  1  found  me  laid 
In  balmy  sweat,  which  with  his  bearas  the  sun 
Soon  dry'd,  and  on  Ihe  reaking  moislure  fed. 

brevior,  ita  longior  et  redundans  nimium  Miito.  Apud  eum 
enim  Adam  lassas  Rapliaelis  aures  verbis  onerat,  dum  de 
astris  loquitur,  et  quid  de  pluribus  sideribus  et  orbibus 
sentiat,  scite  disserit.  Non  jam  Adam,  at  doctus  Miito 
orationem  habet. 

Mulieris  origo  Isevo  dormientis  Adam  lateri  subductse, 
largam  canendi  materiam  poetse  suppeditabat.  Eam  tamen 
Avitus  neglexit,  dum  .aliud  respicit;  non  nobis  ostendit 
Adam  recenter  creatse  gratiam  leporesque  mirantem,  at 
ea  vix  tantum  dicit : 

Erigitur  pulchro  genialis  forma  decore, 
Inque  novum  subito  procedit  femina  vultum. 

Feiicior  autem  his  versibus  Dracontius  fuerat : 

Mox  juvenis  de  parte,  brevi  formatur  adulta 
Virgo,  decora,  rudis,  matura  lumentibus  annis, 
Gonjugii  sobolisque  capax,  quibus  apta  probetur ; 
Et  sine  lacte  pio  crescit  infantia  pubes. 
Excutitur  somno  juveuis,  videt  ipse  puellam 
Ante  oculos  adstare  suos,  pater,  inde  maritus, 
Non  tamen  ex  coitu  genitor^  sed  conjugis  auctor. 

Constitit  ante  oculas  nullo  velamiue  tecta, 
Corpore  nuda  simul  uiveo,  quasi  nympha  profundi, 
Caesaries  intonsa  comis,  gena  pulchra  rubore, 
Omnia  pulchra  gerens,  oculos,  os,  colla,  manusque, 
Vel  qualem  possent  digiti  formare  Tonantis. 

(Garmen  De  Deo,  lib.  1.) ' 

Hcec,  quamvis  et  maculae  muitae  sint,  poetse  sunt.  Eadem 

Straittoward  Heav'n  my  wond'ring  eyes  I  turn'd, 
And  gaz'd  a  while  Ihe  araple  sky,  till  rais'd 
By  quick  instinctive  motion,  up  I  sprung, 
As  thitherward  endeavouring,  and  upright 
Stood  on  my  feet :  about  me  round  I  saw 
Hill,  dale,  and  shady  woods 

Milto  mira  arte  descripsit,  et  carmina  quibus  Adam  iiar- 
rat  ^  se  primum  venustam  modestamque  Evam  aspexisse, 
notiora  sunt  quam  ut  ea  subscribamus. 

Mox  autem  deprehenditur  quare  Avitus  tam  facilem 
materiam  non  curaverit.  Quidquid  enim  ad  musae  lenocinia 
pertinet  negligens,  ad  altiora  et  severiora  se  evehit,  et 
majora  mente  concipit.  Scilicet,  quemadmodum  e  rupto 
primi  hominis  laevo  latere  oritur  Eva  cunctorum  hominum 
mater,  ita  ex  abscisso  Gliristi  cruci  affixi  Ja3vo  latere  oritur 
Ecclesia,  cunctorum  christianorum  parens.  Hoc  elate  pul- 
chreque  inventum  ita  conciuditur : 

Inde  quiescenti  (Christo),  gemina  dum  nocte  jaceret, 
De  lateris  membro  surgeus,  Ecclesia  nupsit  ^ 

Praecipuam  aulem  in  hoc  hbro  sedem  obtinet  terrestris 
Paradisi,  in  quo  locantur  Adam  Evaque,  descriptio.  Qui- 
cumque  enim  prima  nascentis  mundi  tempora  poetse  ceci- 
nerunt,  hanc  operis  partem  omni  poesis  flore  et  omnibus 
eloquentiae  luminibus  decoraverunt  ^  Eorum  exemplum 
secutus  Avitus  centum  et  viginti  versus  in  describendo 
Paradiso  consumpsit.  Quam  ubertatem  nec  laudamus  nec 
miramur :  muito  enim  satius  erat  eadem,  decisis  muitis, 
depinxisse,  et  brevius  dixisse.  At  loca  multa  reperias  optime 
tractata,  versusque  aptos  eleganterque  effictos.  Idem  susce- 
perat  Dracontius,  at  multo  inferior  ofTenditur.  Etenim  non 
Paradisum  christianum,  sed  feUcem  quamdam  regionem 
canit,  ita  ut  dicas  antiquum  poetam  aetatis  aurese  delicias 

1  Paradise  lost,  Ylll,  500. 

^  Lib.  I,  vers.  169. 

^  Claudius  Marius  Victor  80  versibus,  quorum  multi  optime  sunt 
conditi,  Paradisum  describit.  Quos  dum  nequimus  hic  proferre,  ad 
ipsum  poetae  opus  lectorem  vocamus.  Eadem  Dracontius  26  versibus 
effinxerat. 

more  suo  celebrantem.  Aviti  et  Marii  Victoris  versus  eadem 
obsoleta  quibusdam  partibus  attiugunt  (nec  aliter  res  se 
habere  poterat),  at  veruni  Paradisum  hi  poetse  concelebrant, 
qualem  retulere  sacri  Ubri,  qualemque  primi  christiani 
sibi  mente  effingebant. 

Ilic  ver  assiduurn  coeli  clementia  servat^ : 
Turbidus  auster  abest,  semperque  sub  aere  sudo 
Nubila  diffugiunt  jugi  cessura  sereno, 
Nec  poscit  natura  loci  quos  non  habet  imbres, 
Sed  contenta  suo  dotantur  germinarore. 
Perpetuo  viret  omne  solum,  terreeqiie  tepentis 
Blanda  nitet  facies  :  stnntsemper  collibus  herbai, 

Arboribusque  comae.     .     * 

Lilia  perlucent  nullo  flaccenlia  sole, 

Nec  tactus  violat  violas,  roseumque  ruboreni 

Servans  perpetuo  difTnndit  gratia  vultu. 

Sic  quum  desit  hiems,  nec  torrida  ferveat  sestas, 

Fructibus  autumnus,  ver  floribus  occupat  annum. 

Margine  riparum  virides  micuere  lapilli, 
Et  quas  miralur  mundi  jactantia  gemraas, 
Illic  saxa  jacent :  varios  dant  arva  colores, 
Et  naturali  campos  diademate  pingunt. 

Muita  prseterea  sunt  quse  proferre  facilhmum  esset.  Quae 
omnia  et  probe  inventa  et  probe  dicta  esse  fatendum  est; 
optimus  profecto  hic  versus  est : 

Fruclibus  autumnus,  ver  floribus  occupat  annum. 

Attamen  feiicior  hoc  loco,  apud  Marium  Victorem  sententia 
quoedam  invenilur,  quum  ipsas  arbores  fingit  fremitu  suo 
Dei  laudem  canentes.  Haec  apud  Avitum  desideratur : 

Quaque  tumens  blando  sensim  jactata  fragore 
Gommotis  Irepidat  foliis,  sonat  arbore  cuncta 

^  Lib.  IV,  vers.  222-258.  At  descriptio  incipit  a  versu  192  et  ad  ver- 
sum  298  tendit. 


N 

Hymnum  silva  Deo,  modulalaque  sibilat  aura 
Garmina,  nec  vacuus  vanum  quatit  aera  motus^ 

Sa3pius  Aviti  versibus  collata  fuerunt  quse  de  Paradiso 
Milto  cecinit.  Perspicuum  enim  estduos  illos  poelas,  quum 
eadem  depingenda  curarent,  eadem  nonnunquam  vel  simil- 
lima  dixisse.  At  plura  adhuc  discrepant,  ita  ut  in  univer- 
sum  similes,  singillatim  vero  dissimillimos  eos  offendas. 
Ex  iMiltonis  descriptione  tamen,  exempli  instar,  proferenda 
sunt  hsec  quce  jam  protulit  Guizottius,  at  nos  ex  ipso 
auctore  latine  vertimus  ^: 

Hsec  sedes  vario  recreabat  liimina  visu  : 
Hic  et  odoriferae  slillabanl  arbore  gutta;, 
Dum  procul  Hesperidum  pendebant  aurea  poma. 
Scilicet  his  tantum  silvis,  non  faisa  videntur 

^  Gl.  Marius  Viclor,  Comment.  in  Genesim,  lib.  I,  vers.  254. 
2  Paradise  lost,  IV,  246. 

Thus  vvas  Ihis  place 
A  happy  rural  seat  of  various  vievv  : 
Groves  whose  rich  trees  wept  odorous  gums  and  balm  ; 
Olhers  whose  fruit  burnish'd  with  golden  rind, 
Hungamiable,  Hesperian  fables  true, 
If  true,  here  only,  and  of  delicious  taste  : 
Belwixl  them  lawns,  or  level  downs,  and  floclis 
Grazing  Ihe  tender  herb,  vvere  interpos'd; 
Or  palmy  hillock  ;  or  the  flow'ry  lap 
Of  some  irriguous  valley  spread  her  store, 
Flow'rs  of  all  hue,  and  wilhout  thorn  the  rose. 
Anolher  side,  umbrageous  grots  and  caves 
Of  cool  recess,  o'er  which  the  mantling  vine 
Lays  forth  her  purple  grape,  and  gently  creeps 
Luxuriant.  Meanwhile  murm'ring  waters  fall 
Down  the  slope  hills,  dispers'd^  orin  a  lake, 
That  to  the  fringed  bank  wilh  myrtle  crown'd 
Her  crystal  mirror  holds,  unite  their  streams. 
The  birds  their  choir  apply  ;  airs,  vernal  airs, 
Breathing  the  smell  of  field  and  grove,  attune 
The  Irembling  lcaves,  while  universal  Pan, 
Knit  with  Ihe  Graces  and  the  Hours  iu  dance, 
Led  on  th'  eternal  spring. 


i^ 

Quap  super  Ilesperia  jaclavit  fal)ula  niendax. 
Rarius  hic  nemus  est  :  illic  viridantia  prata 
Et  teneram  pecudes  atlingunt  graminis  herbam  ; 
Aut  surgit  tumulus  palmaruin  iselus  honore, 
Dum  liquidis  perfusa  undis,  sjia  munera  vallis 
Innocuasque  rosas  tribuit,  florumque  catervam. 

Haud  procul  invenias  latebras  gelidosque  recessus 
Antrorum  :  hos  viridi  circumdat  vitis  amictu 
Luxurians.  Golle  interea  cadit  unda  supino, 
Cum  fremitu,  mox  in  rivos  se  spumea  findit 
Atque  lacus  speculum  invadit,  qui  curva  fideli 
Littora  reddit  aqua,  myrlis  umbralus  opacis. 
Hic  cecinere  choros  volucres ;  hic  flamina  veris 
Suavem  agri  et  nemoris  circum  spargentia  odorem, 
Ad  modulos  cantus,  frondes  movere  trementes, 
Dum  Pan  atque  leves  Horse,  dum  Gratia  triplex 
Saltanles  agilant  seterni  tempora  veris. 

Hsec  et  alia  apud  Miltonem  pulcherrima  et  egregie  dicta  ; 
at  sibi  finem  imponere  britannicus  poeta  nescit;  moxque, 
ut  illi  ssepe  vituperationi  est  versum,  apparent  in  Paradiso 
etEnnseagri,  Daphnesque  nemora,  Gastaliseque  undae,  et 
quidquid  musa  profana  oiim  cecinerat. 

Hac  igitur  parte  prsestat  Avitus.  Etenim  antiquitati 
quamvis  sit  propior,  ea,  quae  fabula  refert,  dedignaturet  a 
se  longe  trudit,  et  de  rerum  natura  simplicius  sentit. 

Laudanda  prseterea  forent  qusede  sacris  fluminibus  etde 
NiU  solemni  exundatione  perito  versu  narrat  Avitus,  at 
omnia  proferre  non  fas  ;  haec  legat  apud  Avituni  quicum- 
que  prima  legendi  fastidia  vincere  audebit ;  non  is  operae 
pretium  dolebit  se  perdidisse. 

De  origiuali  peccato. 

Secundiis  qui  de  originali  peccato  est  liber,  majorem  et 
inveniendi  et  dicendi  vim  testatur.  Egressus  enim  Avitus 
omnem  et  creati  niundi  et  Paradisiacse  sedis  primis  paren- 
tibus  datse  descriptionem,  in  medias  res  auditorem  rapitet 
majora  suscipit.  Traditam  per  sacros  libros  historiam  se- 
quitur  quoque,  at  plenius  audaciusque  tractat,  sive  eo 
uberiorem  dicenti  materiam  prifibent  quo  rem  brevius 
narrant  mosaici  libri,  sive  his  diificultatibus  poeta  solutus 
quse  cujusque  operis  initio  solent  obstare,  aera  jam  libe- 
riorem  captat. 

Primum  felicitatem  apte  describit  qua  Adam  Evaque 
simul  in  Paradiso  tVuuntur,  elegantique  versu  fortunata 
illa  tempora  depingit.  Mox  aeternum  generis  humani  hostem 
inducit,  iliiusque  et  priorem  gloriam  et  prsesentem  condi- 
lionem  narrat .  Quem  nec  turpem ,  nec  deformi  corpore  horri- 
bilem,  nec  puerilibus  modis  homines  lacessentem,  iilive 
monstro  similem,  quod  setatis  medise  sculptores  scripto- 
resque  informaverunt,  nobisque  Iradiderunt^  effingit.  Non 
ita,  mente  excelsiora  concipiens,  et  Deo  et  homine  digniora, 
huic  servat  pristina3  gloriam  decusque  figurse : 

Angelici  fervens  superest  natura  vigoris^ 
Horrendum  dictu,  signisque  notabile  monstrum  : 
Nam  quidquid  toto  dirum  committitur  orbe, 
Iste  docet,  scelerumque  manus  ac  tela  gubernat, 

^  Lib.  II,  vers.  55  ad  77.  Caedmon  poematis  saxonici  auctor  (mortuus 
circiter  680)  in  libro  Paraphraseos  quo  fere  eadem  quse  Avitus  cecinit, 
similia  de  daemone  senlif,  et  buic  eximiam  formam  summamque  pul- 
chritudinem,  ut  angelum  decet,  assignat. 

Pugnal,  et  occuUiis  per  publica  crimina  lalro. 

Et  nunc  saepe  hominum,  nunc  ille  in  sseva  ferarum 

Verlilurora,  novos  varians  fallentia  vultus... 

Apparens  nec  non  pulchroceu  corpore  virgo, 

Pertrahit  ardentens  obscena  in  corpora  visus, 

Saepe  etiam  cupidis  argentum  immane  coruscat, 

Accendilque  animos  auri  fallentis  amore. 

ISulli  cerla  fides  constat  vel  gratia  formae  : 

Sed  quo  quemque  modo  capiat,  teneatque  nocendo 

Opportuna  dolis,  clausseque  accommoda  fraudi, 

Sumitur  exlerior  simulala  fronte  figura. 

Major  adhuc  etiam  saevo  permissa  potestas, 

Ut  sanctum  vincat;  dudum  collata  creato 

Sic  natura  valet,  rectam  quam  condidit  auctor, 

Sed  post  ad  pravos  subversor  translulil  usus. 

Non  ab  ista  desci^iptione  dissentiunt  verba  quibus  Satan 
in  novum  hominem  invehitur,  seque  omnia  tenlaturum 
jactat,  ut  ilium  pessumdet  suaque  pariter  obruat  ruina. 
Imo  nonnulla  invenire  hcet  quae  concisam  et  in  excogitando 
et  in  dicendo  Lucani  vim  ad  memoriam  legentis  revocant. 

Proh  dolor  * !  hoc  nobis  subitum  consurgere  plasma, 

Invisumque  genus  nostra  crevisse  ruina  ! 

Me  celsum  virtus  habuit :  nunc,  ecce  rejectus 

Pellor,  et  angelico  limus  succedit  honori! 

Coelum  terra  tenet!  vili  compage  creata 

Regnat  humus,  nobisque  perit  translata  potestas! 

Non  tamen  in  tolum  periit :  pars  magna  retentat 

Vira  propriam  :  summaque  cluit  virtule  nocendi. 

Necdifferre  juvat;  jam  nunc  certamioe  blando 

Congrediar,  dum  prima  salus,  experta  nec  ullos 

Simplicitas  ignara  dolos,  ad  tela  patebit... 

Si  nequeo  clausos  ilerum  conscendere  coelos, 

His  quoque  claudentur.  Levius  cecidisse  putandum  est, 

Si  nova  perdetur  simili  subslantia  casu, 

Si  comes  excidii  subeat  consortia  poense, 

Et  quos  praevideo  nobiscum  dividat  ignes. 

^  Lib.  II,  vers.  89ad  113. 

Nec  diu  qua^rit  qua  ratione  cum  sobole  parenteshumaiii 
generis  possit  perdere,  propria3  ruinge  memor,  ncc  mali 
ignarus,  eodem  modo  quo  ipse  cecidit,  incautos  pessum- 
dare  aggreditur : 

a  Quae  me  jactantia  coelo 
«  Depulit,  haec  hominem  Paradisiliminc  pcllet.  j> 
Sic  ait,  et  gemitus  vocem  clausere  doleiilis. 

(Vers.  il5.) 

Haec  poetice  inventa  et  efficta  noverunt  nec  Dracontius 
nec  Marius  Victor.  In  eo  enim  toti  ut  traditam  a  Mose  nar- 
rationem  versu  exprimant,  vel  potius  ingenio  destiluli  et 
musarum  haustus  expailentes,  nec  Satange  iras  nec  invidam 
adversus  hominem  objurgationem  depingere  sustinuerunt. 
Quin  etiam,  serpentem  nescio  quem  inducunt  callidum  \ 
squamoso  corpore  horrentem  ^,  cujus  sermone  extemplo 
decepta,  fataie  malum  Eva  ariipit.  Unus  Avitus  ad  majora 
se  evexit,  dignumque  se  pra3Slitit  qui  cum  Miltone,  e  lon- 
ginquo  tamen,  conferretur.  Etenim  Milto  Satan  in  Para- 
disum  dolo  irrumpentem  et  primorum  parentum  visu  pri- 
mum  attonitum,  mox  iras  concipientem,  et  taliafurore  et 
misericordia  permixta  tingitexpromentem  "  ; 

0  sedem  infernam  !  quid  tristia  lumina  cernunt? 
Excepere  vices  nostras,  nostrisque  fruuntur 


^  Claudius  Marius  Victor. 
^  Dracontius. 
^  Milto,  iV,  558  : 

0  liell !  what  do  raine  eyes  with  grief  behold  ? 

Into  our  room  of  bliss  Ihus  high  advanc'd 

Creatures  of  other  mould,  earth-born  perhaps, 

Not  spirits,  yet  to  heav'nly  spirits  bright 

Little  inferior  ;  whom  ray  thoughts  pursue 

With  wonder,  and  could  love,  so  lively  shines 

In  Ihera  divine  reserablance,  and  such  grace 

The  hand  that  form'd  Ihem  on  their  shape  hath  poiu''d. 

Deliciis,  vili  sata  forte  animalia  limo, 
Non  divina  quidem,  divinae  at  proxima  formae. 
Hsec  ego,  demirans,  stupefacto  lumine  lustro, 
Diligere  et  possem  !  tam  grato  bina  Tonantem 
Ore  Deum  referunt  oculis,  tantoque  decore 
Ingenuos  artus  ornavit  dextra  creatrix  ! 
Heu!  par  eximium  !  tibi  quot  funesta  propinquent 
Jam  mala,  non  sentis  :  tua  mox  vanescet  inanis 
Prosperitas  ;  te  sa^va  premet  fortuua  vicissim, 
Hoc  gravior,  quo  Igeta  magis  tibi  fata  fuere. 
Prosperitate  tumes !  Sed  te  circumdat  inerme 
Cura  minor,  quam  deliciis  ut  pace  fruaris. 
Hic  locus,  hoc  coelum  non  custoditur^  ut  aquum  est, 
Nec  valet  ingressum  me  nunc  excludere  claustris. 
Non  ego  sum  vobis  animo  infensissimus  hostis  : 
Desertos  etiam  miseror  vos  :  attamen,  olim, 
Nullus  me  casu  lapsum  est  miseratus  atroci  I 

Ah  gentle  pair  !  ye  little  think  how  nigh 

Your  change  approaches,  when  all  these  delights 

Will  vanish,  and  deliver  ye  to  woe  ; 

More  woe,  Ihe  more  your  taste  is  now  of  joy  : 

Happy  but  for  so  happy  ;  ill  secur'd 

Long  lo  continue  ;  and  this  liigh  seat,  your  heav'n 

Hl  fenc'd  for  heaven  to  keep  out  sucli  a  foe 

As  nowis  enler'd;  yet  no  purpos'd  foe 

To  you,  whora  I  could  pity  thus  forlorn, 

Though  I  unpilied.  League  with  you  I  seek 

And  mutual  amity,  so  strait,  so  close, 

That  I  wilh  you  must  dwell,  or  you  with  me 

Henceforlh.  My  dwelling  haply  may  not  please, 

Like  Ihis  fair  Paradise,  your  sense  ;  yet  such, 

Accept  your  Maker's  work ;  he  gave  it  me, 

Which  I  as  freely  give  :  hell  shall  unfold, 

To  entertain  you  twO;,  her  widest  gates, 

And  send  forth  all  her  kings  ;  there  will  be  room 

(Not  like  these  narrow  limits)  to  receive 

Your  numerous  offspring.  If  no  better  place, 

Tliank  him  who  puts  me  loath  to  this  revenge 

On  you  who  wronged  me  not  for  him  who  wrong'd. 

And  should  I  at  your  harmless  innocence 

Melt^  (as  I  do,)  yet  public  reason  just, 

Honour  and  erapire  with  revenge  enlarg'd, 

By  conqu'ring  this  new  world,  corapels  me  now 

To  dowhat  else,  though  dauin'd,  I  should  abhor. 

Perpetuum  et  concors  et  firmum  pangere  foedus 
Vobiscum  est  animus,  longa  et  commercia  inire, 
Ut  vobis  una  atque  eadem  sit,  quae  mihi,  sedes. 
At  raea  forle  domus  non  pectora  vestra  juvabit, 
Quantum,  ubi  nunc  eslis,  iatebris  Paradisus  amoenis  : 
Hanc  idem  tamen  effinxit  Deus  :  hanc  dedit  olim 
llle  mihi,  hanc  totam  vobis  impertior  ultro. 
Ut  vos  accipiat,  vastissima  limina  pandet 
Orcus,  et  ingressis  properans  rex  obvius  ibit : 
Is  locus,  exiguo  hoc  longe  spatiosior  horto, 
Innumeros  gremio  poierit  cohibere  nepotes. 
Si  raea  non  vobis  placuerint  regna,  licebit 
Non  mihi  perpetuas,  ast  illi  solvere  grates, 
Qui  memet  poenas  a  vobis  poscere  cogit 
luvitum  innocuis,  cladem  ut  paliatur  et  ipse 
Qui  mea  tam  memori  prostravit  pectora  clade. 
Vos  miseros!  animum  movet  haec  innoxia  vita 
Frustra !  nempe  furor  vindictae,  et  publica  cura, 
Imperiumque  novo  dilatandum  orbe  subaclo, 
Consiliis  haerere  jubent,  quae  pectore  toto, 
Si  fas,  horrerem,  quamvis  damnatus  et  exsul ! 

Pulcherrima  quidem  ha3C  Satanae  verba,  at  non  multoin- 
feriores  illis  Aviti  versus.  Apud  Miltonem  enim  nonnulla 
reprehendere  iicet  quibus  severioris  judicii  vir  haud  im- 
merito  offenditur,  longiora  subtiUoraque.  Quum  simpUci- 
tate  carentnonnunquamSatanaegemitus,  tum  nimismultos 
complectuntursensus,dumapudAvitumunaeteademmina- 
tur  Satan,  et  cladis  suse  seternum  memor,  hominem  secum 
communi  ruina  perdere  vult;  hoc  unum  aggreditur,  hoc 
studet  unum.  At  hanc  miram  misericordiam  nescit  quam 
nuUus  nisi  maximus  poeta  subhmi  poterat  ingenio  conci- 
pere. 

Ilio  loco  dignus  visus  est  Avitus  qui  cum  Miltone  non 
sine  quodam  honore  compararetur ;  nonnuUis  quoque 
virtutibus  eminent  quae  de  seducta  a  serpente  femina 
antistes  finxit.  Dum  omnia  hsec  silentio  prsetermittit 
Draconlius,   dum  pauca    et  paene    ridicula  refert  Marius 

Victor,  serpentem  Avitus  inducit,  quam  iaciles  adulanti 
mulier  aures  pra^beat  non  ignarum,  illamque  dulcissimis 
verbis  caliide  failentem  : 

0  felix^  mimdique  deciis,  pulciierrima  virgo ! 
Ornat  quam  roseo  prjjefulgens  forma  pudore, 
Tu  generi  ventura  parens,  te  maximus  orbis 
Exspectat  matrem,  tu  prima  et  certa  voluptas 
Solamenque  viri,  sine  qua  non  viveret  ipse*... 

Aptissime  Avitus  varios  quos  patitur  Eva,  dum  serpens 
ioquitur,  sensus  (vers.  245-260),  primo  mirantem  attoni- 
tamque,  mox  grate  permulsam  recreatamque  effingit,  pos- 
tremo  iabris  admoventem  pomum  et  continuo  repeilcntem 
et  mente  anxiam,  dum  meiiitis  tandem  serpentis  vocibus 
morantem  incusantis  seducta,  malum  avido  mordeat  dente 
et  conjugi  audax  portet,  inque  sceieris  consortium  venire 
virumjubeat. 

Sumecibum,  dulcis,  vilali  exgermine,  conjux  ^, 
Quod  similem  summo  faciat  te  forte  Touanti, 
Numinibusque  parem;  non  hoc  tibi  nescia  donum 
Sed  jam  docta  fero  ;  primus  mea  viscera  gustus 
Atligit  audaci  dissolvens  pacta  periclo. 
Crede  libens,  mentem  scelus  esl  dubitasse  virilem 
Quod  mulier  potui !  prsecedere  forte  timebas ; 
Saltem  consequere,  alqiie  animos  attolle  jacenles! 
Lumina  cur  flectis?  cur  prospera  vota  moraris 
Venturoque  diu  tempus  furaris  honori? 

Eadem  apud  Miitonem,  sed  iongius  et  iatius  fusa,  reperire 
licet.  Multa  (nec  aliter  res  sese  liabere  potest)  in  utroque 
similia  :  prsestantior  quidem  interdum  brevitate  et  sim- 
piicitate  videtur  Avitus,  in  hoc  vero  ioco  longe  inferior. 
Hominem  enim  fingit,  nec  cunctantem  nec  recusantem, 

1  Lib.  II,  vers.  d45. 

2  Lib.  II,  vers.  242. 

at  statim  ab  uxorepomum  accipientem,  et  ita  avido  voran- 
tem  dente,  utipse  in  injuriam  nec  conscius  uUro  incurrere 
videatur.  Quanto  peritius  Adnm  Milto  subjicit  oculis,  bor- 
rentem,  et  pallidum,  scelusque  uxorisexsecrantem,  attatale 
venenum,  mentis  sua)  compotem,  absorbentem,  ne  per- 
datur  sola  conjux,  ne  dividatur  ab  illa  maritus,  ut  com- 
muni  vei  prospera  \el  adversa  uterque  jam  utatur  fortuna^ 
Hsec  explicandi  delicti  ab  Adam  admissi  ralio  pulcher- 
rima  est  et  excelsissimo  ingenio  digna.  Eamdem  repudia- 
visset  Avitus,.imo  religioso  horrore  impulsus,  novse  ver- 
tisset  Adam  vituperationi,  quod  delicti  conscius,  et  sui 
compos,  maluisset  cum  Eva  se  in  aeternum  perdere,  quam 
iilam  deserere,  et  alteram  Evam  ex  altero  latere  creatam  a 
Deo  accipere  ^ :  aliter  enim  poeta,  aliter  episcopus  sentiret, 
erat  necesse. 

Ut  narravit  Avitus  quibus  ceciderint  Adam  et  Eva  artibus, 
liber  concludendus  erat.  Hoc  erat  probi  rectique  judicii ;  at 
antistes,  pia  raptus  indignatione^  amissamque  per  utrumque 
aegre  ferens  felicilatem,  in  vitia  longius  invehilur,  quse  ex 
insana  ista  omnia  noscendi  cupiditate,  ab  orbe  creato  in 
terras  manaverunt.  Artemscilicet  magicam,  impiumque  ex 
astrorum  signis  quse  cuique  ventura  sint  nolandi  morem^ 
gravissimis  probris  lacessit,  nec  Marsos  omittit  sacerdotes, 
qui  serpentes  ita  domare  percallebant  ut  dociles  et  in- 
noxios  tractarent  impune. 

Nec  satis  ;  e  priori  institutolongius  etiam  discedit,  amaro 
et  mordaci  ilio  in  mulieres  ingenio  prsereptus,  quod  apud 
christianos  scriptores  et  apud  Ecclesise  Patres  ssepe  offen- 
ditur.Evse  malorum,  ut  ait,  scrutatrici  illam  adjungit  mu- 
herem  quse  proprium  non  vicit  Adam ,  solaque  perivit. 
Quibus  obscuris  verbis  uxorem  Lothi  significat :  cujus  ut 

1  Milto,  IX,  916. 
^  Dracontius. 

peccatum  lectorem  doceat^  Sodomse  excidium,  fugamque 
justi  viri  quem  Deus  unum  iu  urbe  invenerat  narrat,  pra- 
vamque  uxoris  cupidinem,  mortis  causam,  non  itabreviter 
describit. 

Quibus  in  versibus,  quasi  fatali  quadam  lege  sit  consti- 
tutum,  ut  quae  excogitando  male  inveneris,  eadem  dicendo 
male  exprimas^  ssepe  reprehendendus  est  Avitus^  adeo 
multa  adsunt  pravi  judicii  vestigia.  Cujus  rei  in  exempium 
versus  ridiculos  proferre  satis  est  quos^  ut  mulierem  in 
simulacrum  e  sale  mutatam  fuisse  narravit^  Avitus  sub- 
jungit  : 

Et  tunc  insipido  mulier  praevenla  reatu, 

Plus  salsum  sine  mente  sapit,  quae  pungere  sensus 

Exemplique  potest  salibus  condire  videntes. 

(Vers.  397.) 

Tandem  postquam  tot  versibus  lectoris  animum  a  pro- 
posito  ita  detorsit  poeta,  ut  fere  omnino  Adam  Evseque 
culpam  sit  oblitus,  ad  eosdem  revertitur,  verbaque  ovantis 
serpentis  refert. 

Attamen  quamvis  in  hoc  Hbro  et  prsesertim  in  ultima 
parte  ssepe  peccaverit  Avitus,  et  in  vituperationem  nonnun- 
quam  ceciderit,  plura  adhuc  supersunt  laude  digna,  nec 
immerito  priore  prsestantior  ob  varias  inveniendi  et  dicendi 
artes  liber  ilie  est  existimandus. 


III 


De  sententia  Dei. 

Quo  hic  liber  signatur  nomine^,  eo  indicantur  queecum- 
que  narraturus  est  Avitus.  Scilicet  Adam  et  Eva^  culpae 
conscii,  in  silvas^  ut  lateant^  confugiunt ,  et  fici  fronde 

corpora  nuda  velant.  Interea,  Deus  ultor  utrumque  vocat, 
etdum  conjux  uxorem,  illa  autem  serpentem  incusat^  ser- 
pentem  primum,  mox  ambos  ad  gravissima  damnat  sup- 
plicia  pra}senti(]iie  et  la^la  sede  exulare  jubet.  Necnon 
mutatur  ipsa  tellus  :  extemplo  felicitati  calamitas,  bonisque 
succedunt  mala,  et  orbem^  seternum  mansura,  invadunt. 

Quamvis  ea  quoque^  ut  priora;  narrent  mosaici  libri, 
nihilque  aliud  nisi  nota  versu  exprimere  poela*.  supersit^ 
erant  tamen  quae  poeta  traditis  addere  posset,  aut  saltem 
dicendo  exornare.  Non  defuitoperi  Avitus,  licet  hicquoque 
in  gravissima  vilia  inciderit. 

Optime  enim  hunc  terrorem  Avitus  pingit  quo  implentur 
infelices  Adam   Evaque^  ut  prsesentem  Deum   sentiunt: 

Tristi  tunc  luce  perosani 
Expavere  diem  detecto  in  crimine  testem... 
Sic  miseri,  niortem  nondum  discrimine  notam, 
Cum  primum  meruere,  voiunt. 

(IH,  vers.  30.) 

illorumque  horrorem  ab  eo  luctu  non  discrepare  affirmat 
quo  mortaies  ultimi  judicis  advenlum  suiit  exspectaturi^ 
felix  si  comparationem  non  ultra  modum  protulisset^  nec 
quse  de  supremo  judicio  narrantur  ita  produxisset,  ut 
Adam  Evaeque  immemores  jam  evadamus. 

Potiora  sunt  quse  interroganti  Deo  saevaque  voce  mise- 
rum  reprehendenti  Adam  respondet : 

Heu!  male  perdendomulier  conjuncta  marito  ! 
Quam  sociam  misero  prima  sub  lege  dedisti, 
Ilsec  me  consiliis  vicil  devicta  sinistris, 
Et  sibi  jam  notum  persuasit  sumere  pomum. 
Isla  maii  caput  est,  crimen  surrexit  ab  ista. 
Credulus  ipse  fui,  sed  credere  lu  docuisti, 
Connubium  donans,  et  dulcia  vincula  uectens. 
Atque  ulinam  felix,  quae  quondana  sola  vigebat, 

Caelebs  vila  forel,  talis  nec  conjugis  unqiiam 
Foedera  sensisset,  comiti  non  subdita  pravae  ! 

(Lib.IlI^vers.  98-i08.) 

Noiine  haec  verba  :  utinam  felix  ccelebs  vita  foret^  que- 
relas  veleris  illius  Romani  ad  raemoriam  revocaut  deos 
incusantis,  quodgenushumanum  non  possitsinemulieribus 
perpetuari?  Eadem  sententia  apud  Miltonem  invenitur  \ 
Damnatus  enim  a  Deo  Adam  et  sortem  secum  indignatus, 
in  conjngem  solatia  tentantem  inveliitur;  procul  a  se  re- 
movet,  Deumque  incusat  quod,  quemadmodum  angelos^ 
ita  homines,  sine  uxoribus  non  creaverit,  aut  aham  non 
invenerit  propagandi  generis  humani  viam  ;  eadem  igitur 
in  utroque  poeta  inveniuntur,  at  hic  Avitus  simpUcitate 
pra3stat,  et  breviora  fingens,  superat  nervis. 

Quas  aulemDeus  in  serpentem  et  in  feminam  virumque 
vicissim  sententias  profert^  eas  poeta  e  Scripturis  arripuit 
et  apte  conditis  versibus  reddidit.  Quum  vero  hsec  perpetua 
excerpere  non  possimus,  ea  tantum  ad  memoriam  revocemus 
quibus  Deus  degenerem,  imo  infensam  homini  futuram 
teliurem  praidicit^  '. 

Exemploque  tuo  semper  tibi  terra  rebellans, 
Vepribiis  et  tribulis  armata,  resistere  discef; 
Autsi  frangenti  cedens  succumbetaratro, 
Vomeris  et  fixo  mordacis  dente  subacta  est, 
Pinguia  decipient  mentito  germine  culta_, 
Nam  pro  Iriticeo  lolium  consurgere  fructu, 
Et  fictas  segetes  vacuasquedolebis  avenas... 
iEqualem  brulis  facient  tibi  pabula  vitam, 
Et  simul  herbarum  succos,  pastumque  requirens 

1  Milto,  X,  863-897. 

'  Eadem  apud  Dracontium  et  Marium  Victorem  inveniuntur.  Sed 
uterque  traditam  a  sacris  libris  historiam,  Deique  verba  paucissimis 
refert  versibus  nulla  virtute  eminentibus.  Animadvertendum  estquoque 
ipsutn  Miltonem  breviorem  solilo  hic  fuisse,  el  ea  fere  tantum  finxisse 
qu3e  tradiderunt  Mosis  libri. 


—  79  — 

Stercore  consimili  depressa  gravabitur  alviis... 
Ante  tarnen,  proprium  nati  prajcurrere  letum 
Conspicies,  poenasque  luas  in  prole  videbis, 
Ut  metuenda  magiscernatur  mortis  imago. 
Peccasse  agnosces  quid  sit,  quid  mortua  fleri, 
Quid  vd  mori ' ! 

Idcirco  vix  Adam  e  sede  felici  expulsus  est,  quum  lacry- 
mas  novas  et  dolorem  prius  incognitum  senlit^  et  miseri 
pectus  ita  subit  vitae  beatae  recordatio,  tantumque  amissa^ 
desiderium  ,  ut  si  redderetur  conditio  prseterita,  quos- 
cumque  labores  potissimum  laBtus  toleraret.  Hinc  Avitus 
ea  narrandi  occasionem  arripit,  quse  de  paupere  Lazaro  im- 
proboque  divite  refert  Lucas,  ut  in  secundo  libro,  ex  Eva) 
culpa,  quse  passa  fuit  Lothi  uxor,  proferre  erat  aggressus. 
Nec  haec  felicior  transitio,  nec  probabihor  excursus  at  lon- 
gior ,  quum  ex  435  libri  totius  versibus,  centum  in  tra- 
dendis  sapientissimis  quideoi  praeceptis  sed  supervacuis 
adhibeantur.  Inter  hos,  aliquot  eximios  et  aptissime  con- 
ditos  invenies,  at  lectores  indigoantur  poetam  a  proposilo 
suo  ita  digredi,  ut  antistitem  jam  tantum  exaudiant  ex 
exedra  sacra  proferentem.  Attamen,  in  memoriam  nobis 
revocemus  id  fuisse  Avito  propositum,  ut  ex  mosaica  histo- 
ria  utiHa  traderentur  christianis  prsecepta.  Quae  nobis  mi- 
nus  grata  videntur,  his  praesertim  Isetabatur  Avitus. 

Multo  prsestantiora  sunt  ea,  nostro  saltem  judicio,  quibus 
Avitus  corruptum  mahs  orbem  et  pejorem  factum  descri- 
bit,  quibus  pingendis  ita  supra  se  evehitur,  ut  Ovidium 
setatis  ferreae  calamitates  et  vitia  canentem  imitari  nec 
longo  sectari  intervallo  videatur. 

Inde  truces  sa^vire  ferae,  dudumque  timentes 
Excitat  ad  pugnam  tunc  primum  conscia  virtus, 
Reddit  et  armatas  unguis,  dens,  ungula,  cornu... 
Inflatur  ventis  pelagus,  volvunturet  undae, 

^  Lib.  IIL  vers.  160-182. 

Excitiisque  novum  lurgescit  pontus  inaestum... 
Ingralos  hominum  castigalura  labores, 
Granclineospavidis  fuderunt  nubila  nimbis, 
Atque  polus  discors  invidit  germina  terris... 
Non  cui  vel  centum  linguae,  vel  ferrea  vox  est, 

(Ea  mala.) 

Enumerare  queat :  nec  si  quem  Mantua  misit 
Moeoniusve  canant  diversa  voce  poetae^ 

At  dum  tot  et  tanta  damna  depingit ,  summo  Avitus 
opprimitur  dolore,  Ghristumque  orat  supplex,  ut  malis 
finem  imponere  velil,  quum  ipse  pro  nobis  in  cruce  sit 
mortuus,  quum  idem  ovem  errantem  prudens  et  sedulus 
ad  oviie  reportaverit. 

Tunc  et  de  filio  prodigo  fabulam  narrat,  cui  pepercit 
clementissimus  paier,  nec  bonum  Samaritida  obliviscitur, 
qui  vulnera  saucii  sanavit,  nec  latronem  qui  fine  sagaci, 
cum  Ghristo  mor-ens,  coelum  meruit. 

Quae,  licet  longiora  sint,  et  Avitum  quoquein  dispositione 
peccare  testenlur,  tamen  ad  opus  pertinent  aptius  quam 
supradictge  digressiones,  quum  poetse  Hceat  hsec  mala  de- 
flere  quse,  admisso  peccato,  ita  orbem  invaserunt,  ut  ea 
solus  morte  sua  Deus  compensare  valuerit. 


E  tribus  istis  carminum  libris,  Origine  mundi^  Originali 
peccato  et  SententiaDei  unumconflatur  poema  in  trespartes 
divisum,  quod  licet  nunc  universum  complecti  et  uno  per- 
pendere  judicio.  Quo  in  opere  Avitus  videtur  traditam  a 
Mosehistoriam  non  eodem,  quo  Dracontiuset  Marius  Victor, 
serviii  modo  esse  secutus,  at  lectam  potenter  rem  proprio 

^  Vers.  330.358. 

et  singulari  more  digessisse,  et  additis  quai  fert  carminum 
lex,  apte  composuisse.  Jucunda  ejusdem  et  l«ta  oratio, 
quum  Paradisi  delicias  et  beatam  primorum  hominum 
vitam  depingit,  mox  tristisfit  et  severa,  iit  deliquere  primi 
parentes,  et  rebus  apte  consonat.  Praiterea,  in  narranda 
mundi  origine  brevis  vates,  ea  contrahit  jure  quae  ante 
natum  hominem  Deus  tkcit,  istos  poetas  haudimitatus,  qui 
singula  persecuti ,  in  rerum  tenuitatem  descenderunt,  imo 
eam  tantum  partem  fusius  evolvit  quse  ad  hominem  per- 
tinet.  At  ambos  his  prsesertim  vincit  Avitus  quae  de  pelU- 
ciendaque  Eva  et  admittendo  peccatoexcogitavit.  Tum  enim 
nova  et  excellentia  invenit,  quae  qua^renti  non  dabant  Ju- 
daeorum  Hbri,  novamque  Satan  personaminducens  ita  bene 
tractat,  ut  Miltoni  non  indignus  aemulus,  nonnunquam  vi- 
deatur,  dum  eadem  in  Dracontii  et  Marii  Yictoris  operibus 
frustra  desideras. 

Yitia  tamen  multa  sunt  in  hoc  poemate  quorum  maximam 
partem  sibi  laudi  verteret  ultro  Avitus,  hse  sciiicet  digres- 
siones  in  quas  excurrit,  ut,  Adam  Evseque  exemplo  e  fehci- 
tate  summa  in  summa  mala  labentium,  christianos  doceat 
superbiam  fugere,  nec  vana  cupere,  at,  Dei  legi  adstrictos, 
religionem  toto  animo  amplecti,  eamque  ducem  summa  vi- 
rium  contentione  sequi. 

Quod  autem  ad  stylum  attinet,  ut  poetse  virtutes  supra 
ostendimus,  ita  ejusdem  vitia,  quum  de  universis  Aviti 
operibus  dicetur,  notabimus. 


CAPUT  YL 

DE  AVITI  CARMINIBUS  IN  GENESIM.  PARS  POSTERIOR, 

I 
De  tliluvio  mundi. 

In  suis  commentariorum  in  Genesim  libris  Glaudius  Ma- 

riusVictor,  narratisetculpa  Evae  Adamqueet  poenisquas  ab 

utroque  Deus  exegit,  continuo  \ersu   hominum  historiam, 

refert,  etAdam  scelerinovanepotum  sceleraaddit,  diluvium- 

quedescribit,  quoDeusiterum  iratusindomitumhumanum 

genus  perdere  meditatus  est.  Non  ita  in  Aviti  poemate  De 

diluvio  mundi  res  se  habet.  Unum  est  poema,  et  secum  co- 

haerens,  non  ahis  nectitur  libris,  at  adeo  vi  propria  stat,  ut 

versibus  ahquot  in  prsefationis  morem  conditis  ordiatur. 

Uterque  autem  poeta  sacras  litteras  itafideli  secutus  est  imi- 

tatione  ut  saepe  eadem  versu  haud  multum  dissimili  dixerit ; 

at  hic  etiam  Avitus  feiici  nonnulia  inveniendi  arte  et  prse- 

sertim  ea  dicendi  virtute  pra3stare  mihi  videtur.  Minor  ta- 

men  in  hoc  libro  quam  in  prioribus  inventio,  at  ornandae 

orationis  major  cura,  et  frequentior  profanorum  poetarum 

imitatio ,  quamvis  moneat  auctor  se  non  iilud  dihivium 

narraturum  esse  : 

Quo  fabula  mendax 
Victuros  lapides  mundum  sparsisse  per  amplum 
Deucaliona  refert,  durum  genusunde  resumj^ti 
Descendant  homines,  cunctisque  laboribus  apti 
Saxea  per  duram  monslrent  primordia  mentem  '; 

1  Lib.  IV,  vers.  3-7. 

atlamen,  nec  inscius  semper,  Ovidium  et  Virgilium  me- 
minit. 

Institutam  rem  extemplo  aggreditur  Avitus,  et  quo  ap- 
tius  pingat  quot  et  quanta  scelera  admittant  homines,  et 
quam  proni  in  iicentiam  missis  ruant  habenis,  rectissima 
utitur  comparatione.  Nempe  idem  iiominibus  Dei  et  virtu- 
tis  immemoribus  accidere  affirmat  ac  si  quis  fertilis  natura 
campus  incultus  diu  jaceat  :  primum  subeunt  dumi,  fit 
silva,  deinde  hoc  asylum  qua^runt  ferse.  Qua3  similitudo, 
etsilongior,  pulchra  multis  in  locis  :  cujus  partem  tantui^ 
excerpam  : 

Agricola  obliliis,  si  brachia  forle  remisif, 
Laxavilque  inanus,  fessoque  quievit  aratro, 
Pigrescit  prinium  durato  ces|)ite  telius  : 
Mox  rudibus  ramis  alque  aspera  palmite  crebro 
Disciplinatos  dissuescit  ponere  fructus, 
Effuudit  frutices  varios,  silvamque  minatur. 
Quam  si  nec  sera  succisor  falce  repurget, 
Non  jam  virgultis,  sed  denso  stipite  lucus 
Texitur,  el  sleriles  diffundit  in  aera  frondes  : 
Donec,  conclusa  ramis  currenlibus  umbra, 
Mox  opportunae  depulso  sole  tenebrse 
Jam  secura  feras  invitent  credere  luslra^ 

His  non  plura  loqui  poetam  oportebat,  at  nescit  Avitus 
certos  terminos  sibi  constituere,  nec  yalet  novam  eadem 
dicendi  ralionem,  si  occuri\at,  repudiare';  quin  etiam  sibi 
indulget  ultro,  ut  nunc,  et  in  alleram  incunit  compai^atio- 
nem  quai  eamdem  rem  refert,  at  quoe,  licet  inagis  ob- 
soleta,  recta  tamen  quoque  \idetur,  nec  est  virtutis  expers. 

Ut  fluvius  parva  primum  diffusus  al)  urna 
Perspicuum  leni  promit  cum  gurgile  fonlem, 
Tramite  quem  summo  facili  transmittere  saltu 
Quisque  potest,  mox  irriguo  deductus  ab  ortu 

1  Lib.  IV,  vers.  42-54. 

Viribus  augelur  subilis,  ripasque  retrorsurn 
Pellens,  crescentes  tendit  per  plana  liquores, 
Occupat  et  spatium  pereunlique  imminet  arvo. 
Tum  circumfusos  vicinis  valiibusamnes 
Sorbet  praeteriens,  externasque  incipit  undas 
Augmento  finire  suo,  mixtasque  sub  uno 
Nomine,  conrasis  diffuso  gurgite  terris, 
Cum  li'abibus  stabulisque  boum,  lustrisque  ferarum 
Saivior  accessu,  longoque  furore  politus, 
Tandem  desistens,  pelagi  transportat  in  undas  ^ 

Giii  quidem  comparationi  et  leves  maculse  et  ultimus 
praecipue  versus  qui  anlecedentium  horrorem  minuit,  ex- 
probranda ;  nec  placet  quod  aiteri  subjungitur  quse  vario 
tamen  modo,  sed  eadem  fingit.  Noluit  Avitus  utra  esset 
mansura  eligere ,  utramque  admisit;  at  vitiosum  est  in 
libro  duas  comparationes  sibi  tam  juxta  succedere,  quum 
prgesertim  idem  sit  propositum,  utraque  tam  muitis  ampli- 
ficetur  verbis. 

Divinas  Scripturas  secutus  Avitus,  longam  hominum 
vitam,  genusque  gigantum  pessima  ausum  pingit,  Deum- 
que  effingit  in  iras  ardescentem  et  ruinam  clademque  ge- 
neri  huraano  saevis  minantem  vocibus,  at  non 

desiliens  imitator  in  arctum 

Unde  pedem  proferre  pudor  vetat... 

et  Mario  Victore  audacior  qui  mosaicae  historiae  haeret  ad- 

strictus,  non  Deum  ipsum  fingit  mox  ventura  damna  nun- 

tiantem  et  arcam  aedificari  jubentem  :  angelus  vero,  ut 

narrat,  solitus  Dei  nuntius  ad  Noe  demittitur,  ex  illo  choro 

prsestantissimus, 

Qui  laude  perenni 
Conclamat  celebratque  Deum,  famulantia  suetus 
Ferre  ministeria  et  jussis  parere  supernis  ^. 

'  Lib.  IV,  vers.  62-76. 
2  Lib.  IV,  vers.  192. 

Hoc  laudi  vertendum  est  Avito.  Non  enim  Deum  omni- 
potentem  at  angelum  tantummodo  decet  singula  hsec  de 
fabricanda  arca ,  inducendisque  in  ligneam  machinam 
animalibus  expromere,  addentem  quot  in  cubitos  longa  vel 
lata  ducenda  sit,  vel  quam  multa  coenacula  aut  tabulata  sit 
Noe  sedilicaturus.  Quae  longiorabilem  legentibus  muito 
magis  moverent,  si  ipse  Deus  praecepisset. 

Quum  mosaica)  historiai  iinquens  vestigia,  hanc  novam 
angeli  Gabriehs  personam  induxit  Avitus,  Irim  illam  Vir- 
gihi  secutusesse  videtur  quam  Jupiter  aut  Juno  voluntatis 
nuntiam  ad  terram  mittit.  Quae  quidem  imitandi  cura  ipsis 
versibus  deprehenditur  quibus  advenientem  angelum,  de- 
cedentemque  Avitus  narrat,  in  profanum  virgiiianumque 
at  minime  christianum  morem  conditis. 

Horrescit  visu  tauto  perterritus  heros  ^. 


Hsec  fatus  vacuum  levibus  secat  aera  pennis, 
Mortalem  fugiens  aciem,  coeloque  relatus 
Heroem  trepidum  mandata  lege  reliquit. 
Ipse  tamen  tali  manibus  cum  voce  levatis  ^ : 


NumdeNoe,  nonnedciEnea  potissimum  fabula  narratur? 
His  profanis  versibus  non  absona  quse  de  fabricanda  arca 

narrantur.Opificienimsuppeditantlignaquicumquemontes 
ab  antiquis  poetis  celebrati  fuerunt. 

Pelion  immensas  quum  miltat  vertice  quercus, 
Insuper  exponit  multa  virtule  recisum 
Ossa  nemus,  Pindoque  abies  subducitur  alta. 
Ailas  ipse  novas  ictu  resonante  secures 
Sensit,  et  annosas  dedit  ad  navalia  pinus  ^. 

Nempe  inscium  in  profana  trahunt  veteres  poetse.  Nonne 

1  Lib.  IV,  vers.  222. 

«  Lib.  IV,  vers.  283-287. 

'  Lib.  IV,  vers.  299-503. 

ipse ,  quoties  palilur  operis  lex ,  islis  placere  studet 
delicatis  quos  profana  ila  recreabat  Sidonii  Apollinaris 
musa? 

Tum  diluvium  incipit  quod,  siad  priorem  libri  partem,  et 
ejusdem  titulum  te  reteras,  ita  paucis  versibus  poeta  de- 
scripsit,  ut  absit  partium  convenienlia.  At  multis  hsec  emi- 
nent  carmina  laudibus.  Quum  dicenti  propositum  esset  ir- 
rumpentes  in  terram  undas  et  ita  baccbantes  eftingere  ut 
mox  crescentibus  aquisoppressa  ipsamontiumculmina  la- 
terent,  periculum  erat  ne  majora  canens  poeta  ad  lantum 
opus  non  sufficeret,  peccarelque  ad  extremum,  viribus 
exhaustis,  anhelus.  Non  ita  res  se  habet. 

Primo  enim  imbrem  perpetuum  graviter  pingit  qui  toto 
de  coelo  per  quadraginta  dies  uno  et  semper  sequali  tenore 
manat,postea  addit  : 

Nec  longum  pluvise  species,  nec  denique  guttae 
Slillaul,  sed  ruplo  fundunlur  flumina  coelo. 


Terreslres  etiam  mundus  cousurgit  in  iras ; 
Rumpitur  omne  solum,  crebros  dant  arva  meatus, 
Proslliunt  fontes,  ignotaque  flumina  mananl;, 
Vergitur  in  sursum  mutato  pondere  nimbus... 
Inde  cadens  coelis,  hinc  terris  undique  surgens 
Occurrit  mox  unda  sibi,  junctoque  furore 
Conjurant  elementa  neci ;  transcenditur  omnis 
Riparum  limes  fluvii,  atque  objice  rupto 
Ssevit  laxatis  discurrens  humor  habenis^ 

Ipse  Oceanus  fontibus  et  imbribus  suam  miscet  rabiem 
nulUque  jam  parcit,  et  gurgite  exit  immensus  proprio, 

Dissipal  seternas  leges  el  sede  relicta 
Regna  aliena  petens,  nalurse  foedera  turbat  ^. 

Deinde  fluvii,  quum  soHtum  undis  subtrahatur  Oceani 

1  Lib.  IV,  vers.  459-456. 

2  Lib.  IV,  vers  464'4li6. 

gremium,  non  jam  in  mare  sed  in  ierras  molibus  insuetis 
irruunt  et 

Versa  retrorsutn 

Per  terras  spargunt  sublata  volumina  ponto. 
Insequitur  lamen  oceanus,  refugisque  fluentis 
Immioet,  et  salsis  impellit  molibus  amnes^ 

Illa  sunt  optime  inventa,  aut  potiiis  optime  dicta.  Fere 
eadem  finxerat  Ovidius  et  merito  celeberrimus  ejusdem 
versus  iile  est  : 

Omnia  pontus  erant,  deerant  quoque  litlora  ponto. 

attamen  christianum  poetam  in  Ovidii  vitia  non  incur- 
risse  dixerim  quum  sincei^e  graviterque  diluvium  describat, 
nec  versus  venustos,  nonnunquam  absurdos  et  ridiculos, 
ut  ille  in  Deucalionis  diluvio,  gestiat  condere. 

Ut  vero  pereuntes  homines  nobis  Avitus  effingit,  sunt 
quae  desideres.  Brevior  enim  est  frigiJiorque  quam  ut  tam 
atrocem  cladem  haud  impari  modo  exprimere  valeat.  Hoi'- 
rorem  profecto  mrtjorem  incutitinclyta  illa  Girodeti  tabula 
quam  quidquid  Ovidius^  quidquid  Avilusversii  exprimere 
tentavit.  At  quanlo  magis  peccasse  Dracontium  et  Mariuin 
Victorem  fatendum  est  qui  tot  mala,  tot  hominum  strages, 
tantam  orbis  ruinam  Iriginta  vix  versibus  depinxerunt! 
Multo  his  pr^stat,  licet  ssepissime  peccet,  Viennensis  epi- 
scopus ! 

In  reliqua  poematis  parte,  arcam  subsistentem,  et  Noe 
cum  conjuge  et  natis  egressum,  narrat  Avitus.  Eademscri- 
bit  Marius  Victor ;  uterque  Scripturas  sectatur,  at  Marius 
Victor  felicius  Noe  pingit  terras  etsi  deformes,  ut  e  carcero 
suo  emittitur,  mirantem  : 

Animumque  volens  saturare  replendo^, 
Cuncta  haurit,  rapido  perlustrans  omnia  visu, 

*  Lib.  IV,  vers.  469-474. 

-  Claudius  Marius  Victor,  lib.  II,  vers.  429-436. 

Ut  nova  miratur  :  nolo  fulgentior  ortu, 
Et  mage  sol  rutilus  ridet :  majore  sereno 
Laeta  poli  facies,  et  desperata  virescunt 
Foetibus  arva  novis  :  sed  adhuc  versatur  iraago 
Ante  oculos,  tantae  semper  memoranda  ruinse. 


Quemadmodum  in  aliis  libris,  ita  in  hoc  poemate  Avi- 
tus  sgepe  digreditur  nova  narraturus  et  inexspectata  quae 
cum  proposito  primum  videntur  non  consentire.  Sic, 
ut  exempli  vice  utar,  quum  de  fera  iila  hominum  genle 
loquitur  quse  in  vitia  ultro  ruit,  et  iram  ultricem  Dei  movet, 
non  temperat  Avitus  quin  notas  Grsecise  et  Herodoti  fa- 
bulas  versu  attingat,  illaque  monstra  vel  mixtis  hominum 
serpentumque  membris  informata  vel 

.    .    .     .  Verso  praebentia  vertice  gressus 

memoret.  Nec  obliviscitur  immania  gigantum  adversus 
deos  certamina,  montesque  montibus  impositos,  imo  ad 
Judaeorum  iibros  reversus,  insanum  canit  populorum  la- 
borem  qui  diluvii  metu  sublimem  aggressi  sunt  turrim  ad 
coelum  extollere,  donec  subita  linguarum  discordia  irritum 
evaserit  opus. 

At  modum  excedit,  quum  homines  miratus  Noe  ince- 
ptum,  terroris  expertes,  derisisse,  Ninivitarum  opportunarn 
poenitentiam  aggreditur  dicere,  virumque  canit  qui : 

.    .    .    .  Multum  terris  jactatus  et  alto  S 

a  bellua  immani  haustus  fuit,  mox  et  redditus  terris,  tre- 
pidantibus  popuhs  iramDeiminatus  est,  illorumque  regem 
valuit  ad  meiiora  adducere. 

Ut  exemplis  utilibus  sapientibusque  prseceptis  erudian- 
tur  informenturque  lectores,  Avitus  ab  rerum  ordine  de- 

1  Lib.  IV,  vers.  359. 

clinat ;  at  in  probam  componendorum  operum  rationem 
non  impune  peccatur.  Isti  enim  discursus,  dum  animos  a 
proposito  detorquent,  adeo  non  virtutis  amorem  injiciunt 
ut  contra  legentibus  taedium  afferant. 

Non  longis  enim  orationibus  opus  est  at  brevibus  sen- 
tentiis  quee  narrationem  non  interscindant,  ac  ex  ea  natu- 
rali  et  simplici  modo  oriantur.  Has  tamen  novit  Avitus,  lias 
nonnunquam  admittit,  quamvis  ad  eas  longioribus  expli- 
candas  versibus  sit  propensus. 

Sic,  ut  arcam  effinxit  fluctu  jactatam  iurenti,  sed  ita  so- 
lidam  et  tam  firma  compage  munitam  ut  aquarum  rabiem 
invioiata  patiatur,  ad  Ecclesiam  Avitus  ultro  redit  ab  im- 
probis  iacessitam,  aitque  : 

Non  allter  crebras  Ecclesia  vera  procellas 
Sustinet,  et  saevis  sic  nunc  vexatur  ab  undis. 
Hinc  gentilis  agit  tumidos  sine  more  furores, 
Hinc  Judaea  fremit,  rabidoque  illiditur  ore 
Haereseon  vesana  furens  exinde  Charybdis. 
Turgida  Graiorum  sapientia  philosophorum 
Inter  se  tumidos  gaudet  committere  fluctus. 
Obloquiis  vanos  sufflant  mendacia  ventos, 
Sed  clausam  vacuo  pulsant  impune  latratu  ^ 

Pulchra  rectaque  comparatione  liic  utitur  poeta  quae 
materiam  meditationi  prsebet,  nec  modum  ita  excedit  ut 
diluvium  oblivisci  jam  liceat.  Nonnullos  adhuc  hisversibus 
similes  locos  invenias  ,  sed  ssepissime  religioso  studio 
prsereptus  Avitus  plus  sequo  digreditur ,  summa  ope- 
ris  infelix.  At  utcunque  res  se  habet,  si  minor  quam  in 
ceteris  inventio  hoc  in  Ubro  est,  non  minor  autem  dicendi 
facultas,  pauciora  etiam  sunt  compositionis  vitia. 

1  Lib,  iV,  vers.  493. 

De  transitu  maris  Rubri. 

Uic  De  transitu  maris  Rubri  liber,  ut  quartus  De  diluvio 
mimdi,  a  ceteris  sejungi  potest,  quum  poema  absolutum 
sit  et  post  alia  temporum  ordine  tantum  veniat,  at  nullo 
rerum  vinculo  connectatur.  Gui,  ut  superiori,  exordium  ea 
fortasse  causa  additur  ut  contrariis  contraria  subtilius  op- 
ponat  poeta. 

Hactenus  in  terris  undas  patuisse  canenti, 
Terram  inter  fluctus  aperit  nunccarminis  ordo. 
Illicdiluvium  quos  perderet  anle  petivit, 
Nunc  ad  diluvium  pleno  succensa  furore 
Sponte  sua  currunt  periturae  millia  genlis  ^ 

Miseris  istis  Avitus  exorsus  argutiis,  a  pingenda  inielice 
Hebrgeorum  conditione  ab  ^Egyptiis  oppressorum  opus  ag- 
greditur,  mox  decem  calamitates  quibus  affligitur  Ji^gyptus, 
doneccaptivi  servitio  liberentur,  exponit;  narrat  denique 
Israelitarum  fugam,  et  ^gyptiorum  cxercitum  in  mediis 
Rubri  ponti  fluctibus  submersum  pereuntemque  pingit. 

Non  deerat  dicenti  carminum  materies  quam  quidem 
Avitus  ita  narravit  ut  supra  700  versus  condiderit.  At  di- 
centem  et  divinis  Scripturis  adstrictius  aequo  famulantem 
defecit  vis  nova  et  pra^clara  fingendi.  Majore  enim  rerum 
copia  pressus,  singula  tantum  leviter  pra3Stringit,  et  dum 
omnia  complecti  studet,  nec  quse 

Desperat  tractata  nitescere  posse,  relinquit, 

at  nihil  omittit,  ita  perit  verborum  gravitas  et  Gopia,  ut 

^  Lil).  V,  vers.  1-6. 

ceteris  poematis  non  ab  omni  parte  indignum,  at  infeli- 
cius  sane  et  inertius  esse  hoc  opus  vidcatur. 

Geterum  pluribus  in  locis  obscura^  sunt  sententise, 
nec  non  affectatae  et  ambitiosse,  versusque  multi  non 
satis  subtiles  pcrspicuive,  et  plurima  adsunt  pravse  notae 
ornameuta.  Sic,  exempli  gratia,  postquam  desa^vientem 
Pharaonem  Mosisque  postulaliones  rejicientem,  apte  finxit 
Avitus,  et  quomodo  virga  Mosis  humi  jacens  se  in  anguem 
converterit,  peritissime  narravit,  addit  :  hoc  viso  : 

Gonlerritus  hsesit 

iElernumque  niger  tunc  palluit  ore  tyrannus  ^ 

Quod  prave  et  nimis  acute  dictum  est.  MuUa  in  hoc 
hbro  et  in  superioribus  simiha  invenias,  at  nunc  eo  potis- 
simum  apparent  et  aegre  feruntur  quo  pauciores  sunthujus 
carminis  virtutes. 

Altamen  varia  flagella  quae  iEgyptum  singula  invadunt 
vario  pingit  versu  ;  illam  autem  calamitatem  paulo  excel- 
sioribus  modis  auget  quse  maximum  quemque  natu  lihum, 
et  in  regia  et  in  unaquaque  famiUa,  morte  inexspectata 
premit. 

.     .     .     .   Currunt  flentes  ad  funera  niatres, 
Pectora  conlundunt  pugnis,  crinesque  revellunt, 
Unguibus  et  nigras  festinant  scindere  malas, 
Nec  dominos  planxere  diu  ;  mox  occupal  omnes 
Luctus  quamque  suus,  sonat  unus  in  aelhere  clamor 
Non  uno  ex  fletu.  Confundit  voce  tumultum 
Nulla  vacans  a  morte  domus  ^. 

Ad    regiam  igitur  iratai  concurrunt,  regisque  ferreum 

1  Animadvertendum  est  nigros  ^Egyptiorum  populum  et  regem  ab 
Avito  fuisse  crcdilos.  Ita  aegypliae  matres  (vers.  ^9A)  nigras  festinant 
scindere  malas,  el  (vers.  629)  effertur  nigri  dux  agminis- 

2  Lib.  V.  vers.  292-298. 

incusant  pectus,  et  impetrant  a  Pharaone  ut  dimittatur 
tandem  ille  populus. 

.     .     .    ,  Toties  cui  vindice  dextra 
Militat  omne  malum,  toties  cui  denique  mundus 
Pugnat,  et  irato  succedunt  prospera  coelo. 
Vis  quaedam  secrela  Dei,  majorque  potestas, 
Hajc  in  sceptra  furit,  gentemque  ulciscitur  ipsam 
Urbis  jactura  ^ 

Multis  et  elatis  verbis  discedentes  agmine  Hebraeos,  eorum 
arma  et  ordines  tui^masque  describit  Avitus,  columnamque 
illam  attingit  quae  noctu  lenebras  dissipat,  die  in  densam 
nubem  solis  radios  arcentem  vertitur,  et  quse  tum  proce- 
dens,  Hebrseos  procedere,  tum  stans  stare  jubet,  nec  lon- 
gius  progredi ; 

Si  mansit,  mansere  viri,  si  mota,  secuti^. 

Malam  fraudem  qua  utuntur  Hebrsei  aurea  JEgyptiorum 
vasa  secum  furto  auferentes  adeo  non  sileniiopremit  Avitus 
ut  eis  laudi  vertat,  Deoque  ipsi  grates  persoivat.  Nisi  reli- 
gioso  studio  obccecata  fuisset  poetse  mens,  hunc  dolum  ta- 
cuisset,  aut  saltem  non  exclamasset  : 

Quse  tam  digna  tuis  pandantur  laudibus  ora, 
Summe  Pater,  qui  tam  saivo  sic  uteris  hoste? 
Anriuit  adversus,  iargitur  munera  noiens, 
Quae  secura  dimissa  feraut,  nec  solvere  tantum 
Sufficit  oppressos,  opibus  dilantur  euntes ; 
Thesaurosque  novos  libertas  reddita  sumit^. 

Mox  vero  ^gyptios  poenitere  coepit  quod  Hebraeos  famu- 
los  abire  siverint  :  nec  mora,  aut  profugos  secum  abduc- 
luri,  aut  rebelles  morte  mulctaturi,  ad  arma  currunt,  fu- 

1  Lib.  V,vers.  510-315. 
*  Lib.  V,  vers.  445. 
»  Lib.  V,  vers.  339-345. 


-  93  - 

gitivosque  prosequuntur.  Quos  varios  sensus,  ruentemque 
ad  bella  juventutem  acrietceleri  oratione  describitAvitus. 
Hic  locus,  ut  superiora  quse  de  fugientibus  Hebroeis  fingun- 
tur,  si  ad  versus  spectes,  apte  periteque  traclatnr.  Non 
tamen  is  omnino  placet.  Etenim  non  novos  hic  ingreditur 
calles  Aviti  musa  quibus  insistat  acris  et  vivida,  propriis- 
que  vigens  viribus,  poeticam  Christianorum  artem,  si  ser- 
varipossit,  servatura,  atcontrapoelas  profanos,  ultimosque 
jEneidos  hbros  e  longinquo  sequitur  et  imitatur,  jejunior 
sane  et  infirmior. 

Prseterea  versus  quibus  monstrantur  fluctus  cedentes  ut 
viam  prsebeant  fugientibus  : 

Ut  summas  pelagi  populus  pervenit  ad  undas, 
Cessit  confestim  ducti  revereutia  fluctus 
Expanditque  viam  cui  terram  ciauserat  hosHs^ 

muUo  inferiores  sunt  his  quse  de  Aristseo  flumina  materna 
petente  narrat  Virgilius.  Adsunt  etiam  pravamuUa  autam- 
bitioso  aut  obscuro  versu  dicta  ut  hsec  quae  de  sole  ad  ima 
maris  cedentis  vix  penetrante  ita  feruntur  : 

Longior  (sol)  et  radiis  spalium  descendere  tantum 
Certavit,  fessumque  jubar  vix  intulit  imis^. 

Attamen  non  in  ejus  poetse  vitium  incidit  Avitus  cujus 
stultitiam  deridet  Bolaeus  el  qui,  ul  hanc  pompam  fugientis 
exercitus  mirentur, 

Ad  vilreas  pisces  jubet  undse  adstare  fenestras, 
Et  puerum  pingit  qui  iudens  itque  reditque 
Et  laetus  properat  matri  ostentare  lapiilum^. 

At  multo  majorem  materiam  poetae  ministrat  submersus 
cum  exercitu  suo,  undis  in  priorem  sedem  redeuntibus, 

*  Lib.  V,  vers.  587. 
^  Lib.  V,  vers.  598. 
3  Bolaeus,  Ars  poetica^yers,  264. 

rex  JEgyptioriim,  nec  indigna  sunl  quse  notentur  hsec  Avili 
carmina : 

Hinc  subitus  crepitare  fragor,  sonat  undique  circum 
Lympha  ruens,  primum  illic  commitlilur  unda 
Qua  monslrabat  iter  Phario  sors  ullima  regi. 

Trepidse  dant  terga  cohortes 

Armaque  projiciunt.  Pontus  fugienlibus  instat, 
Occurritque  sequens  :  peril  undique  circumjectus 

Decurrentis  aquse  laxatis  murus  habenis 

Quin  et  conspicuus  princeps  Memphitidis  aulae 
Uilimus  ingressus  per  currum,  naufragat  undis. 
Bella  vacant  pugnante  salo,  vincitque  quietus 
Israel  solo  peragens  cerlamina  visu. 
Tum  valliscompleta  perit,  fluctuque  reverso 
Ducilur  extentum  planati  gurgilis  aequor*. 

Hic  stat  Avitus,  postquam  obrutum  lymphisiEgyptiorum 
regem,  et  victricem  Hebrseorum  fugam  dixit.  Paucos  tan- 
tum  versus  additquibus  opus  suum  condidisse  etabsolvisse 
docet,  Mose  auctore,  et  modeste  excusat : 

Si  (^uid  triste  fuit,  dictum  est  quod  paupere  versu... 
Qua3  pius  explicuit  per  quinque  volumina  vales. 

Nosque  tubam  stipula  sequimur,  numerumque  tenentes 
Ponimus  hoc  tenui  cymbae  nunc  littore  pontum^. 

Qui,  quidem,  versus  ad  hos  quinque  carminum  hbros 
aple  spectant  et  insuper  argumento  sunt  hos  tantum  compo- 
suisse  Avitum,  quamvis  unumquodque  poema  cuique  Mo- 
saicse  historise  hbro  non  respondeat,  at  tantum  ex  ejus  hbris 
tres  magnas  res  arripuerit  vates,  eas  pio  nec  indigno  versu 
celebraturus. 

^  Lib.  V,  vers.  660-770.  Fulcoius  Belvacencis  (natus  circiter  1020, 
librum  edidil  circiler  1073),  historiam  Judffiorum  ab  orbe  creato  versibus 
descripsit.Quum  transitum  maris  Kubri  narrat,  multa  sane,  at  hoc  slulte 

fingit  : 

ff  Piscibus  aequoreis  ^gypti  parcite,  quaeso, 

«  Parcite  ballenae  :  regera,  puto,  sorbuitipsa. 
«  Qui  comedunt  pisces,  coraedunt  in  pisce  parentem.  » 
2  Lib.  V,  vers.  709-719. 


CAPUT  VII. 

AVITI   POEMA    DE    LAUDE    VIRGINITATIS. 

Sextus  carminum  liber  qui  De  consolatoria  laiide  virgi- 
nitatis  ad  Fiiscinam  sororcm  inscribitur ,  conditus  post 
ceteros  et  editus  fuit,  si  ad  missam  fratri  Apollinari,  prae- 
fationis  more  epistolam  te  referas.  Quod  si  superiores 
librosnon  Aviti  dispositio  divulgavit,  sed  fratris  amicorum- 
que  festinatio,  affectuosa  quidem  ut  ipse  ait,  verum  incon- 
sulta  prgeripuit,  hoc  quoque  poema  roganti  fratri,  at  ipse 
mitlit.  Etenim  iibri  infirmitatem,  quamvis  propter  piam 
propositi  operis  causam  poetarum  ritu  modeste  excuset, 
haud  difticulter  agnosces  Avitum  melius  de  hoc  carmine 
quam  de  ahis  sensisse. 

Id  unum  tantum  rogat  fratrem,  scihcet  ut  hunc  hbellum 
vel  de  religione  parentum  communium,  vel  de  virginibus 
familice  familiarius  tractantem  meminerit  ApoUinaris  illis 
tantummodo  legendum  dare  vel  vinculo  propinquitatis  vei 
religionis  fide  cum  ipso  adnexis.  Mox  addit  se  versibus 
nunc  valedicere  :  «  Sane  a  faciendis  versibus  pedibusque 
c(  jungendis  pedem  de  cetero  reiaturus  nisi  forte  evidenlis 
c(  causa3  ratio  extorserit  alicujus  epigrammatis  necessi- 
c(  talem.  Cujus  tantam  exiguitatem  fore  poiliceor,  ut  ei 
c(  aliud  nomen  assumere  nec  ipse  prsesumas.  Decet  enim 
c(  dudum  professionem,  nunc  etiam  setatem  meam,  siquid 
c(  scriptitandum  est,  graviori  potius  stylo  operam  ac  tempus 
((  insumere,  nec  in  eo  immorari,  quod  paucis  inteUigen'" 

((  tibus  mensuram  syliabarum  servando  canat,  sed  quod 
«  legentibus  multis  mensurata  fidei  adstrictione  deser- 
«  viat  \  » 

Quod  poema  tum  ob  convenientes  inveniendi  et  dicendi 
Yirtutes,  tum  praecipue  ob  materiam  ipsumque  operis  pro- 
positum,  magnaapud  scriptorespriscoslaudeviguit.  Quum 
enim  virginitas  in  primis  christianse  religionis  seculis 
maximi  fieret,  liber  qui  legem  ab  Ecciesia  datam,  quum 
religionisnomine  tum  et  versuum  iilecebriscommendabat, 
summo  in  honore  haberi  debebat.  Tunc  temporum  enim, 
non  tam  carminum  elegantia  visque  poetica,  quam  pia 
scriptoris  sententia  probabatur.  Quapropter,  omnium  judi- 
cio  ceiebratum  est  hoc  poema  %  quod  detractis  paucis  quse 
ad  Fuscinam  ahasque  huic  cognatas  virgines  tantum  per- 
tinebant,  ad  universas  pueilas  Deo  vel  devotas  vel  devo- 
vendasjam  spectabat. 

Nostris  autem  temporibus  maxima  parte  perierunt  vir- 
tutes  quibus  pretium  addebatur  Aviti  poemati,  et  ea  tan- 
tum  animadvertimus  et  judicamus,  quse  et  ipsius  scriptoris 
et  lectorum  judicio  minoris  oiim  fiebant  at  quae  non  chri- 
stiani  sed  poetae  sunt.  Attamen  nonnulia  sunt  adhuc  etsi 
pauciora  soHto  quae  probes,  et  in  quibus  nec  quaerentem 
inventio  nec  dicentem  eiocutio  defecerint. 

Quadam  enim  deiectatione  non  carent  ea  quse  Avitus  de 
prima  Fuscinae  sororis  setate  narrat,  dum  nonnuila  de 
patre,  de  matre  refert,  qua  fuerit  candida  veste  ornata  me- 
morans,  vel  quibus  verbis  eam,  ut  se  Ghristo  devoveret, 

*  Hunc  locurn  jam  partim  a  nobis  commemoratum  et  explicatum  in 
capite  quarto  licet  invenire. 

^  ct  Scripsit  et  ad  Fuscinam  sororem  De  laude  virginitatis  librum 
«  unum,  pulcherrimo  compositum  carmine  et  eleganti  epigrammate 
«  coaptatum.  »  (Isidorus  Hispalensis,  De  illustribus  Ecclesice  scripto- 
ribusj  c.  xxiii.) 

hortala  sit  mater  Audenlia.  Iii  his  eiiini  dcprehenditur 
amantissimum  Aviti  erga  sororem  pectus,  et  mixta  reve- 
rentia)  pietas.  Scilicet  virginem  Deo  devotam  ,  quamvis 
pontilicatus  munere  decoratus,  quamvis  natu  major,  ita 
venerabundo  studio  circumdat,  ut  prsestantiorem  se  hor- 
tationibus  videatur  informare.  Attamen  non  tam  exposita 
virginitatis  excellentia  quam  pictis  matrimonii  incom- 
modis  sororem  solatur  Avitus. 

Non  orbata  gemes  fecundae  pignora  vilae^ 
Nec  viduam  sponso  metues  superesse  perenni 

Expers  ipsa  mali 

Quae  subjecta  viro,  dominum  passura  cubilis, 
Servit  in  obsceno  tolerans  connul)ia  iecto, 
Sic  captiva  (ori,  cum  portet  nomen  inane 
Conjugis,  et  vana  dicatur  imagine  consors, 
Sola  jugo  premitur  non  aequam  ducere  sortem. 
Et  cum  longa  decem  tulerint  fastidia  menses, 
Perfectoque  gravis  fetu  distenditur  alvus, 
Semina  quae  patris  fuerant  haec  pondera  matri 
Infligunt  duros  utero  turgente  dolores. 
Nam  quum  luctato  soivuntur  viscera  parlu, 
Una  luit,  lanto  carnis  discrimine  pendens, 
Quod  coiere  duo.  Spes  palpat  forte  dolentera, 
Editus  iu  lucem  si  vivat  filius;  atqui 
Contingit  plerumque  gemens  ut  mortua  fundat... 

Quique,  genitricis  cessat  quum  filius  esse, 

Perditionis  erit;  tristes  tuncedita  nolunt, 

Quae  flammis  tantum  genuerunt,  membra  parentes. 

Nonne  his  audacibus  et  asperis  versibus  agnoscitur  qui, 
connubii  non  erat  exspers,  at  qui,  ob  causam  nobis  igno- 
tam  sed  acerbam  mcestus  exclamabat,  ut  vidimus  supra 
inepistola  xlix:  «Necmultos  filios  habere  me  negabo,  qui 
c(  unum  ex  his  peperisse  jam  doieo  ^  ?  »  At  quantuium 

*  Lib.  VI,  vers.  163-196. 
''  Cap.  I. 

pondus  habeant  hsecargumenta,  monstrat  crescens  contmuo 
per  orbem  et  in  secula  humanum'genus.  NuUa  muliere 
tam  longo  intervallo  connubii  calamitatesprsevidet ;  quaeque 
enim  sperat,  imo  pro  certohabet  se  iilis  immunem  semper 
futuram  esse. 

Haec  est  pi  ior,  ut  ita  dicam,  pars  poematis.  Nempe  expo- 
sitis  his  omnibus,  quaeproprio  etpecuUari  modo  ad  Fusci- 
nam  pertinent,  ad  ea  exempla  aut  prgecepta  transgreditur, 
quae  eam  quam  maxime  movere  possint.  Hinc  multi  digres- 
sus  vel  si  malis ,  epeisodia,  pia  sane ,  et  maximi  olim 
sestimata,  sed  plura  et  longiora,  imo  proposito  nonnun- 
quam  nec  convenientia  nec  haerentia.  Sic  ,  ut  Christum 
mulieres  non  aspernatum  esse  at  pluris  etiam  quam  viros 
fecisse  ostendat  Avitus,  narrat  Ghristum  a  morte  resurgen- 
tem  mulieribus  prius  apparuisse  et  eas  discipulis  misisse 
quse  surrexisse  magistrum  nunliarent.  Mox,  quo  acrius 
nitatur  soror,  ne  munus  divinae  gratiae  turpia  deperdant 
otia,  coelestem  hunc  regem  memorat,  qui,  proficiscens 
servis  suis  quinque  minas,  aut  duas,  aut  unam,  ut  quisque 
valebat,  dedit;  redux  autem  eum  laudat  qui  commissum 
aurum  utili  opera  auxit,  eum  autem  vituperat  qui  in- 
tegrum  conservavit.  Nec  Deborse  exemplum  et  fortitu- 
dinem,  nec  ficus  sterilis  parabolam ,  nec  virgines  castas 
vagasve,  nec  Josephum,  nec  Suzannam  a  Daniele  accusan- 
tibus  senibus  ereptam ,  obliviscitur ;  necnon  Eugenise  ^ 
virtutem  narrat  quae,  habitu  virili  sumpto,  ad  Abbatis 
dignitatem  evecta,  stuproque  virginem.temerasse  accusata, 
pr&estantissimum  egit  triumphum  ubi  paluit  sexus. 

Inter  hos  digressus,  multi  sunt  versus  quos  merito  laudes, 
sed  prava  ista  dispositione  opus  omne  perit.  Non  quod 


1  Legendam  narrat  Avitus  de  illa  Eiigenia,  in  quinto  seculo  cele- 
berrima. 

excursus  ab  omni  parte  vituperem,  non  ita;  hoc  tantum 
vitio  vertendum  esse  Avito  existimo  quod  alterum  digressum 
alteri  ita  l^onjunxerit ,  ut  assutus  unus  et  alter  pannus 
videatur,  ut  tot  et  tantis  rebus  impediti  lectores  quo  jam 
spectet  poeta,  nesciant.  Sic,  quum  liberatam  a  Daniele 
Suzannam  nllrrare  aggreditur  Avitus,  tot  versibus  prophetse 
pueritiam  servatumque  ipsum  a  flammarum  et  leonum 
furore  adolescentem,  et  mira  facientem  dicentemque  pingit, 
ut  non  solum  Fuscinai  sed  etiam  Suzannae  immemores 
fiamus. 

Goncludit  tandem  opus,  ubi  revocavit  quibus  verbis 
Martham  famulantem  dolentemque  quod  soror  otiaretur, 
ipse  castigaveril  Gliristus. 

Sunt  plurlma  quse  te 
Obstrictam  retinent  :  melior  sed  causa  quietis  ; 
Lectaque  nec  poterit  Mariae  pars  oplima  lolli^ 

Melior  sed  causa  quietis  !  His  verbis  sororem  suam  horta- 
tur  episcopus  ad  fugiendos  vitse  labores,  laudatque  quod  par- 
tem  praistantiorem  eiegerit :  Melio7'  sed  causa  quietis  l  Hoc 
cecinere  christiani  priores,  haec  fuit  cunctorum  per  medii 
aivi  setatem  sententia  l  Melior  sed  causa  laboris !  Hoc 
recinunt  recenlioris  setatis  popuU  1  hoc  nunc  in  mente 
habent. 

Illud  est  igitur  poema  quod  ex  operibus  suis  proestantis- 
simum  esse  Avitus  existimabat,  quod  ipse  unice  diligebat, 
hac  sine  dubio  pietate  deceptus,  qua,  ut  parentes  ultimam 
et  debilem  sobolem,  ita  scriptores  ultimum  et  sfepe  infir- 
missimum  opus,  potissimum  prosequuntur.  Nobis  autem 
minus  quam  cetera  ejusdem  carmina  hic  Hber  placet  quum 

*  Lib.  VI,  vers.  643. 

frigidior  sit  et  languidior.  Exceptis  enim  quse  ad  Fuscinam 
proprie  pertinent,  vel  qua)  de  sua  familia  refert  Avitus, 
nihil  recte  dignum  apparet  quod  legentis  animum  accendat. 
Abest  prseterea  vera  caslitatis  laus,  et  probus  rerum  ordo 
frustra  desideratur,  quum  tot  parabola3  tam  incondite  con- 
gerantur,  utquid  sibi  velit  poeta,  legentes  efPugiat. 


CAPUT  VIII. 

DE    ELOCUTIONE    APUD    AYITUM. 
CONCLUSIO. 

Si  ad  elocutionem  spectes  apud  diversa  Aviti  opera  prosa 
oratione  scripta,  sive  epistolas,  sive  homilias,  sive  homi- 
Karum  fragmenta  quae  supersunt^  pauca  dicenda  sunt,  et 
jam  saepius  dicta  fuerunt  supra.  Etenim,  quum  in  rudi 
setate  vivat  Avitus,  quum  apud  impolitos  ignarosque  verba 
facere  debeat,  et  faciat,  communi  dicendi  genere  utitur,  et 
illud  inhumanissimum  et  maxime  incultum  fuisse  fateamur 
necesse  est.  Ipse,  in  pra^fatione  ultimi  De  Virginitate 
poematis,  se  versibus  valedicere  ait^  quod  a  paucioribus  in- 
telligantur  et  ea  tantum  jam  se  scripturum  aftirmat  quse  a 
multis  legentibus  possintcomprehendi.  Nec  mirum  est  eum 
a  suis  civibus  intelligi  velle  quos  et  informare  et  christia- 
nam  fidem  docere  sibi  proposuit,  ad  episcopatum  evectus. 
Quin  etiam,si  ita  perpolitus  et  eruditus  esset,  ut  commu- 
nibus  orationis  vitiis  ipse  solus  natura  careret,  in  ea  ultro 
incurreret,  ne  nimia  scriptorum  elegantia,  sua  eloquentia 
irrita  evaderet. 

Supervacuum  igitur  exislimo  ea  proferre  verba,  easque 
verborum  juncturas  quae,  apud  Aviti  opera  metro  sohita, 
barbarum  sermonem  testantur  :  abunde  sunt ,  ut  quis 
quamdam  eorum  notionem  habeat,  quse  supra  exprompsi- 
mus  epistolarum  loca.  Scihcet,  ad  ignaros  saepius,  de  vere 
abstrusis  rebus,  ut  de  haereticorum  erroribus  scribit.  Qua- 

propter  e  soloecismo  in  barbarismum  incidit,  et  laxis  ha- 
benis  in  ea  linguee  vitia  adeo  prseceps  incurrit,  ut  intelligi 
quid  dicere  velit,  semper  siL  difticile,  nonnunquam  etiam 
operam  tuam  perdas,  sphingemque  illam  ad  allerum  (Edi- 
poda  (si  quistamen  sit)  mitli  sit  necesse. 

Atlamen  providendum  est  ne  nimiam  in  reprehendenda 
Aviti  oratione  se\eritalem  adhibeamus.  Etenim,  quamvis 
plurima  in  ejusdem  epistoHs  non  modo  rusticitatis,  sed  etiam 
barbarise  vestigia  ubicumque  invenias,  sunt  nonnulla  quee 
merito  laudes.  Scilicet    scribentem    ad  Chlodova3um  (ut 
exemplo  utar)  longas  illas,  quas  vidimus,  litteras,  non 
animideficiuntneque  nervi.  Forsan  cc  grammaticae  tribus  » 
vitiis  multis  cc  atrum  signum  transverso  calamo  illinent,  » 
at  litteratus  vir  quisque  plurima   et  eximie    cogitata  et 
aptissime  dicta  debita  laudeprosequetur.  Qui  enim  scripsit : 
c(  Dum  vobis  ehgilis,  omnibus  judicatis,  vestra  fides  nostra 
c(  victoria  est...  Quum  se  Dei  servis  inflecteret  timendum 
c(  gentibus  caput,  quum  sub  casside  crines  nutritos  salutari 
ct  galea   sacrse    unctionis  indueret...    successus   feUcium 
c(  triumphorum  quos  per  vos  regio  illa  gerit,  cuncta  conce- 
c(  lebrant.  Tangit  etiam  nos  felicitas :  quotiescumque  ilhc 
cc^  pugnastis,  vincimus...  ^>  Qui,  inquam,  iha  scripsit^  non 
vi,  neque  dicendi    impetu  caret.  Lingua  barbara  quidem 
utitur,  at  ipse  excelsos  et  vehementes  prse  se  fert  sensus, 
invehiturahquando,  et  si  forte  se  dederit  occasio,  si  magni 
res  ponderis  occurrerint,  easdem  elata  et  gravi  oratione 
haud    impar   exprimit.   Peritissimum    musices    artificem 
dicas  qui  organa  Isesa  el  minus  idonea  vel  rustica  adhibet 
invitus  :  quae  pravos  et  discordes  sonos  prsebentia,  interdum 
cogit  modulate  etgraviter  canere. 

Attamen,  si  ad  poematum  elocutionem  respicias,  multa 
plura  laudanda  esse  confitendum  est.  Non  enim  eadem 
versibusquae  sermone  pedestr  effingit  Avitus.  Longe  absunt 

theologicse  disputationes  et  nov^eillae  res  novis  explicandac 
vocabulis.  Nova  quidem  et  christianao  fidei  convenientia 
celebrat  episcopus,  at  quae  non  invitus  pingit  sermo  latinus. 
Nempe  effingendis  paradisiaci  horti  deliciis,  vel  homine 
creatOj  vel  mundi  diluvio  describendisnon  repugnat  Ungua 
qua3  auream  a3tatem,  vel  orbem  informatum,  vel  Deucalionis 
dihivium  cecinit.  Ipsi  adsunt  auctores,  vel  Virgilius,  vel 
Ovidius ,  vel  tot  ahi ,  suo  exemplo  christianum  poetam 
instituri  et  versibus  suis  adjuturi.  Quoties  autem  insoHta 
et  veteribus  ignota  poetis  proferenda  sunt,  non  haec  sunt 
tanti  laboris,  tanquam  in  theologicis  controversiis,  ut  im- 
pedimenta  superare,  nodosque  explicare  non  valeat  auctor, 
scribendi  non  insuetus.  Addendum  est  denique  mirum  illud 
et  peculiare  poeseos  munus,  qua^,  longe  ante  sermonem 
pedestrem  scriptis  mandata^  diutius  quam  ille,  fereintegra 
manet  et  incorrupta.  Etenim  qiium  seotentiam  cerlis  inclu- 
dere  numeris  poeta  aggreditur,  hac  ipsa  ineluctabili  neces- 
sitate  vitiosa  ssepius  recidere  et  inhumanioris  notse  verba 
repudiare  cogitur,  nec  sermone  communi ,  nisi  mutato 
magnaex  parceetcastigato,  illi  uti  licet. 

Purior  igitur  et  elegantior  in  poematis  quam  in  homiliis 
et  epistolis  Aviti  oratio  est;  purior  etiam  Dracontii,  Macii 
Yictoris,  aliorumque  poetarum  operibus.  Major  enim  in 
Avito  doctrina,  majorprofanarumlitterarum  etantiquorum 
poetarum  experientia,  major  prffisertim  ingenii  vis.  Atta- 
men  aetatis  vitiis  non  est  omnino  immunis,  nec  is  erat,  nec 
alter  esse  poterat  qui  ea  vitare  valeret, 

Idcirco,  non  desunt  soloecismi  verbaque  nova  quorum 
exempla  aliquot  infra  sunt^  : 

Perinundat ; 


1  Haec  verba  apiid  alios  qiioque  scriptores  licet  invenire,  al  his  Avitus 

vcl  saepissinic  uliUir,  vel  dat  novain  signiiicationem. 

Protoplastomm  * ; 

Transgressor  ( prse  da3mone  valens) ; 

Incantans  (idem  ac  magus  valens)  ^; 

Adjurator  ; 

Figulus  (pro  creatore),  etc. 

At  haec  enumerare  inane,  quum  cuique  perspicuum  sit, 
quamvis  pauciora  quam  in  epistolis,plurimatamen  in  ver- 
sibus  Aviti  offendi  debere  hujus  generis  vitia. 

At  ipsi  versus,  si  ad  metrorum  legem,  et  ahorum  poe- 
tarum  hujus  seculi  opera  spectemus,  aptissime  conditi 
sunt.  Numeros  enim  Avitus  et  numerorum  jura  optime 
servat  :  semper  caesura,  semper  dactylus  ultimus  cum 
spondseo  stabili  adest,  paucaque  sunt  in  quibus  priorem 
syllabarum  numerum  non  servaverit  Avitus,  et  ita  pauca 
ut  psene  cuncta  infra  invenire  iiceat. 

Lib.   I,  vers.    32  :  Elatae  m  allum.  Non  corripit  in. 

vers.  281  :  Obex.Producitsyllabam  tanquamo6;>ccdixisset. 
Lib.  II,  vers.  180  :  Statim  pro  statim. 

vers.  198  :  Contine  pro  contine. 
Lib.  Ill,  vers.  196  :  Rejecit  pro  rejecit. 

vers.  261  :  Nec  ejus  pro  nec  —  Idem  vers.  310. 

vers.  366  :  Invenis  accensis  pro  invenis.  —  Idem  vers.400. 
Liv.  V,  vers.  284  :  HuTc  pro  huTc. 

vers.  449  :  Eremi  pro  eremi. 
Liv.  VI,  vers.  138  :  Plalea  pro  platea. 

vers.  506  :  FTeiet  pro  fieret. 

Si  qua  effugerunt,  eapaucissimaesse  pro  certo  habemus. 

Praeterea  apud  Avilum  reperire  est,  at  non  ita  multa, 
hsec  vitia  quibus  in  degeneribus  secuUs  iaborant  scripto- 
res,  sed  quse  sibi  ultro  laudi  vertunt.  Sic  repetitis  saepius 


*  Hoc  Tertullianus  jam  usus  erat. 

*  Idem. 

iisdem  syllabis  aut  litteris  gaudet  uti  Avitus,  ut  iiifra  : 

Tunc  inclusa  latet  lato  sub  gurgite  Memphis. 

(Lib.  I,  vers.  270.) 
Fudit  diy^dens  e/feta  puerpera  /"etum. 

(Lib.  IV,  vers.  212.) 
Fecundata  novum  quum  /erret  /emina  /etum. 

(Lib.  VI,  vers.  60.) 

Nonnunquam  iisdem  vocibus  utitur  sed  diversa  signifi- 
cantibus,  ut  quge  de  Ghristo  dicit : 

Penderet  nexus,  culpas  dum  penderet  orbis. 

(Lib.I,  vers.  163.) 

Yel  contrariis  contraria  pueriliter  opponit,  ut  hsec  de 
primo  parente  quem  nudi  corporis  pudet,  quique  fohis  se 
tegere  nititur  : 

Assuit,  et  viridi  solalur  veste  ruborem. 

(Lib.  Ill,  vers.  15.) 

Quse  vitia,  ut  diximus,  cunctis  hujus  secuU  scriptoribus 
communia,  rariora  tamen  apud  Avitum  offenduntur.  Quod 
autem  ad  pravi  judiciis  sententias,  vel  ad  infehces  digres- 
sus,  aut  ad  cetera  malae  dispositionis  vitia  attinet,  in  unius- 
cujusque  libri  disquisitione  jam  dictum  est. 


Magnam  igitur  personam,  ut  jam  dicta  contrahamus, 
Avitus  in  quinto  seculo  gessit.  NobiK  enim  Arvernensi  fa- 
mihaortus,  nonse  inertiotio  corrumpendum  dat,  nec  docile 
barbarorum  dominorum  jugo  caput  submittit.  At  contra, 
quum  se  iliis  ingenio  et  doctrina  et  fide  catholica  praestan- 
liorem  sentiat,  tentat  si  qua  via  in  illos  possit  dominari. 
Mente  tantum  et  pio  religionis  studio  fretus,  se  prospere 
cessurum  pro  certo  habet.  Ad  episcopalem  sedem  evectus, 

interiorem  dioecesim,  utpastor  prudens  at  propositi  tenax, 
primo  administrat,  mox  Burgundionum  regem  convertere 
aggreditur.  Repulsus  semper,  at  nunquam  defatigatus, 
tandem  pertinacia  perficit  ut  ipsum  filium  haeredemque 
arianorum  palroni,  ipsum  callidi  et  sseviGundobadi  filium 
flectat,  et  ad  catholicam  fidem  adducat.  Nec  satis  :  rerum 
externarum  non  rudis,  converso  Ghlodovaeo  novam  fidem 
gratulatur  ultro,  quum  jam  mente  prsesumat  prospera 
quaeque  regis  Francorumque  conversionem  secutura.  Hunc 
laudibus  extollit ;  hunc  unice  Ibvet,  sperans  fore  ut  toti  Gal- 
lise  olim  imperare  possit  cathoHcus  princeps.  Postremo 
Ecclesiae  gaUicaB  tanquam  patronus,  modo  ad  papam  roma- 
nura,  modo  ad  Orientis  episcopos,  modoad  ipsum  Orientis 
imperatorem,  de  publicis  religionis  rebus  scribit.  Nihil  a 
se  alienum  putat,  nec  theologicas  disputationes,  nec  graecae 
aut  romana?  Ecclesise  dissensiones,  his  simiilimus  priscis 
Ecclesise  Patribus  qui  cunctas  christianas  regiones  scriptis 
aut  orationibus  suis  regebant.  At  ille,  totam  Galliam,  fidei 
publicse  tutela,  fere  gubernat;  et  quamvis  occisum  Gundo- 
badi  filium,  alumnum  suum  moriens  lugeat,  est  ubi  ac- 
quiescat,  quum  florentem,  quam  semper  professus  est, 
fidem  per  totam  Galliam  videat. 

Non  minores  autem  poetae  quam  antistitis  partes.  Quam 
enim  religionem  assiduotuitus  eratpatrocinio,  plurimisque 
scriptis  adversus  haereticos  defenderat,  eamdem  versu  exor- 
nare  aggreditur  Avitus,  et  per  musarum  lenocinia,  in  fa- 
ciles  animos  christianorum  tentat  stillare.  Multa  sunt 
quidem  quse  dicenti  vitio  vertas ;  at  non  est  omnis  Aviti 
culpa,  sed  barbarorum,  in  quibus  vitam  agit,  temporum, 
adeo  plura  sunt  apud  eum  quaejure  probes.  Idcirco  prin- 
cipem  inter  hujus  selatis  poetas  locum  obtinuit  Avitus, 
nec  immerito.  Mdjor  enim  in  eo,  quam  in  omnibus  qui  ante 
illum  chrisliana  poemata  condiderunt,  vis  excogitandi  et 

inventa  dicendi.  Pure  et  emendale  loquitur  Viennae  epi- 
scopus,  si  ad  illos  respicias;  imo,  si  ad  solitos  probse  lati- 
nitalis  scriptores  te  conferas,  non  est  omnino  negligendus. 
Postremo,  quum  rem  versibus  celebraverit  quam  postea 
cecinit  inclytissimus  poeta^  latinitatis  peritissimus,  operse 
pretium  erat  cognoscere  num  posterior  priorem  imitatus 
esset,  et  uter  utri  praestaret. 

Has  propter  causas,  dignus  nobis  visus  est  Avitus  cujus 
scripta  cuncta,  non  modo  ea  quge  episcopus,  sed  etiam  quae 
poeta  condidit,  libello  hoc,  informi  fortasse,  at  cum  attenta 
cura  composito  disquirerentur. 

